
Prolog 


Să fie preceput ş-alte neamuri a Europei preţul voroavei și dulceaţa 
graiurilor bine rânduită, adecă ritorica și poesia, cum au înţălesu-o elinii și 
romanii, o! câţi eroi slăviţi să ar ivi dintre vărvari, sau doară din cei ce să 
numea sălbateci, pe carii oameni luminaţi, lipsind, întru neamul lor și pe 
vremile când au trăit, un Omer ş-un Virghil, vecinică i-au acoperit 
nepomenire. Ș-unde era Ector, cel a Troii naltă sprijană, şi Ahil, tăria și 
zidul grecilor, de nu să ar fi născut cântăreţul Omèr? 

Deci nu pentru că numai Ellada și Roma au putut naște oameni înalți și 
viteji luminaţi, ne mirăm cetind vieţile slăviţilor eroi elinești şi romani, ci 
mai vârtos pentru că Ellada și Roma au crescut oameni întru podoaba și 
măestria voroavei deplin săvârșiţi, carii cu supţirimea și gingășia condeiului 
său, au ştiut într-atâta frumsăţa pe eroii săi, cât noi astezi, necunoscând pe 
alţii asemene, ne uimim de mare-sufleţia, naltă-cugetarea, bărbăţia ş-alte 
vărtuţi a lor, şi doară nu luom sama că mai mare partea întru aceasta este a 
scriptoriului. 

Luând firul istorii neamului nostru romănesc, de când să au aşezat în 
Dacia, câţi şi mai câţi bărbaţi, cu tot feliul de vărtuţi strălucitori, am 
cunoaște doară acum, deacă să ar fi aflat între români, din vreme în vreme, 
bărbaţi care să fie scris viaţa lor și cu măestru condeiu împodobindu-le 
fapte şi înălțându-i după vrednicie, să îi fie trimis strănepoților viitori. La 
lipsa unor ca aceşti autori, acum pre toate acele persoane luminate din 
căruntele veacuri, ceața uităciunii i-au acoperit. Puţine raze a mărimii lor, 
cu care viețuind strălucea, au putut străbate la noi. 

Și unde aflăm la istorie un eròe asemene lui Stefan, principul Moldavii, 
sau unui Mihaiu, domnului Ugrovlăhii, cărora nu lipsea numai un Omer, ca 
să fie înălțaţi preste toți eroii. Răvărsându-și întru mine neşte scântei din 
focul ceresc a muselor, bucuros aș fi cântat doară pre vreun eroe dintru cei 
mai sus numiţi; însă băgând de samă că un feliu de poesie de-aceste, ce să 
chiamă epicească, pofteşte un poet deplin și o limbă bine lucrată, 
nesocotinţă dar ar fi să cânt fapte eroiceşti, mai vârtos când nice eu mă 
încredințăz în putere, iar neajungerea limbii cu totul mă desmântă... 

Cu toate aceste, răpit fiind cu nespusă poftă de a cânta ceva, am izvodit 
această poeticească alcătuire, sau mai bine zicând jucăreauă, vrând a forma 
ş-a introduce un gust nou de poesie romănească, apoi şi ca prin acest feliu 
mai uşoare înainte deprinderi să se înveţe tinerii cei de limbă iubitori a 


cerca şi cele mai rădicate şi mai ascunse desișuri a Parnasului, unde lăcuiesc 
musele lui Omer şi a lui Virghil!... 

Eu (spuind adevărul!) vrui să mă răpez într-o zburată, tocma la vârful 
muntelui acestui, unde e sfântariul muselor, ca să mă deprind întru armonia 
viersului ceresc a lor; dar ce folos! Căzui şi eu cu mulți alții depreună, și 
căzui tocma într-o baltă, unde n-auzii numa broaște cântând!... 

Pentru aceasta, până la un alt prilej, când mi să va lovi să beu din fântâna 
curatelor surori, primeşte, iubite cetitoriu, cu bună voinţă această 
izvoditură!... şi socoteşte cu priință, aducându-ţi purure aminte că apa de 
baltă nice odinioară nu este limpede ca de fântână. 

Leonachi DIANEU 


Epistolie închinătoare 


CĂTRĂ MITRU PEREA, VESTIT CÂNTĂREŢ! 

Treizăci de ani au trecut, drăguţ Pereo! de când eu fui sâlit a mă înstrăina 
din ţara mea. De-atunci încoace, usăbite țări am trăpădat; dar', ca să-ţi arăt 
în scurt toate păţirile mele, ascultă şi judecă. 

Intâi, învitându-mă zburătăţia minţii mele încă necoapte, când să începu 
războiul cel de pe urmă a nemților cu turcii, mă făcui volentiriu. Păciuindu- 
să apoi lucrurile, precum şti, fiind că primisăm slujbă la austrieni, fui trimis 
asupra franţozilor şi supt Mantua căzui rob. De-acolo trimis fiind la Gàllia, 
întru prinsoarea delungată, dobândii prilej a învăţa carte și mai multe limbi, 
procopsindu-mă mai vârtos la învăţătura oștenească. În urmă primii slujbă 
la franţozi și purtându-mă bine, în scurtă vreme ajunsăi căpitan. In urmă, cu 
oaste care fu trimisă la Eghipet, m-aflai şi eu. O, cu câtă bucurie făceam eu 
acea călătorie, socotind că acolo voi s-aflu doară cuibul strămoșilor noștri şi 
neamul nostru adevărat!... Căci auzisăm totdeuna, și deobşte să zice cum că 
soiul nostru țigănesc să trage de la Eghipet şi purcede din faraonii cei 
slăviţi. 

Insă, iubite Pereo! în zădar fu toată cercarea mea, că nu aflai nici o urmă 
de adevărați strămoșii noştri, și mă încredinţai, spre mâhnirea mea, cumcă 
țiganii noștri şi la Eghipet tot aceiaş sunt ca și pe la noi, adecă defăimaţi și 
de toţi urgisiţi, ce nu vor să păzească nice o rânduială sau să să 
îmbunătăţeze cu năravuri mai polite sau să-și lumineze mintea cu învățături 
alese. 

Fiind eu în Eghipet mai la toate bătăliile de față, s-au întâmplat pe mine o 
nenorocire, că trecând un glonţ de tun aproape, mi-au uscat un picior ş'am 
rămas învalid. Deci am luat slobozie de la slujba oştenească. De-atuncia tot 
aici sunt, la Eghipet. Dar, crezi-mă sau ba? cu toate aceste nu-mi pociu 
scoate din inimă dorul ţării în care m'am născut, și măcar trăesc aici în 
prisos de toate, totuş', spre fericirea deplin patria-mi lipseşte. 

Având aici vreme de ajuns, mă îndeletnicesc mai mult cu cetera şi cu 
cântări. Am dat în cunoștință cu mulți de ai noștri, iar' mai vârtos cu Mârza. 
O, să-l cunoşti ce ales om e acela, și doar' unul dintru toţi, care are iubire de 
neam şi râvnă călduroasă de-a aduce pe soiul nostru la oarecare rânduială. 
Acesta mi-au deschis ochii întru multe, iar mai vârtos pentru purcederea 
noastră, căci au fost născut și crescut acolo, de-unde ne-am desghinat noi, 
nefericiţii. După cum spune el, noi suntem din India, și limba noastră să 


grăiește acolo până în zioa de astezi; însă pentru aceasta ţi-oi scrie de altă 
dată. 

Intru altele, și această istorie care ţ-o trimit (pe care am tituluitu-o 
Tiganiada), mai mare parte este alcătuită din spusele lui; căci un strămoș a 
lui au fost, pe vremea lui Vlad Vodă, cu turcii în Ţara Muntenească. Din 
gura acelui au luat moşu-său, apoi tată-său, de la care au auzit spuind 
dânsul. 

Drept aceasta, aducându-mi aminte de ţara în care m-am născut (măcâr că 
noao ne este mâșteră), multe cântam eu delle noastre, amegind vremea în 
ceasurile mele mâhnicioase. Aceasta fu pricina şi aceștii izvodiri poeticeşti, 
care în ce dată o pusăi la cevaș' rânduială, gândii la tine, drăguţ Pereo! și 
hotărâi ca, de s-ar tâmpla acest făt întii născut al mieu să iasă cândva la 
lumină, ţie să ţi-l închin, pe care am cunoscut măestru cântăreţ şi 
viersuitoriu, mai ales a vremilor noastre!... 

Priimește dară, în semnul vechii pretenii, ca un dar, pârga ostănelii mele 
şi-ţi adă aminte, în zilele tale fericite, de prietenul tău Dianeu!... Adevărat 
că de pe acest nume nu mă vei cunoaşte, căci pribegind eu din ţară, lam 
schimbat, dar' ţie-ţi voi da cheia, ca să poţi intra la taină. Eu mă chiem acum 
Leon Dianeu, sau Leonâchi Dianeu (precum ști tu bine, că la noi în Ţara 
Muntenească, ba și la Moldova, toţi ș-adaugă numele cu achi sau cachi, 
după grecie, fiind că sună mai cilibiu; adecă, în loc de Leonaș sau Leonuţ, 
ei zic Leonachi ş. c.) Dar' să știi că acest nume, Leon Dianeu, cuprinde în 
sine întreg numele mieu, prin strămutarea slovelor sau anagrâămă. 

Deacă-ţi vei aduce aminte de toţi cunoscuţii şi de unul care odată trecând 
prin Săsreghen, unde erai atunci, te-au căutat și au împrumutat o cronică 
scrisă cu mâna de la tine, îndată vei ști cine sunt. Pentru aceasta și numele 
tău este strămutat, prin anagramă, căci am avut multe pricini la aceasta, ca 
să nu ştie toți cine este izvoditoriul aceștii poesii şi cărui s-au închinat. Am 
înțăles eu aici, că și tu ai scris ceva foarte bun pentru ţigani şi scriind 
adevărul, ai atins pe voievodul cum să cade; care de cându-i, n-au suferit 
neamul său şi n-au făcut nice un bine, ci numai au strâns părale ca să 
îmbuibeze pre boieri. Doamne, când va fi să mai ajungă alt voievod, care 
iubeşte pe ai săi? Eu socoteam că voi auzi cât de curând că pe tine au 
rădicat ceata voievod, dar bag de samă, nătărăul acela tot trăieşte şi împute 
lumea!... 

Scrie-m, rogu-te, cum vă aflaţi, că eu încă mă ţân de ceata voastră și nu 
mă am lăpădat până acum; ba zioa şi noaptea pentru dânsa lucru ș-ostănesc. 
In cât e pentru firea aceştii alcătuiri a mele, adecă a Țiganiadei, am să-ţi 

aduc aminte cumcă eu învățând lătinește, italienește și franţozește, întru 
care limbi să află poesii frumoase, m-am îndemnat a face o cercare: de s-ar 
putea face ş-în limba noastră, adecă cea romănească (căci a noastră, cea 
țigănească, nu să poate scrie și puţini o înțăleg) c&vaș asemene; ș-am izvodit 
această poveste, pe care, după limba învățată, am numit poemation (adică 


mică alcătuire poeticească), întru care am mestecat întru adins lucruri de 
şagă, ca mai lesne să să înțăleagă și să placă. S-află întrânsa și critică, 
pentru a cării dreaptă înțălegere te poftesc s-adaugi oarecare luări aminte, 
căci știu bine că vei înțţălege ce-am vrut eu să zic la multe locuri. 

Iară cât priveşte faptul istoricesc, pentru Vlad Vodă, că au fost aşa precum 
l-am scris eu, dovedesc cu scriptorii de la Vizant, precum vei şti tu bine; iar 
de țigani, că Vlad Vodă i-au armat oarecând împrotiva turcilor, scriu ș-unele 
cronice scrise cu mâna muntenești; însă istoria alcătuită întracest chip este 
ostăneala mea, ce am pus'o în stihuri, după izvodul ce am aflat la mănăstirea 
Cioarei, în Ardeal, care întru toate să lovește cu pergamena ce s-au aflat, nu 
demult, în mănăstirea Zănoaghei. 

Eu socotesc că țiganii noștri sunt foarte bine zugrăviți în povestea aceasta 
care să zice că ar fi fost scrisă mai întâi de Mitrofân ce au fost de faţă la 
toate şi care la nunta lui Parpangel au iscodit un epitalamion sau cântare de 
nuntă; de unde ţiganii lesne vor cunoaşte pe strămoşii săi. Însă tu bagă samă 
bine, căci toată povestea mi se pare că-i numa o alegorie î în multe locuri, 
unde prin ţigani să înțăleg ș-alţii carii tocma așa au făcut și fac, ca şi ţiganii 
oarecând. Cel înțălept va înțălege!... 

În urmă trebue să şti, bade Pereo! cumcă aceast' operă (lucrare) nu este 
furată, nici împrumutată de la vreo altă limbă, ci chiar izvoditură noao şi 
orighinală romănească. Deci, bună sau rea cum este, aduce în limba aceasta 
un product nou. Soiul acestor feliu de alcătuiri să cheamă comicesc, adecă 
de râs, şi de-acest feliu să află şi într-alte limbi. Însuş' Omer cel vestit, 
moșul tuturor poeţilor (cântăreților î în stihuri), au alcătuit Bătălia şoarecelor 
cu broaștele. Deci Omer este, de bună samă, începătoriul, precum aceii 
înaltei neasămănate poesii ce s-află în Illiada şi Odiseea, așa și aceştii mai 
gioase, șuguitoare, a noastre. După dânsul, (în cât știu), au scris Tassoni 
italienește, un poemă La sèchìa rapita, adecă Vadra răpită şi, precum 
înțălesăi, în ceste zile, un abate Căsti, acum pe vremile noastre, încă au 
alcătuit o asemene istorie, ce au numit-o Li animali parlanti, adecă Jivinele 
vorbitoare. Numai cât povestea lui nu atârnă pe temeiu istoricesc ca a 
noastră. Iară, să fie alcătuit cineva ceva despre ţigani, n-am cetit nice într-o 
limbă. Doară pentru că la alte neamuri europești puţin sunt cunoscuţi 
țiganii, şi pentr' aceasta o alcătuire ca aceasta la dânșii n-ar avea haz. Dară 
la oamenii din ţara noastră, care treesc cu ţiganii și le cunosc firea, nu poate 
să nu fie primită o izvoditură ca aceasta, cu atâta mai vârtos, cu cât eu m-am 
silit, în cât era cu putinţă, a metahirisi multe cuvinte și voroave după gustul 
țigănesc, mai vârtos unde vorbesc țiganii între sine. 

Cu toate aceste, dragul mieu Pereo! multe am scris acolo ce poate că la 
mulți nu le va plăcea, însă toate adevărate. Greu era a vicleni cronica și a 
scrie într-alt chip, căci din fir în păr așa găsii scris la cele doao mai sus 
numite cronice, iar celealalte am luat din gura Mârzii. 

Cea mai de pe urmă, să ştii că fiind eu ţigan ca şi tine, am socotit cuvios 


lucru de a scrie pentru ţiganii noștri, ca să să preceapă ce feliu de strămoși 
au avut şi să să înveţe a nu face şi ei doară nebunii asemene, când s-ar 
tâmpla să vie cândva la o tâmplare ca aceasta. Adevărat că aș fi putut să bag 
multe minciuni lăudând pe ţigani şi scornind fapte care ei n-au făcut, cum 
fac astezi istoricii unor neamuri, care scriind de începutul norodului său, să 
suie pănă la Dumnezieu şi tot lucruri minunate bârfăsc. Dar' eu iubesc 
adevărul. 

De-oi vedea că află priinţă această ostăneală a mea, vei dobândi și alte 
alcătuiri, însă nu de şagă, ci serioase şi adevărat eroice. Fi sănătos. Dat. 18 
marţ, 1812. La pirămidă. In Eghipet. 


Cântecu | 


Păn Vlad Vodă pe ţigani armează, 
Asupra lor Urgia-întărâtă 

Pe Sătana, ce rău le urează, 
Intracea luându-ș' de drum pită, 
De la Flămânda pleacă voioasa 
Ţigănimea drept cătră-Inimoasa. 


Musă ce lui Omir odinioară 
Cântaşi Vatrahomiomahia, 

Cântă şi mie, fii bunișoară, 

Toate câte făcu ţigănia, 

Când Vlad Vodă-îi dede slobozie, 
Arme ș-olaturi de moșie, 


Cum ţiganii vrură să-și aleagă, 
Un vodă-în ţară ş-o stăpânie, 
Cum, uitându-și de viaţa dragă, 
Arme prinsără cu vitejie, 

Ba-în urmă-îndrăzniră ş-a să bate 
Cu murgeştile păgâne gloate, 


Cum apoi, prin o gâlceavă-amară 
(Căci nu să nărăvea depreună), 
Toţi cari-încătro fuga luară 
Lăsându-și ţară vodă şi corună. 
Insă toate-aceste se făcură 

Prin dimoneasca amegitură, 


Că, măcar cel fără-asămănare 
Mai rău duh dintru toate, Sătana, 
Purure-în iad lăcașul său are, 
Focului nestins fiind el hrana, 


Dar' totuş', pe furiș', câteodată, 
Răzvrătind lumea, el se desfată. 


Iar' de-astă dată-l întărâtase 

Urgia (precum spun) blăstămată 

Ce văzând cu săcuri şi baroase 

Pe țigănimea noastră-înarmată, 

In tot chipul hotărî s-o strice, 
Vrajbă-întru dânsa-aducând şi price. 


O! tu, hârtie mult răbdătoare 
Care pe spate-ţi, cu voie bună, 
Toată-înţălepţia de supt soare 
Și nebunia porţi împreună, 
Poartă ş-aceste stihuri a mele, 
Cum ţi le dau, și bune şi rele. 


Apoi zică cine câte ştie, 

Eu cu mândru Solomon oi zice: 
Toate-s deşerte şi nebunie!... 
Căci numa de-acel este ferice 
Care pe sine-a cunoaşte-începe. 
Și firea lucrurilor pricepe. 


Dela miază noapte mai departe, 
Sus, în văzduhul întunecos, 
Este-un loc (precum scrie la carte) 
Cărui zic filosofii ha6s, 

Unde neîncetata bătălie 
Face-asupra stihii stihie!... 


O zână rea ţara stăpânește, 
Carea nu sufere nice-un bine, 
Ci toate strică și desunește, 
Toate sfarmă, spulbără ce-i vine 
Inainte, ș-Urgie să chiamă, 

Rea prăsilă de tată și mamă. 


De-acold privind corbiș' la toate, 
Urgia văzu pe ticăloase 


Gloatele ţigăneşti înarmate 
Cu săcuri, ciocane şi baroase; 
Precepând apòi ce va să fie, 
Mai că nu leșină de mănie!... 


Căci nu rabdă năsâlnica zână 

Ca rând bun oamenii să păzască, 
Și temându-să ca să nu vină 

La cevaş' rând gloata țigănească, 
Gândi cum sfaturi să le strămută; 
Ș'indată, iaca, să scoală iute; 


Pe arepi de volburi cu fortună 
Incălecând, la iad să pogoară. 
Pe-unde mergere, fulgeră, túnă, 
Toate spulbără, frânge ş-oboară. 
Insuș' pe diavoli prinsă mirare 
De năpraznă-așa iute și mare. 


Iar' deacă stete fără sfială 
Naintea négrii mării-sale 
Sătanei ce cu multă pofală 
Stăpâneşte-a tartarului vale, 
Rădicând ia sprinceana sumeaţă, 
Zisă-ameniţând celui în faţă: 


„Sătano, de nu mi-ai fi părinte 

Și de n-aş fi-întii născută ție 

(Când căzuși din ceriu, dacă ţii minte, 
Mă-avu cu tine-oarba Zavistie!), 
Necăutând că-aceasta-i a ta ţară, 

Aş grăi cu tine-almintre doară. 


Unde-i duhul ș-inima nefrântă 
Acelui mândru Luceafăr care 

Nu să-îndoi și pre cea mai sfântă 
Lumină-în ceriu viețuitoare 

A să scula cu războiu, odată! 

Ce negrijă-acum te ţine,-o tată? 


Tu şezi aici, fără nice-o teamă, 
Adevărat! Dar sus ce să face, 

Pe lume, nu ştii sau nu bagi samă. 
Nu vezi ce năpraznă vine-încoace 
Pe iadul tău? Eşi numai, afară, 
Ș-însuş' a ta vedea-vei ocară!... 


Incă şi ţiganii mișei caută 
Ca să să puie la rânduială, 
Părăsându-și ciocane și laută 


Şi-întrarmaţi pe Mahomet să scoală. 


[i văzui sfătuind cum să-ajute 
Lui Vlad, în toate chipuri plăcute. 


Sângur acel Vlad, de-l laşi în pace, 
Gata-i a prăpădi păgânimea... 
Ș-atuncia iadul tău ce va face? 
Unde-i va fi slava și mărimea 
Că-ai scornit legea mahometană? 
Ințălesu-m-ai acum, Sătană!..." 


Aceste zicând, ca şi curcanul 
Intărâtat să gânfă şi iată! 

Toată fierea și turbat cătranul 
In tată-său varsă sluta fată; 

lar' el, mai nu plesni de mănie 
Ș-abea cât putu zice: „O mie!... 


LA 


Și mai răsuflând: „Fiică iubită! 
Pe-aceasta te cunosc adevărată 
Prăsila mea: dar' fii odihnită: 
Acuş vei vedea că al tău tată 
Tot acel e, care-odinioară 


Vru pe Cel înalt din ceriu s-oboară!... 


Urgia de-aci să-întoarsă-îndată, 
Iară Sătana, iute ca vântul 

Sau din arc slobozita săgeată, 
Pătrunzând în curmeziş pământul 
leşi la lumea de sus, afară, 

In chip de fum cu vânătă pară. 


Iar' după ce pământească boare 
Răsuflă puţinel întru sine 

Și cevaş! i să făcu răcoare, 
Socoti cum ar face mai bine 
Ca nevăzut el toate să vază 

Pe unde-ajunge-a soarelui rază, 


Știind el foarte bine că-afară 

De ceata-îngerească pânditoare 
Ce pregiur a toată lumea zboară, 
Sânt Ilie prorocul încă-are 
Asupra lui pază foarte bună 
Ș'unde-l zăreşte,-acolea-l detună. 


Din ceste cuvioase pricine 

Mult nehotărât el nu rămasă, 

Ci formă de corb luând pe sine, 
Să băgă-într-o negură prea deasă 
Și să rădică-în aripi uşoare 

Păn la nuòri, aproape de soare. 


Cum vulturul silit de foame, 
Impregiur, pretutindene zboară, 
Câmpuri, păduri şi grădini cu poame 
Străbătând cu vederea, ca doară 

Va zări stârvuri şi mortăciune 

Sau ceva vrednic de vânăciune, 


Așa Sătana cu faţa viclenită 
Caută de sus, nevăzut de nime, 
Și zăreşte toate-într-o clipită, 
Din Ochian pănă la Tătărime; 
Vede toţi mâncătorii de pâne, 
Incă şi pe cei cu cap de câne. 


De-acol6d vede nenumărată 
Oastea lui Mahomet cum vine, 
S'o robească Muntenia toată; 
Și văzând să bucură-întru sine, 
Hotărând păgânilor s-ajute 

In toate chipurile ştiute. 


Vede și tabăra țigănească, 
Intre-Alba și Flămânda-adunată, 
Care, după porunca domnească, 
Acum era și-în arme-îmbrăcată, 
Aşteptând cea de pe-urmă poruncă, 
Incătro și pre-unde să se ducă. 


Acolo era din ţara-întreagă 
Strinși ţiganii cu mic şi cu mare, 
Părăsindu-și viaţă pribeagă 

Și puindu-să la noao stare, 

Să nu mai umble din ţară-în ţară, 
Nici să mai fie-altora de-ocară. 


Căci Vlad-Vodă locuri de moşie 
Le dedusă cu ceastă-învoială, 
Ca de-acuma și dânșii să fie 
Oameni ca ş-alţii cu rânduială, 
Iar ei mult să sfătuiea-între sine 
Cum ş-ar tocmi trebile mai bine. 


O zi de sfat era şi de-ast' dată, 
Unde toată-acuma s-adunasă 
Boierimea cea mai învățată, 
Multă făcând voroavă şi deasă. 
In urmă Drăghici rostul deschisă 
Ș-acest chip cătră-adunare zisă: 


„Bărbaţi buni! Trăind eu pă-astă lume, 
Multe păţii şi bune și rele, 

La multe privii adinsuri și glume, 

Dar' (vă spun drept) din toate ahele, 
Ca ș-ahasta-ori adins, ori în șagă, 

Eu nu văzui în viața-întreagă. 


Noi ţiganii să-avem țărișoară!... 
Unde să him numa noi dă noi!... 
Să-avem sate, căsi, grădini ș-ogoare 
Și dă toate, ca ş-alţii, mai apoi? 

Zieu! privind la lucruri așa rare, 

Ca când treaz fiind, aş visa-îm pare... 


Și ce ne mai trăbuie doar-încă 

Spre vieţuirea fericită? 

Zieu nimică!... Numa cât mă mâncă 
O gândire!-adecă ha clipită 

Mai dă pă urmă-a vieţii mele, 

Căci acum a muri mi-ar hi jele!... 


Eu mă tem că n-oi ajunge doară 
Să văd ţigănimea la rând pusă. 

O! dulcea şi draga primăvară 

A zâlelor mele, cum apusă!... 
Acum ar hi-în lume dă-a trăirea 
Pă chieful tău, cum te trage hirea! 


Voi, tinerilor, luaţi aminte 

Ce moşul Drăghici acum vă zice: 
Faceţi-vă bune-așezământe 

Și lăcuiţi dăpreună-aice; 

Fiţi purure-într-o minte ş-o voie, 
Mai vârtos la vreme dă nevoie. 


Că, dacă nu vă veţi prinde dă mână, 
Părtășiri iubind şi-împărăchiare, 
Asupri-vă-va limbă străină 

Și veţi hi periţi fără scăpare, 

Nice veți mai face-un neam pă lume, 
Ci veţi hi fără ţară şi nume. 


Ba veţi hi cum furăt păn-acum, 
Cumu-s jidovii blăstămaţi, iacă!... 
Ce n-au ţară, ci trăiesc pă drum... 
Să hie ţara cât dă săracă, 
Dulce-i când poate cineva zice: 
Asta-i ţara mea, eu-s dă aice!... 

De-aci Goleman luă cuvântul 

Şi le sfătui pre larg şi tare, 

Intii, ca să-şi împartă pământul, 

Ca tot însul din vreme să-l are, 
Să-ş' poată face mălaiu și pâine, 
S-aibă ce mânca de-azi pănă mâine. 


„Oameni buni! Oare n-ar hi mai bine 
(Zicea el) să numim astă ţară 

Cu nume nou, păcum să cuvine, 
Făcând ş-o rânduială-adevară, 

Noi între noi, cării toţi să hie 

Supuși, întru d-alba ţigănie? 


Că fără dă rând nu-i nice-un bine! 
Căsi apoi să ne facem şi mese, 
Cum au ș-alaltre neamuri vecine; 
Să şedem cu-a noastre jupânese 
La cumândări, zăâfeturi ş-ospeţe, 
Inchinând cu păhărele-isteţe." 


Iară Mircea de-altă parte zise: 
„Fraţilor! Mie nu mi să pare 
Că-aveţi voi minţile-aşa deschise, 
Ca să faceţi vreo bună-aşezare 
Sânguri dân voi. Drept ahasta, eu 
V-oi spune pă scurt sfatul mieu. 


Să punem neşte oameni aleși, 
Care-înțăleg puţinel și carte, 
Oameni întregi la minte, direși, 
Aheşti sfătuindu-să de-o parte 

Și sămnându-și toate pă-o hârtie, 
Cum or afla ei, așa să hie." 


Însă Burda n-aşteptă să zică 
Mircea tot sfatul său: „Dară (zisă) 
Pănă cându-ţi vorbi tot nimică? 
Mămăligă, măi! brânză şi clisă! 
Dă-aheste vă sfătuiţi nainte, 

Dar' nu dă-a voastre goale cuvinte. 


Când om avea ce mânca şi bere, 
Lesne-om sfătui noi şi dă-ahele. 
Aşa zic; asta-i a mea părere!... 
Când nu-i ce roade între măsele, 
Atuncia, zieu, nimica nu-ţi ajută, 
De-ai ceti măcar şi cărți o sută!... 


LA 


Întracea să rădică cu ciudă 

Cucavel, făcătoriu de ciure: 
(Strâgând) „Voi faceţi dân iarbă crudă 
Grâu, dân toporâşte săcure!... 

Hoho! nu vă răpeziţi aşa tare, 

Că nu sunt toate, păcum vă pare!... 


Au doară ştiţi voi dân ce pricină 
Vodă-așa v-armă dă minunat? 
Cine știe ce limbă păgână 

Doar' asupra lui iar' s-au sculat; 
Armele-aheste nu-s cobe bună; 
Sau încai trebile-aşa nu sună”. 


„Eh! ce ne pasă d'ahele toate 
(Grăi Boroș' mândru cu măhnire); 
Au n'am nimeri noi ş-a ne bate 
Ș'în război adins a hărțuire?... 
Noi încă-avem câte doao mâini, 
Inimă-în sân și duh în plumâni! 


Eu gândesc că ha mai grea tâmplare 
Care poate să ne tâmpineze 

Ar hi când să se scoale nescare 
Vrăjmași, ca ţara să ne prădeze, 
Ș'am fi sâliți s-oştim şi noi doară, 
Apărându-ne iubita ţară. 


Dar' ș-atunci n-ar hi cu cale 

Să ne temem fără de măsură, 

Căci nici noi suntem nește dârdale 

Sau ha dă pă-urmă lăpădătură, 

Ca să nu cutezăm a sta-în faţă 

Măcar cu ce feliu de-oaste-îndrăzneaţă." 


Goleman era să măi înceapă 

A grăire, şi de-abea cât zisă: 
„Ioate-aheste nu plătesc o ceapă!... 
Când Satana care-aci sosisă 
Desbrăcând negura-întunecată, 

In chip de corb la ţigani s-arată. 


LA 


Și vrând să le facă-o nătărie, 
Zbură-în giur, pe deasupră-le, roată, 
Câteva ori, ca ş-o ciocârlie, 

Purure cântând cha! câr! și iată, 
Bietului Goleman, ce pe iarbă 
Șezând ura, să cufuri-în barbă!... 


Și tot croncănind, de-acolea mearsă, 
Iar' dintr-un alb nuor Sânt Ilie, 
Trosc!... aşa-l pogni cu săgeată-arsă 
Tocma-într-a capului găvălie, 

Cât corbul căzu mort, iar' Sătana 
Fugi zberând ş-astupându-și rana. 


De-această-arătare minunată, 
La toată-adunarea căzu greață. 
Toţi să mira cu gura căscată 

Și de frică toți albisă-în față, 
Iar' ștergându-ș' barba Goleman 
Sudui de mamă pe croncan. 


Nime nu grăia, ci câteodată 

Ochii-ş mai învolbea cătră stele, 
Păn' ce Drăghici după o bucată 

De vreme, suspinând cu jele 

(Zise): „Hai! mult mă tem dă ahastă 
Să nu cază pă noi vo năpastă. 


Auzit-am (şi ţân minte)-odată 

De la dada, Dumnezieu să-l ierte, 
Că mare nevoie va să pată 

Ahăla şi greu va să se certe 
Asupra căruia corbul zboară. 

Sau croncănind să spurcă doară. 


Păntru-ahaia vă luaţi aminte 

Ca nu pentru neşte lucruri doară 
Dă care vă sfătuiați maiînte 

Lui Guladel bine să nu-i pară, 
Şi prin hastă-arătare cerească 
Va dă primejde să vă ferească." 


Drăghici era pă vremile-acele 

Cel mai bătrân din cetele toate, 

Și prorocea când bune, când rele, 
Cum să tâmpla-în ţară și prin sate. 
Toţi pe dânsul ca pe-un cel-mai-mare 
Asculta, cu multă-încredinţare. 


Dar' atunci Neagul, căci avea fire 
De-a grăi bagiocuri câteodată, 

La Drăghici cu ciudoasă zâmbire 
Căutând zisă: „Dar ian' mai înceată, 
Badeo Drăghici, de-a proroci rele 
Ș'a ne mai descânta dintru ele. 


Ahaia știm și noi fără >de< tine, 
Cum că hălùi pă-a cui creştet șede 
Un corb sau cioară nu-i merge bine!... 
lar' eu socotesc că-i mai dă-a crede 
Cumcă noroc va să ne tâlnească, 
Căci corbu-i pasere țigănească." 


Așa ţiganii cu traista plină 
Intră-Alba și Flămânda mâind, 
Sfătuiea din prânz pănă în cină. 
Toţi spunea părerea sa pe rând, 
Iar' când era-în urmă, la fârşit, 
Rămânea lucru nehotărât. 


Dar' întracea poruncă le vine 

Ca toţi cât mai curând să să gate. 
Cetele să fie pănă mâine 
Dimineaţă, toate bine-armate. 

Pe lângă-aceasta, multe-încărcate 
Sosiră şi carră cu bucate. 


A doao zi, când răsărea soare, 
Vodă cu căpitanii de frunte 
Intracol mearsă la prăâmblare, 
Unde prin corturi negre mărunte 
Țiganii, ca şi broaștele-în baltă, 
Durmea prăvăliți toţi peste-olaltă. 


Atunci porunci cât mai îndată 
Cei armaţi să iasă la priveală 
Cu toţi, ş-apoi ceată de ceată, 
In paradă și cu rânduială 

Să treacă ca şi gata de cale 
Pe denaintea mării-sale. 


O, musă! rogu-te de-astă dată 
Să-mi dai viers cu vrednice cuvinte, 
Ca să pociu cânta cum înarmată 
Ţigănimea purceasă nainte 
Cătră-Inimoasa cu vitejie, 
Vredhnic lucru ca lumea să-l știe. 
Intâi, dară, dintru toţi purceasă 
Ceata lui Goleman vestită; 

Toţi ciurari şi feciori de acasă, 
Vai de-acela care-i întărâtă!... 
Trei sute era ei pe-îndelete, 
Afară de prunci, muieri şi fete. 


Armele lor cele mai cumplite 

Era furce şi rude de şatră, 

La vârv cu fierr ager ţintuite; 

Cu cestea-îndată trântea de vatră 
Pe vrăjmaş de-aproape şi de parte. 
Acol să vezi capete sparte! 


Steagul! de mânză codalbă-o piele 
Le era, de-un părâng aninată, 

Pe care sta, cu roşii petele, 

O veșcă de ciur sus îndreptată. 
Cânta de marș în cimpoi foite, 
Bătând în ciure negăurite. 


Ce să mai zic de-a lor voievod mare? 
Goleman voinicul! Oh, acela, 

De nu-l va prăpădi vo tâmplare, 

Nu va bate el în zădar lela, 

Nice va zăcea prăvălit pă spate 

Când i s-or fârşi-în traistă bucate. 


După-acește veniră nainte 

Armaţi ș-în rânduri tocmite bine, 
Argintarii, de-inele şi ţânte 
Făcători, doao sute. Dar' cine 

Ii duce și le este povaţă? 

Tânăr Parpangel şi mândru la faţă. 


Acesta purcede-în dreaptă spiță 
Din craiu Jundadel a cărui mare 
Și preste toţi înălțată viță 
Tocma de-unde soarele răsare, 
Cu soarele-împreună răsărisă. 
Precum cronica ciorască scrisă. 


Tot dintr-aceaiaş viță nălțată, 
(Păn' au stat întregă-împărăţia 
Țiganilor) pogorârea din tată 

Pe fii, schiptru și nalta domnie 
Păn' la craiu Jundadel pe care 
Lipsi de tron Cinghişhan cal mare. 


Fost-au de când lumea stă-îm picioare 
Multe neamuri slăvite-odinioară, 
Viteze ș-altor poruncitoare, 

A căror nepoți acum de-ocară 

Sunt la noi; şi noi l-alţii-om fi doară, 
De nu vom băga samă de ţară. 


lan' căutaţi la ţigănescul soiu 
Cumu-i astăzi de-ovilit, cum el 

De cătră toți să-împinge-în gunoiu; 
Dară când trăia craiu Jundadel 

Și stăpânea-în India bogată, 

Viţa lor era mult luminată. 


A lor preste toți nalt împărat 

Să numea-în ferman a lunii frate 
Și-a soarelui fiiu pre luminat; 

Iar' lui să-închina nenumărate 
Noroade, ţări, crai și mari ostroave. 
Aceste nu-s deșerte voroave! 


Parpangel de pe moș să născusă 
Din cea mai frumoasă ţiitoare 
A lui Jundadel; așa să dusă 
Apoi strălucind raza de soare 
Păn' la dânsu; şi care nu crede, 
Caute la el, că-în față i-o vede. 


Era nalt și ghizdav la făptură, 
Bun lăutariu, pre bun cântăreţ; 
La toate faptele cu măsură, 
Iară de-inele meșter ales. 
Acest chip era voievodul mare 
A zlătarilor mergând călare. 


Iară după dânsul, tot alese 
Șireaguri din sângura lui ceată 

Să ducea,-într-un rând tot câte şese, 
Căror urma ceailaltă gloată 

In pielcuţa goală-golişoară 

Şi scripind de neagră ca ş-o cioară. 


Cei într-armaţi avea buzdugane 
De-aramă și neşte lungi cuțite, 

Toţi oameni nalţi și groş' în ciolane, 
Cu păr îmburzit, barbe sperlite; 
Haine-avea lungi, scurte ş- învârstate, 
Unii fără mâneci, alţii rupte-în spate. 


În loc de steag purta ei o cioară 
De-argint, cu penele rășchierate 
Intracel chip, cât gândeai că zboară 
Plesnind în arepi cu-aur suflate. 
Músică făcea cu drâmboaie, 
Zdrâncănind clopoței de cioâie. 


A treia, cu pasuri măsurate, 
Căldărarii mari de stat să-iviră; 
Toţi căciulaţi, cu barbe-afumate. 
De tăria lor lumea să miră, 
Taie-în arămuri ca și-în șindile 
Și rabdă foame câte trii zile. 


Armătura lor era ciocane 
Ferecate; toţi erau călare. 

Dar unde mă tragi, o, Bălăbane, 
Ducătoriul acestor, pre tare? 
De-asculta ţigănia de tine, 

Era de dânsa cu mult mai bine!... 


Ei încă după-al său steag urmează, 
Ce era de-aramă-o tipsioară 
Strălucind în toate părţi cu raze, 
Ca şi soarele de primăvară. 

Marş sufla-în trâmbiţă răgitoare 
Ș'în loc de dobă, bătea-în căldare. 


A patra venind să văzură 

Fierarii cu ale sale baroase, 
Arzătorii de cărbuni şi zgură. 
Inarmațţi era ei şi cu coase 

Pe neşte druguri lungi îndreptate 
Şi-în chipul lăncilor ferecate. 


Ducul lor era Drăghici cu minte 
Carele multe veacuri văzusă 

Şi totuş' din gură nici un dinte 
Incă pănă-atuncea nu-i căzusă; 
Acum ţinea el a șeptea muiere 
Și totuş' să sâmţea la putere. 


Trei sute de-armaţi număra ceata, 
Pedestrime-aleasă! Fieşcare 
Mergea voios și de războiu gata. 
Purta cu sine şi de vânzare 
Seceri, cuțite, foarfece, zale 

Și nu le lipsea numa parale. 


Cinghia lor mergea înaintea, 
Ce era de clopote și chimvale. 
Steag era tigaie de plăcinte 
Impodobită în jur cu zale 
Mărunte, de-oţăl și sclipitoare, 
Aninată pe-o lungă frigare. 


Sosiră-apoi în şireaguri groase 
Lingurarii cu săcuri pe spate, 

Toţi bine-îmbrăcaţi, cu barbe rase, 
De-a brâuri purtând nește bărzi late 
Ce toate soiuri de lemne taie, 
Arme pre bune și de bătaie. 


Povaţa lor şi vrednicul jude 

Era iubitoriul de dreptate 

Neagul ce numai de-o parte-aude. 
Şi-i cel mai bun meșter de covate, 
De scafe, cauce, linguri, tăiere, 
Hâmbare, răvăre şi cuiere. 


Horiul lor în fluiere și trişte 
Cânta, lin tocănind pe-o covată, 
Cât putea sâmţirile să miște 
Fieşcui. Iară de steag, o lopată 
Prelungă-avea și cu dăscălie 
Făcută de maistor Pintilie. 


Dar' cine-m va spune cum să cade 
Ceata slăvită care-acum vine! 
Musă ş-Apolloane, drăguţ bade, 
Șopteşte-mi vorbe şi graiuri line, 
Că fără de-a ta dulce-însuflare 
Poetul haz și priinţă n-are. 


Aceşti>a< era (pre limba curată 
Grăind) aurari, cea mai aleasă, 
Ordine din ţigănia toată. 

Acestor! nici de vodă le pasă, 
Când ploao la munţi și pot să spele 
Aurul din apă, prin vălcele. 


Avea la dreapta sulițe lunge 

Și neşte săbii de-a stânga scurte. 
Care știa cum sulița-împunge, 
Cum de sabie trupul amurte, 
Acela trebuia să-aibă frică 

Şi groază de-astă ceată voinică. 


Steagul o suliță era, toată 
De-aur, cu codorâşte văpsită 

Și cu fluturi de-argint învrâstată. 
Iar' orhestra, bine rânduită, 
Cânta marș în diple ş-alăute 
Bătând în dobe-anume făcute. 


Iară pe dânșii cu fală duce 

Tandaler inimosul, de care 

Nu cuteza nime să să-apuce, 

Aşa era de harnic şi tare. 

Spun că nu cunoștea nici o spaimă, 
Că-ar fi fost cu dracul unii-l defaimă. 


Pe-urmă-în rânduri groase, neînchieiate 
Mergea lăieţii, goleţii droaie, 
Mâncători zădarnici de bucate, 
Inarmaţi cu măciuci și cu maie; 
Muierile cu prunci mici în spate, 

De tot goale sau de jumătate. 


Corcodel pe dânși avea poruncă 
Să povăţuiască-în rânduială, 
Corcodel care cu bobi aruncă 
Și cu vrăjituri oameni înșală. 
Ori cine ce va fura el ştie, 
Spuindu-i dracu din răspântie. 


Iară steagul era, după care 

Să ducea gloata de mortăciune 

Și de toate stârvuri mâncătoare 

O tearfă-aninată pe-o prăjină. 
Marşul sună-în cornuri mugătoare, 
Toţi lolăindu-să-în gura mare. 


După ce toţi în giur s-așezară 
Rânduindu-să ca ș-o cunună 
Lăudă principiul adevară 
Ascultarea lor şi voia bună; 
Apoi tare le dete poruncă 
Spre-Inimoasa-îndată să să ducă. 


Toate ce pănă-acum să cântară, 
Intr-o vechie foarte pergamină 
S-află,-în mănăstirea de la Cioara, 
Şi pot avea credinţă deplină, 
Fiind că să cetesc şi-în hârțoaga 
Din mănăstirea de la Zănoaga. 


Cartea din Cioara nu spune-aice 

Mai multe, iar cea din Zănoagă 

Mai adauge-încă (prin un „să zice”) 
Ș-o voroavă-a lui Vlad-Vodă-întreagă, 
Care el cu cea tâmplare zisă, 

lacăt-o, precum o găsii scrisă: 


„Vitează eghipteană rămășiță! 
De faraoni viță strălucită, 
Din vechi iroi tânără mlădiţă! 
O, mândră ţigănie cernită, 
Ascultă, ca să ţii bine-aminte 
Toate-a mării-mele cuvinte. 


lacă ţ-am dat pământuri ș-olate, 
Impărțitu-ț-am arme voinice 
Precum şi tot feliul de bucate, 
Vrând ca odată să să rădice 

Și neamul tău dintru mișelie, 
De râsul altor să nu mai fie! 


Pentru că de-acum ca și ţăranii 
Ceialalți în mândra Muntenie 
Veţi fi socotiți și voi ţiganii, 
Dacă veţi arăta hămicie, 
Apărând ţara cum să cuvine 

De turci sau alte limbe străine!... 


Între Bărbăteşti ș-între-Inimoasa 
Este-un sat, care Spăteni să chiamă. 
Acolo va fi nespărioasa 

Tabăra voastră, băgând de samă 
De-a face toate câte domnească 
Măria-mea va să-i poruncească." 


Atunci, într-o gură gloata zisă: 
„Mulţămim foarte mării-tale, 
Mai vârtos pentru mălaiu și clisă. 
lan' vie-acum dă hăi cu cealmale! 
Să dee pă-a noastră ţigănie, 

I-om sătura noi dă bătălie." 


Iar' apucând Gogoman voroava, 
„Luminate doamne!-In ţara toată 
(Zisă) știm că ţ-au răzbătut slava 
Și nu este cineva să poată 

Călca porunca mării-tale, 

Ba nici pe dreptate să te-înșale. 


Dar (să ierți măria-ta!) să zice 

Că-ar hi dă tâlhari căile pline. 

Noi n-am vrea să-avem cu dânșii price, 
Ci-am trăi cu toată lumea bine! 

Deci ne temem să nu ne-asuprească 
Cumva pă drum laia tâlhărească!... 


Rugăm dar pă măria-sa foarte 

Ca să ne deie pă drum vo pază, 

Ori oșteni ce n-au frică de moarte 
Sau și haiduci cu groaznice-obrază, 
Ca la primejdie să ne-ajute; 

Dă-ar hi măcar numa doao sute!" 


La această cerere minunată 

Vlad zâmbind zisă: „N-aveţi teamă! 
Orice laie tâlhărească-armată 

Să deie pe voi; numa luaţi samă 

Să n-arătaţi că cum v-ar fi frică 
Şi-ți vedea că nu vă-o face nimică”. 


Aceste zicând vodă purceasă 
Lăsând pe ţigani porniţi în cale 
De la Flămânda cătr' Inimoasa, 
După porunca mării-sale. 
Pănă-aici cartea Zănoaghei spune 
Ce-în alte cronici nu să pune; 


Iară cele ce de-acum urmează, 
Intr-un chip s-află-în cărțile toate, 
Și fieş'care poate să crează 
Cestor întâmplări adevărate 

Ce să vor spune de-acum nainte, 
De nu cumva toată cartea minte. 


Cântecul a Il 


Tiganii trimit la Vlad solie, 

Să le scurte cale delungată. 

Dar”, întracea, cum pe dăscălie 
Trebuiește-a să-arma ş-a să bate 
Sfătuiesc. Pe Romica răpește 

Cel rău, iar Parpangel pribegește. 


Grija ţiganilor cea mai mare 
Acum răzăma toată-în bucate, 

A rămânea-înapoi fieşcare 

Să sâlea, lângă cele-încărcate 
Carră cu mâncări, iar la-împărțală 
Era multă sfadă şi cârteală. 


Dar' ș-altă nevoie le sta-în cale, 
Căci pe nemâncat nu putea merge, 
Zâcând că l-e greață cu rânze goale 
Să trapede-atâta și s-alerge!... 
Când era sătui, punea pricină 

Că le-ar fi rău şi făcea hodină. 


Aşa făcând, abea câte-o millă 
Călătorea pe zi, păn' ce-odată 
Bunul Drăghici chemă pe Ciurilă 
(Era-într-o zi pe-hodină-așezată);: 
„Pasă! (grăi) strigă să să-adune 
V6ievozii şi feţele bătrâne, 


Că bune lucruri eu am și multe 
De-a le zice-în puţine cuvinte, 
Dacă-or voi doară să mă-asculte; 
Și m-or asculta, de au minte!..." 


Ciurilă-îndată mearsă de-acia 
Și strigă-întru toată ţigănia: 


„Tot omul s-audă și să ştie!... 

Că moşul Drăghici să strig mă mână, 
Ca tot îns' la cortul lui să vie, 

Din cei ce-s dă vârstă mai bătrână, 
Căci premulte are să vă zică, 

Dar' veniţi, curând, f...] în tică”. 


Cum s-auzi aceasta-în țigănie, 
La bătrânul Drăghici iaca vine 
Și să-adună murga boierie 
Cu feţele cele mai bătrâne. 
Iar' după ce toți în giur stătură, 
Intracesta chip moşneagul ură: 


„Voi, bărbaţi buni! și-oameni de-omenie!... 


Dă mult am vrut să vă-aduc aminte 
Dă hele ce-îmblă pân cuget mie. 
Ori cum lucrurile să vă-alinte, 
Totuș' pare că-ar hi mai cu trabă 
Să călătorim noi mai dăgrabă... 


Că dacă-ţi îmbla durmind pă cale 
Cum voi aţi făcut-o păn' aice; 
Nu-împliniţi voia mării-sale. 
Dăci caută-a vă teme dă cerbice! 
Și vai noao! de cumva-ar înțălege 
Vodă că voi durmiţi zile-întrege!" 


Atunci Ghiolban căldărariu-începe 
(Necăutând că Drăghici nu gătasă 
Cu zisul): „Toţi carii vreu să crepe 
Dă căldură, grăbească, nu-mi pasă; 
Dar' eu n-oi merge dă-a nădușita, 
De-ar mai hi Vlad Vodă pă atâta. 


Dar, dă vreţi a face cum voi spune, 
Să ştiţi că vom nimeri mai bine. 


S-arătăm adecă în plecăciune 
Domnii, ca să nu ne mai mâne 
De-acum așa departe şi iute, 

Sau încai drumul să ne mai scurte. 


Să trimeată vodă pe-un vechil 

Care să-aşeze ca să nu hie 

Pănă la Spăteni mai mult de-un mil; 
Apoi să ne deie slobozie 

Dă-a face trii hodini câte-odată!... 
Aici voroava lui fu curmată, 


1 


Căci Avel striga din gura toată: 
„Ahăsta m-i sfat, ahasta-i minte!... 
De-aci toată mulţimea-adunată 
Lăudă sfat şi vorbele sfinte, 

Și cu toţii-împreună-așezară 

Solii să pornească pănă-în sară. 


LA 


Lângă-acele ei mai hotărâră, 
După-a lui Drăghici bună părere, 
Intracea să meargă câte-o ţâră, 
Dar”, ca să poată mai cu plăcere 
Călători țiganele gloate, 

Au pus în frunte să meargă bucate! 


Socotind bătrânii-înţelepţeşte 
Cumcă gloata sâlită de foame 

Va căuta să meargă bărbăteşte, 

Ca flămând pântece să-ş întrame. 
Ce nu face-un sfat bun câteodată!... 
Fereşte de rău o ţară toată!... 


Îndată şi numita solie 

Purceasă, ce fu din doao feţe 

Cele mai hamice-în ţigănie, 

La cuvinte și gânduri isteţe: 

Unul Gârdea, cel cu gura strâmbă. 
Altul Găvan, cântăreţ în drâmbă. 


Iară ceaialaltă bătrânime 

Incă mai șezu la sfat, s-aleagă 
Ce-ar fi mai bun pentru ţigănime 
Și-în ce chip trebile să-ş' direagă, 
Că-acum îş băgasă-în cap să-ș facă 
Tocmeală în țigănia săracă. 


Bălăban voievod acum de-odată, 
Vrând şi el sfatul bun să-ș' arete, 
Așa grăi, şezând pe-o covată: 
„Imi pare că voi pre pe-îndelete 
Și făr' nice-o grijă faceţi drum, 
Și doară nice ştiţi de ce? și cum? 


Însă eu aşa gândii în mine, 

Că pănă vom merge mai dăparte, 
Aici să ne-armăm cum să cuvine, 
Că nu să ştie dân care parte 
Vrăjmașul vine, ș-e dă-a să teme 
Doară-apoi să nu ne-ajungă vreme. 


Trăbuie dar ca toţi hăi călare 
Naintea taberii să purceadă 
Armaţi, căutând oare dân care 
Lature turcii taie și pradă; 
Văzândău-ii apoi, cât pot dă tare 
S-alerge dându-ne înştiinţare. 


Noi atunci cu tabăra ha groasă, 
Văzând că vin asupra dâncoace, 
Să-apucăm fuga ha sănătoasă 
Incolo şi să mérgem în pace 

Pănă când ne vor purta picioare, 
Numa să scăpăm de la strâmtoare." 


Răzvan fierrariul încă să scoală 
Și-într-acest chip rostul său deschide: 
„Bine să zice: la fala goală 

Traista-i uşoară!... Zieu că-i de-a râde 
Cum Bălăban a fugi ne-învaţă, 

După ce ne armă cu gura-îndrăzneaţă. 


Dar căz! dă n'avem chief dă bătaie 
Dece să purtăm atâta pază 

Ca doară turcii să nu ne taie? 

La ce să-apucăm arma vitează, 
Când făr' arme ca fără povară 
Fuga este cu mult mai uşoară?... 


Aici, Bălăbane,-altă putere 

Nu este fără sau a te bate 
Pentru ţară, copii și muiere, 
Cum și pentru dragile bucate, 
Sau aruncându-ţi arme necrunte 
A fugi gol-golişor la munte." 


Răzvan era să mai zică, 

Dar' Vlaicu lingurariu începe 

A râde şi glasul său rădică: 

„Eu nice-într-un chip nu pociu precepe 
Ce să-învârteşte voao pân minte, 

Ca când aţi avea boală herbinte. 


Nici veste-i doar' pe-aproape să hie 
Turcii, şi iacă-unii că să gată 

Dă fugă cu mare vitejie, 

Iar' alţii să cocoresc îndată 

Și vor să taie-într'înșii ca-în clisă 
Gândire-ai că şi-unii ş-alţii visă. 


În ce chip am venit pănă-aice, 
Aşa să mergem dar' şi dă-acie, 
lar' dă ni s-ar pune doar" în price 
Cineva pă drum, cu vrăjmășie, 
Totdăuna-are să să păzască 
Răgula noastră țigănească, 


Adecă fruntea hălui mai tare 

Să plecăm cu multă rugăminte 

(De-om vedea că-în fugă nu-i scăpare). 
Iară când cu năvală herbinte 

Ar da pă noi o mai slabă laie, 

Atunci să stăm şi noi la bătaie. 


Însă numa când n-ar hi cu putinţă 
Dă-a scăpa ş-a să-împăca cu buna... 
Căci, după-a mea dreaptă socotinţă, 
Viaţa noastră-i numai una, 

Care dă-o pierzi fără trabă-o dată, 
Nu-o mai afli, dă-ai da lumea toată." 


„Să mă bată Dumnezieu, că bine 

O nimeriși, Vlaice!... (barba sură 
Ștergându-și Gogu zise) Dar' cine 
Este-aşa dă nebun fără măsură, 

Să să bage-în foc dă viu, și doară 
Minte-întreagă-având ar vrea să moară! 


Păntru-ahaia nebun e hăl care 
Să scoală şi dă războiu să gată 
Asupra hălor dă preste mare, 
Pă cari n-au văzut niceodată, 
Apoi pă-acei ucide și strică 
Cari lui nu i-au făcut nimică. 


Dăci nice eu văd vreo pricină 

Ca să ne batem noi întradins 

Și să ne-ucidem fără dă vină; 

Dar', fiindcă-odată-armele-am prins, 
Să le ţinem numa dă-o tâmplare, 
Când doară-altă n-am avea scăpare, 


Ca vrăjmașului încăi dă parte 

Să ne putem născocorî-întrânse 
Noi încă cevaş dă-a noastră parte. 
Dar' să nu-întrăm la bătăi adinse, 
Căci acolo n-ar hi mai mult șagă, 
Și-ar pieri doar ţigănia-întreagă. 


Numa ş-altă-încă regulă bună 
Ţigănească-am să vă-aduc aminte: 
Ca să călătorim totdăună 
Aproape dă păduri, că nu minte 
Zisa vechie: „fuga-i rușinoasă, 
Dară-i dân toate mai sănătoasă!... 

Într-ahăst>a< chip, văzând noi dăparte 
Că vrăjmașul vine cu putere, 

Apucând tufa, scăpăm dă moarte, 

Iar' pă câmp (după a mea părere), 

Ca un iepure fuga dă-ai întinde, 
Totuși iuții gonaci te vor prinde." 


Bratul aurariu și el atunci] 
Ș-aduse-aminte de graiu şi zise: 
„Dar cum?... Voi uitarăţi dă porunci 
Și dă hele ce Vlad Vodă scrise?... 
Socotind c-eţi umbla cum vă place 
Dă capu vostru-încolea și-încoace? 


Ce au fost, au trecut; acum cioare 
Nu sunteţi mai mult, ci lăudată 
Oastea lui Vlad, căci el dă mâncare 
Vă dete și v-armă dă-astă dată. 
Dăci trebue-a ne lua sama bine 

Ca să nu păţim cumva ruşine. 


Iar' eu vă zic rupt, ales, în faţă, 
Că-aşa fără nice-o rânduială 

Nu putem nici pănă demineaţă 
Rămânea. Ce duh pă voi vă-înşală!... 
Cât e zioa gura nu vă tace, 

Dar' a-închieia ceva nu vă place. 


Dăci, dacă aţi luat armele-odată 
Trăbuie-întrânsele-a vă dăprinde; 

Căci arma nu este voao dată 

Ca pă mălaiu doar>ă< să-o puteţi vinde 
Sau să tăiați numa căpăţâne 

Dă curechiu, ci capete păgâne." 


Atunci sculându-să-în picioare 

Tânăr Boroșmândru luă graiul 

Şi zise: „Fraţilor! Mie-m' pare 
Cumcă, dă n-ar avea ghimpuri scaiul, 
N-ar împunge; ghimpul dară face 
Firea lui cea dârză și pungace. 


Arma la om este ca țăpuşa 

La scaiu; dă-ahaia-armatul arată 
Cu-îndrăzneală fiecărui ușa 

Şi-e totdăuna dă război gata; 
lar' acum, ahăl tare să ţine 

Care să sânte-înarmat mai bine. 


Dăci dar' întâi dă-armătură bună 
Să ne grijim cât mai dăgrabă. 
Dă mult un cuget pân cap îmi sună: 


Cum s-ar putea face mai cu trabă 
Ca să ne-armăm cu vreo dăscălie? 
Ș-aflu aşa c-ar putea să fie: 


Ca fieşte care dintre noi 

Să fie cu totul ferrecat, 
Adecă-îmbrăcat în hierr la războiu, 
Ca să n-aibă teamă dă tăiat 

Sau puşcat, nici frică dă moarte, 
Ci tot vitejeşte să să poarte. 


Cu-adevărat hire-ar şi mai bine 

Să ne putem face toţi legaţi, 

Ca vitejii dân zile bătrâne, 

Cari dă multe ori și ne armaţi 
Aflându-să-în mijloc dă războaie 
Nici un feliu dă armă putea să-i taie. 


Dar hiind că-ahastă legătură 

In zioa dă-azi nu să poată face 

Fără numa prin fermecătură, 
Care-acum dă multă vreme-încoace 
Nu s-au mai pomenit, pentru-ahastă 
Vrând să ne apărăm la năpastă, 


Nu e-alta-a face făr' a ne-ascunde 
In hier, dă la cap pân' în picioare. 
Aşa, cu vrăjmașul noi oriunde 
Vom sta fără frică la strâmtoare, 


Căci, păn' el taie-în hierrul vârtos, 
Eu taiu în carnea lui ş-în os. 


Oastea noastră așa-purure-întreagă 
Va rămânea și nebiruită. 

Așa facă cui viaţa e dragă, 

Și va scăpa dă moartea urâtă. 
Numai cât, lângă ahaia 

Trebuie ș-alta-în zi dă bătaie. 


Adecă să nu facem cum fac 
Alţii războiul, numa cu-o mână 
Lăsând alantră mână dă brac 
Ci după-orânduială mai bună 
Trăbuie cu amândoao dă-odată 
Ţigănimea noastră să să bată. 


Păntru-ahasta-dar', tot însul s-aibă 
O sabie bună-în mâna dreaptă, 
Iar' în stânga-o suliță cu trabă, 

Ca sosind cu vrăjmașul la faptă, 
Cu sulița să-împungă, s-oboară, 
Cu sabia să taie, s-omoară, 


Apoi şi s-aibă fieşte care 

Un laţ dă fune pe lângă sâne, 

Ca, când s-ar ostăni foarte tare, 
Să-l arunce-între-oștile străine, 
Și-apucând pe-unul să-l târnosască 
Pănă la tabăra țigănească. 


Cum vă place dar a mea părere 
Și dă-aveţi ei împrotivă-a zice?... 
Dragomir atunci arătă vrere 

De-a grăi doară ceva de price, 

Şi să grăiască gura-şi deschisă, 
Dar' apoi iară tăcu şi râsă. 

Dar' iacă Dondul cu fruntea lată, 
Dondul lingurariu, și el zisă 


(Barbă netezându-şi afumată): 
„Boroşmândru taie-în turci ca-în clisă, 
Ba târnosi pe unul ș-acasă 

Cu armătura sa ha frumoasă!... 


Fraţilor, sfatul ahăl și toate 

Ce vorbiţi voi n-ajung o zală. 

Ce ni-s dă folos atâte înarmate!... 
Eu știu o mai bună rânduială, 
După care noi pă dăscălie 

Putem să facem şi bătălie 


Adecă,-împrejur dă ţigănie 

Să ne săpăm neşte gropi afunde, 
Ca venind turcii cu răpezie 

Să cază-în iele şi să să-afunde 
Unul după-alaltul, toți grămadă, 
Ca şi lupii ce merg după pradă. 


Gropile să hie-acoperite 

Cu frunzare, paie și nuiele, 
Numadăcât să cază-oborâte, 
Când ar călca cineva pă ele. 

Și vă-încredințăz, dă bună samă, 
Că n'om avea-în țigănie teamă." 


Atuncea și Tandaler să scoală 
Grăind: „Ș-asta tu chiemi bătălie, 
Dondule, când tu șezând în poală 
La muiere, vrăjmașul să-ţi vie 
Orbiş', căzând în gropile tale? 
Ce mai bulguiri! Ce mai tândale!" 


Însă când era sfatul cel mai mare, 
lacă Zăgan ursariul aleargă 

Intr-un suflet la neagră-adunare, 

Ce era pe o șeştină largă, 

Și sosând abea putu să zică: 

„Vaileo! vaileo, că nu știți nimica!"... 


Obosit cu faţa spăimântată, 
Abea răsuflând, gura căscasă 

Să spuie tâmplarea-înfricoşată, 
Dară-în gâtlej ş-atunci îi rămasă 
Cuvânt, şi-abea cât zise: "Romica!... 
Au, vaileo! că voi nu ştiţi nimica!... 


Întracea căutând gloata murgie 

Sta cu gura de-o palmă căscată, 
Neștiind ce feliu de mișelie 

De-a le mai spune-ursariul să gată, 
Păn' ce-în urmă-apucând răsuflare 
Așa spusă jelnica tâmplare: 


„Oh! (strigă el) voi nu știți nimica, 
Ce tâmplare v-oi spune jeloasă!... 
Vâiled că vi s'au răpit Romica 

Lui Goleman, Romica frumoasă!" 
Asta-auzind, ca și muţi stătură, 
Spânzurând dintr a lui Zăgan gură. 


Cei mai mulți după-acea să sculară 
Și-adunarea era să să spargă, 

Când sumeţul Tandaler în poară 

Să puse zicând: „Lăsaţi să meargă 
Pă hăi căror dă dânsa le pasă, 
Ce-avem noi cu Romica frumoasă? 


Fugit-a hi, doar cine ştie 

Cu ce feliu dă flecău, păntru care 
Dor va fi sâmţind și libovie, 

Dar noao pentru-o fată fugare 
Nu să cade-a lăsa lucru-n doao, 
Aşa grăiește Tandaler voao!..." 


„Ba latră Tandaler ca ş-un câne" 
(Tânăr Parpangel atunce zisă). 
„Un fleac ş-om dă nimic el rămâne 
Pănă va dovedi cele zise." 

Aceste zicând, cu buzduganul 
Ameninţă mănios ţiganul. 


Iară mândrul aurariu mult stete 
In cumpănă, ce-ar avea să facă: 
Ori să-i răspunză, sau să-i arete 
Cu fapta, decât prin vorbă sacă, 
Zlătariului, că n-are dreptate, 
Insă-îl apucă Bratul de spate. 


Acesta cu mulți alții l-opriră 

De nu putu la cela pătrunde, 

Dar' nice lui Parpangel slăbiră 
Coardele văzând că nu-i răspunde 
Vrăjmașul, ci spre dânsul aleargă 
Chibzuind tocma capul să-i spargă. 


Ș-îi făcea capul tot bucățele 

Cu greu buzduganul său de-aramă, 
De nu-l sprijineai tu, Viorele, 

Care bine băgaseşi de samă 

Că Parpangel să gată să deie 

Și-l opriș ţinându-l de minteie. 


Apoi mai mulţi de-o parte ş-alaltă 
Mestecându-să-abea-i despărţiră, 
Că, de nu, doară sângele baltă 
Curgea ş-unul pe-alt făcea tot țirră, 
Insă măcar că-osăbiţi stătură, 

A sudui nu-înceta din gură. 


„Aşteaptă, tâlhariule dă câine, 

Aşa n-ei scăpa tu totdăună." 

Strigă Tandaler, pe care ţine 

Bratul, Danciul și mai mulți împreună; 
Dar cela-încă-i strigă: „Vino-încoace, 
Cioroiule, dacă moartea-ţi place!" 


Așa, dintr-o micşoară scânteie, 

O mare să scornea bobătaie; 
Pentru-o tânără mândră femeie 
Era doi viteji mai să să taie! 

Insă zlătariu-ş adusă-aminte 

De-a lui Zăgan groaznice cuvinte, 


Adecă, pe draga sa Romică 
Precum ar fi dus cineva-în silă; 
Deci, nezicând nimărui nimică, 
Gândi să meargă după copilă, 
Apoi aflând-o să-întoarcă iară 
Şi să facă pe-aurariu de ocară. 


Dar Ganafir cu Păpară iată 
S-apucasă acum și de piică, 
Pentru-a lui Goleman mândră fată. 
Cesta zicea că buna Romică 
Este-a lui, cela-a lui. După-îndată 
Lor, apoi s-au prins de-a depărta. 


După ce destul să dăpărară, 
Neputând unul pe-alt să supună 
Sau la pământ oarecum s-oboară, 
Dederă-a să prici depreună 
Care-întii (de voie, nu de frică!) 
Trebuie să-și ia mâna din piică... 


„Lasă-mă dă păr" (striga Păpară). 
„Lasă tu-întii", zicea Ganafir, 
Cela „ba tu", cesta „ba tu", iară 
Zâcând tot îș smugea câte-un fir. 
Păn' ce după lungă dăpărată 
Amândoi să lăsară deodată. 


Era (cum s-au zis) Romică fată 
In toată tabăra mai frumoasă, 
Fată-în păr și-încă nemăritată, 
Parpangel în taină-o încredințasă, 
Și cât mai curund cununie, 

Și fără de popă era să fie. 


Nu departe de Cetatea Neagră 

Era vestit din zile bătrâne 

Un codru (precum să zicea prin sate) 
Lăcuit numa de mândre zâne, 

Ce să zic măestre și frumoase, 

Cele tari, ba și cele vântoase, 


Adecă cele ce, de cu sară 

Pănă târziu cătră miazănoapte; 

Prin văzduh cântând joacă şi zboară 
Și-osăbite pricinuiesc fapte, 

De puţini văzute sau de nime, 
Precum s-au pomenit din vechime. 


Mulţi povestea c-acolo s-arată 
Năluci, ce spârie și-înfioară 
Pe-oameni, iar' care-în el întră-o dată, 
Ori că nu mai nemerește-afară, 

Ori, deși esse, totuş' or'câtă 

Vreme-i rămâne mintea schimosită. 


Aici era curtea nălucită 

Ce Sătana de curând zidisă, 

Cu gândul ca să bage-în ispită 

Pre toți vitejii creştineşti şi să 

Facă ca,-întru dezmierdări ș-ospeţe 
Petrecând, de-arme să să dezveţe, 


Iar' a lui Vlad să frângă putere 

Şi să-l deie turcilor pe mână, 
Căci, după-a lui gubăâvă părere 
Era turceasca lege păgână 

Din ce din ce mai mare să crească 
Și să să stângă cea creștinească. 


Acolo dar', în cea curte-aleasă, 
Prin osăbite tâmplări ciudate 
Cei mai viteji voinici s-adunasă; 
Uitându-și de sine şi de toate, 

O desmierdată ducea viaţă 

Fără grijă, supărări şi greață. 


Inima ce le poftea, de toate 

Avea ei în cea curte măiastră: 

Tot feliu de beuturi şi bucate, 
Văşmânturi cu porfiră și lastră, 
Casele domnește împodobite 

Ș'ori ce poate-ochi omenești s-învite. 


Tinere și frumușşele-argate 
După gust: oachieșe, nierioare, 
In urşinic și mătasă-îmbrăcate 
Era voinicilor slujitoare, 
Ibovnice și dragi soțioare, 
Fără pismă, sfadă şi mustrare. 


Ici vedeai o părechie voioasă, 
Dănţuind la cântare de laută; 
Iar' coleă, pe divan de mătasă, 
Alta zăreai şezând ce nu caută 
La cei alalți, numa între sine 
Cântă-a lui Amor patime line. 


Icea râd și şuguiesc o parte, 
Colea sărutând să strâng în braţă, 
Iar' alții caută și mai departe 

Și, ca când n-ar fi nime de faţă, 
Fără de nunu mare fac nuntă 
Ș-aduc lui Amor jârtvă necruntă. 


Mai la mulţi tineri ţigani plăcusă, 
Deci învălind'o-într-o neagră ceaţă, 
O răpi din tabără ş-o dusă 
Tocma-întracea curte-a lui vrăjită, 
Din afară cu totul aurită. 


Acest lucru pre gloata murgie 
Umplusă de jele și de frică. 

Dar", o tinăr Parpangele, ţie 

Nu-ţi mai tihnește-în lume nimică 
Și te mistuiești cu jele ascunsă 
De când Romica ta să răpusă. 


După ce prin tabără ş-afară 

Pe lunci, prin văi, prin cele dumbrave, 
Bietu-ș' căută pierduta fecioară, 
Slăbindu-i picioarele cimpave, 

In urmă, de dor și jele mare, 

Să trânti gios și vru să să-omoare. 


„Ai! ursită neagră şi păgână! 
(Strigă cu lacrime şi duroare!) 
Cum de-mi răpiș' tu iubita zână! 
Ah! cum întunecași al mieu soare! 
Iar', dă-mi iai a traiului dulceaţă, 
Pentru ce- mi cruţi ahastă viaţă? 


O! mie ca sufletul Romică, 
Dragă, neasămănată copilă! 

Dă mursa proaspătă mai dulcică, 
Decât o turturea mai cu milă, 
Decât o mieluşică mai blândă, 
Mai netedă și mai dă oglindă, 


Mai lină decât umbra de vară, 
Mai dragă decât vremea sărină, 
Mai lucedă dă steaua dă sară! 
Deh! vină-m o, drag suflete! Vină, 
Dulce Romică, și bunişoară, 

Nu lăsa pe Parpangel să moară!". 


Doară-atunci săracu-ş' făcea moarte 
Să fie-avut un cuţit la sine, 

Insă tabăra era departe, 

Și-în pregiur nu era nici un spine 
Să să-împungă, nici apă sau groapă, 
Sărind întrânsa să să potoapă. 


Dar ce-mi șopteşti, musă, în urechie!... 
Cântecul doară să-m fârşesc? Insă 

Nu vezi tu cum Pegazul îmi strechie!... 
Cum căpăstru și zebele frânsă, 

Nice vra de poposit să ştie, 

Nici s-abată-în d-alba ţigănie? 


Apoi ști cum Parpangel rămasă 
Sângur-sângurel în cea pădure, 
Plângându-şi pe Romica frumoasă, 
De piatră-ar fi care să să-îndure 
A-I lăsa de jaf sau a nu spune 
De-au ajuns el încă zile bune!... 


După ce el mult geli și plânsă, 

In zădar moartea chiemând amară, 
Dorul de-a trăi-în urmă-l învinsă 
Și să sculă la drumul său iară. 

Şi cu lăuta de-a susuoară 

Mearsă toată zioa pănă-în sară. 


Dar' în zădar merge el şi cată, 
Căci în drum pe nime nu tâlnește; 
Şi măcar poposind câteodată, 

In toate laturile priveşte, 

Totuș' nu vede-omenească viţă, 
Ba nice vită, câne sau mâţă. 


Iară el tot trapădă nainte 

Pă drumul care-întii apucasă, 

Păn' ce-are clisă-în traista cu ţinte, 
Dar, când merindea fârşi de-acasă, 
Atunci întii băgă el de samă 

Că e greu a trăi fără zamă 


Și cumcă măcar ce viteaz mare 
Cu foamea nu poate să să bată. 
De unde scoasă-o dovadă tare, 

Că nu oastea cea mai bine-armată, 
Insă mai vârtos hrana cea bună 
Bate pre nepreten totdeună. 


Dar' este-un feliu de lucru nemare, 
Cui latinii zic casus fortitus, 

Iar pre limba noastră-oarbă tâmplare 
Și nu să ştie, de zios au de sus 
Ivindu-să-adrea-într-o minută, 
Oamenilor la nevoi ajută. 


Aceasta și zlătariului nost, 
Neașteptată-ajutorinţă dede; 
Căci acum i să-urâsă cu post 
Și iaca nimeri, cine-ar crede! 
La o curte-în mijloc de pădure, 
Tocma su poalele-unii măgure. 


Adecă la curtea cea frumoasă 

Şi de călători amegitoare; 

El gândea că merge drept pe-aleasă 
Cărare şi pe-a sale picioare, 

Dar' a iadului năluci îl poartă 

Şi-l pun tocma supt a curţii poartă. 


Știind el că cântăreţul bun 
Pretutindene-e primit în ţară, 

Mearsă drept la poartă (precum spun) 
Şi dede portarului bună sară, 

Iar' cela văzând că e lăutaş, 

Grăi: „Bine-ai venit ţigănaș!... 


Tocma ne lipseşte-unul ca tine, 
lan' pasă numa sus în polată 

Și să ști că vei fi primit bine!" 
Iar' el n-așteptă multă-îmbiată; 
Ci-în grabă drept acolo să duse, 
Unde cela-i arătă şi-i spusă. 


LA 


„Ei! bre, bre! bine-ai venit ţigane!... 
„Bine-am găsit, coconașilor!..." 
Așa răsunară-îmbele strane. 

„De mult de un lăutariu aveam dor", 
Adausără coconașii care 

Acolo făcea chief ş-ospătare. 


Tiganul văzând mesele pline 
Cu mâncări își linge buze-ades 
Ş-ochii-înfipţi tot la bucate ţine. 
In urmă le spune pe-înţeles 
Cumcă de ieri sară n-au mâncat 
Și limba-în gură i s-au uscat. 


Deci îndată făcură să-i deie 

De mâncat şi de beut, cât va cere. 
Sărac Parpangel !...-era să pieie 
Cu tine şi cea sfântă putere 
Cântăreaţă ce aveai tu rară, 

De n-ai fi cântat întracea sară. 


Cântecul a II 


Bietul Parpangel cântă la masă 
De libov, de vin și de jele, 
-apoi vede-o copilă frumoasă, 
Și stă dus cu ochii cătră stele. 
Florescu spune de ţigani ș-alte 
A lui Vlad tocmeli și fapte nalte. 


Musă, ian' curmă-ţi odihna lină; 
Vezi cum zorile d-albe roşite 

Să ivesc cu zâmbire sărină 
Alungând ceața nopţii cernite, 
Cum soarelui viitoriu să-închină 
Cântându-i deşteptata jivină. 


Sus', muso! iar spre călătorie, 

Că mult încă drum avem de-a mere. 
Mulţi aşteaptă ş-ar dori să ştie 

De Parpangel, dar și rândul cere 

A spune-întii despre-a lui tâmplare, 
Care-acum cinasă, cum îm pare. 


După ce el pofta de mâncare 
Și de beutură stâmpărasă 
Și iar s-întorsese la-adunare, 


Fiind că-acum era după masă, 
Imbrăcându-l cu noao veştmânte, 
Indată-l pusără să cânte. 

Iar el, ca un cântăreț măestru 
Care-în ospeţe şi pe la mese, 
Când arma celui Marte buiestru 
Cu stihuri nalte cânta ş-alese, 


Când pe fiiul Vinerii frumoase 
Cu viersuri line și mângăioase, 


Vru ca să desfete ş-astă dată 

Cu cântece line sâmţitoare 
Tovarăşia noastră-adunată 
Dragostele cântând zburătoare. 
Și, precum hârţoaga Cioarei scrie, 
Așa le cântă de libovie: 


„Iubiti, o suflete muritoare, 

Că libovul este legea-întie 

A toatei fiinţe de supt soare! 
Tot care nu sâmte libovie, 
Mult defăimează legea firească 
Şi nu e vrednic să mai trăiască. 


Tot ce sâmte, să mișcă, viază, 

Tot ce-înverde, ce-înfloare şi creşte, 
Cu poftă lină să-îmbrăţoşază, 

Cu dulce dor să leagă, să mește, 

O! Amor! ţie toată să-închină, 
Toată ţie jertfeşte jivină! 


Însuş pe-astă lume trecătoare, 
Din háos un sânt libov o scoasă, 
Şi dragoste, cu-întia lucoare, 

[i suflă în mădulările ghieţoase, 
Așezând ca legea ei întie 

Priinţa ș-armonia să fie!... 


După-această lege nemutată, 
Făptura toată merge, să ţine; 
In toate libov şi dor s-arată: 
lubescu-să stelele-între sine, 
Iubește-să ceriul cu pământul, 
Iubescu-să mările cu vântul. 


Sus în văzduh toate zburătoare, 
Gios pre pământ toate dobitoace, 


Păn' și răcile jigăni de mare 

Prin cea patimă lină, şegace, 

Cu strânse laţuri să-împreunează, 
Cu dulce libov să-înroorează!... 


Numa voi suflete muritoare, 
Defăimaţi astă patimă blândă, 
De dânsa ferindu-vă-inimioare 
Ca când ar fi libovul osândă. 
Ah! ne-ajunsă-omenire deşariă, 
Incă firea te rabdă, te iartă! 


Voi dar, care-aveţi inimă bună 
Și lămurită minte cerească, 

O, iubiţi! lubiţi-vă împreună 

In această viață trupească, 

Pănă sunteți în vârstă şi stare, 
Că vremea-i rapede trecătoare... 


Vezi cele paseri pre rămurele 

Ce jucându-să vesele cântă; 

Ard cu flacără de-amor şi ele 

Mărind a naturii lege sântă. 

Caută cum din creangă-în creangă zboară 
Tot soțul cu câte-o soțioară. 


Să iubim dar şi noi pănă-în faţă 
Rumeioară sângele ne joacă, 
Până-avem o logodnică soaţă, 
Păn' încă n-ajungem la soroacă 
Că vârsta scapătă, vremea sboară, 
Nice mai întoarce-a doao oară. 


Să iubim! că tâmpul acuș! trece, 
Iar zilele noastre s-împuţină: 
Mai bine-i în amor a le petrece, 
Să nu ne-apuce vârsta bătrână 
Cu tusa și cu durere de-oase 
Sau cu mădulări neputincioase! 


Să iubim! pănă-în tinere vine 
Sângele saltă și să răvarsă; 

Să iubim păn' a iubi ne vine, 
Răcorind inima de dor arsă, 

Ca nu cumva-apoi, odinioară, 
Cumcă n-am iubit rău să ne pară. 


Să iubim păn' Amor ne priește, 
Păn' Vinerea ne poartă pe braţă, 
Păn' încă cu libov ne zâmbeşte 
Vro tineră copilă iubeaţă, 

Pănă dragostele ne desfată, 

Ca să nu ne bănuim odată. 


La cântări de ceteră ş-în horă 

Să jucăm în giur, mână de mână, 
Tot frăţiorul ţiind o soră 

Spre care sâmte dragoste lină, 
Şi să strigăm toţi cu bucurie: 
Viie zieu-Amor! Amor să viie!" 


„Bravo! bravo!" oaspeţii strigară, 
Plesnind în palme juni și fecioare; 
Şi zicea, să le-o mai cânte iară, 
Poftorindu-și dintr-acea cântare 
Stihul de pe-urmă, cu veselie: 
Viie zieu-Amor! Amor să viie! 


Închinându-și cu pline păhară 
Toţi-şi dădusă la veselie, 

Pănă Parpangel începu iară 

Din facerea lui Pintilie 

O cântare bine-alcătuită 

Şi pe-acele vremi deobşte iubită: 


„Vinule dulciu, tu roadă de raiu 
De la Dumnezieu dată pe pământ, 
A toate roduri de pe lume craiul... 
Laude ţi-oi cânta, cum purure cânt, 
Numa de beut cându-mi vine dor, 
Tu să mi te-îmbii cu plinul urcior. 


Tu eşti mirul sânt, dintru toate-ales, 
Ce viaţă dai, mângăind pre toţi; 

Fie fericit care te-au cules!... 

A lui Dionis veniţi, o predți, 
Să-închinăm, să bem cu păharul plin, 
Să trăiască toţi cei care beu vin! 


La toate nevoi tu ne-ajuţi şi dai 

Putere la slabi, bolnavilor leac. 

Hrană la bătrâni, iar când în cap sai, 
Voie bună faci şi celui sărac, 

Alb, roșiu ș-or'cum de-ai fi tu-în obraz, 
La toţi ce te beu, purure faci haz. 


Care te-au beut, de-ar fi cât de trist, 
Prinde-îndată chief ș-uită de necaz. 
Fiece năuc pare-un trismeghist, 
Fiece mișel să ţine-un viteaz... 

Să bem, să-închinăm cu păharul plin, 
Să trăiască toţi cei care beu vin. 


Veniti, fraților, la cerescul must 

Să ne bucurăm bindu-l şi-închinând: 
De sete-un păhar, altul pentru gust, 
A tria de chief, a patra cântând, 

A cincia de saţ, că-a şasa-i prisos, 
De-a şepte-încol6 n-aduce folos." 


Fârşind cântăreţul toţi beură 

Cu păharul plin şi de-a-împrumut. 
Inchinându-și ei cânta din gură 

Și poftorea stihul cel plăcut: 
„Să-închinăm, să băm, cu păharul plin, 
Să trăiască toţi cei care beu vin!" 


Iar' o copilă din adunare, 

Ce nu demult acolea sosisă 

Şi părea că nici un chief are, 

Cu față-învălită fiind zisă: 

„Dar' ian' cântă-ne vruna de jele, 
Carea ţi-e mai dragă, Parpangele!" 


Și zicând să-întoarsă-într-altă parte, 
Cât ţiganul nu putu s-o vază. 

lar' el a sa pomenindu-ș' soarte, 
Strunele întocmeşte ş-oftează, 

Și păn' alţii zic cele și ceste, 
Așa-începu jelnica poveste: 


„Voi suflete sâmţite şi bune, 

Voi care-aveţi inimă duioasă, 

O! cine cum să cuvine va spune 
Patima voastră, o, părechie aleasă!... 
Libovul Illenii cătră tine 

Și dorul tău cătră dânsa,-Arghine! 


O! tu musă, care câteodată 
Ad-umbră șezând în haină-albastră 
Colò, supt măgura gemănată, 

Lui Amor în ceteră măiastră 

Cânţi a duor inime libovite 
Dulcile necazuri suferite, 


Lasă puţinel desișuri umbroase, 
Pogoară încoace aducând aminte 

A Ilenii domniţii frumoase 

Ș-a lui Arghin dragoste fierbinte, 
Că-amândoi mult dor şi amar păţiră 
Pănă ce târziu iară să tâlniră! 


Tânărul Arghin după ce străină 
Multă ţară-îmblă, multe-oraşe, sate, 
In urmă văzând că-în zădar suspină 
Ș-întreabă-în zădar de Neagra Cetate, 
Că nime ştiea, cu mic şi cu mare, 
Să-i spuie sau să-l ducă la cărare, 


Obosit într-o vale-adâncă-ajunsă, 
De-amor, de necaz, mintea turburată, 

De jele, de dor, inima pătrunsă, 

De pe murg uşor să pogoară-îndată; 
Smulgându-ș apoi săbioara luce 
Mănunchiu la pământ, vârv la piept aduce. 


Ș'ochii lăcrămoşi rădicând la stele, 

Cu suspin adânc așa graiu deschisă: 
„Tu, ţântă-a toate dorințelor mele, 
Ileană iubită! ah! să ştii tu (zisă) 
Că-Arghinul tău e la pragul de moarte, 
Cum te-ar întrista jelnica lui soarte!... 


Dar poate că tu nice-odinioară 

De-a mele tâmplări triste și cumplite 
Nu vei auzi, nice vei şti doară; 

Incâăi stâncele voiu, neînsufleţite, 
Jele să-mi asculte, marture să-mi fie 
Că fui credincios păn' la moarte ţie. 


Multe ţări îmblai, dragă, pentru tine! 
Dar' acuma-mi văd cărarea curmată; 
La locuri sosind puste și străine, 
Nedejdea-mi pieri de-a te-afla vrodată. 
Dar' nice a-întoarce fără tine-acasă, 
Libovul nestâns ş-inima mă lasă!... 


Deci rămâni în veci, dragă, sănătoasă! 
Și deacă vei ști cumva-odinioară 

De fârşitul mieu, de moartea jeloasă, 
O fierbinte-încai varsă-mi lăcrămioară 
Şi zi: „Lin oase-ţi păuseze,-Arghine, 
Ce cu tot te-ai jertvit pentru mine!". 


Asta zicând, era să-ș' afunde 

In piept gingaș sabiă-agerită, 

Când glas cunoscut urechia-i pătrunde: 
„Arghine, ce faci!" ș-într'acea clipită, 
Iacă fierrul crud îi căzu din mână, 

lar' el să trezi-în braţul tău, Ermină. 


Ermina, cea lui de mic priitoare 

Și din toate mai înțăleaptă zână, 

Ce pe el crescu și-i fu-învăţătoare 

Cum să să deprinză-în toată faptă bună, 
Grija lui ş-acum poartă nevăzută, 

In ceasul cumplit sare şi-i ajută. 


Cât glasul sună, v6inic ochi întoarsă, 
Lumine-i fiind mai întunecate, 
Slobozind abea din buzele d-arsă 

Un dulce suspin, vorbe-înjumătate, 

„Ah! ce văd, tu-mi eşti, o Ermină bună!" 
„Eu, Arghine, eu! (zisă ea-împreună). 


Venii să te-abat de la prag de moarte. 
Ah! cine ţi-au dat gânduri așa slute? 
Ce grea te-apasă și varvară soarte? 
Cum de ţi-ai uitat de nalta vărtute 
Spre care de mic eu-ţi fui povaţă... 
Și vruş' a-ţi curma dorita viaţă? 


Nu știi tu că nu-i vrednic de dulceaţă 
Care-amar n-au tras? După zi nuorată, 
După vânt cu ploi, negură și ceaţă 
Soare mai frumos strălucind s'arată! 
Lucru-i ticălos d-inime giosite, 
Gânduri a purta deznădăjduite. 


Deci sus, Arghine, căci încă te-așteaptă 
Multe supărări şi multă-ostăneală, 

Dar' cu vărtutea și mintea-înțăleaptă 
Toate-i birui. Ai numa-îndrăzneală! 

Că norocul bun nu-i în pat cu pene, 
Nice să-însoţeşte cu trândava lene. 


Iar când ţ-ar fi greu doar la vro tâmplare, 
Adu-ţi aminte de mine ș-a mele 
Bune-învăţături, fii cu cutezare, 

Nici locul să dai la gânduri mișele; 

Şi fi-încredinţat că-i scăpa de toate 

In urmă-ajungând la Neagra Cetate!" 


Ermina de-aci mearsă nevăzută 
Lăsând pe voinic în uimire-adâncă, 
Cu ochii-în pământ şi cu gura mută, 
Și doară mai mult ar fi stătut încă, 
De nu vrea zări stându-i înainte 

Pre bunul verin lăcrămând fierbinte. 


Atunci tinărul ca din somn adânc 
Să trezi şi făr' a zice-un cuvânt 
Sabia-întecă şi sări-în oblânc; 
Iar' murgul ușor îl duce ca vânt, 
Il duce de nou, pe dealuri, pe văi, 
Pe locuri pustii, făr' sate şi căi, 


Pe nește câmpii sterpe, săcetoase, 

Pin plaiuri, pe munţi, pin pietrii și stânce 
Pintre codri deși, pin păduri umbroase. 
Nici acum avea să beie, să mânce, 

Când iacă dedu supt poale de munte, 
De-un groaznic omoiu c'un ochiu în frunte, 


Care lui strigă fiind de departe: 

„Stăi, voinic străin, nu păşi nainte, 

Nici un pas mai mult că te bagi la moarte!... 
Stete-Arghin cevaş' cu-îndoită minte, 

Nu că s-au temut doară de năpastă, 

Ci că n-au văzut namilă ca ceastă. 


Cu-îndrăzneală-apoi: „Dar cine cutează 
(Răspunsă)-a ţinea drumul lui Arghin...? 
Care de nime, nici teamă, nici groază 
Pănă-acum avu?" Ș-acesta zâcân' 
Smulge sabia, calu-și înteţește, 
Namila-urâtă nice să fereşte. 


Fulgerul așa iute nu detună 

Din nuòri încărcaţi, cum june viteaz 
Lovi pe neom, dorind să-l răpună. 
Nu-i dete nice-o clipită răgaz, 

Fierrul învârtând de-ună ș-altă parte, 
Ca doară-i va da vreo rană de moarte. 


Dar' omul grozav stete nemișcat 
Cu capul clătind și zâmbind amar, 
Cu trupul întreg şi nevătămat. 
Când Arghin văzu că taie-în zădar 
Ciudă și mănie deodată-l cuprinsă, 
lar nămila slută-a-i zice-aşa prinsă: 


„Foarte tu te-înşeli, tânăr ticăloase, 
De-în arme te-încrezi şi-întru mâna tare! 
Că nici vărtute, nici arme tăioase 

Pot să-ţi aducă ţie vro scăpare, 

Deacă legii mele nu te vei supune, 

Care eu acuş' de-amărunt ţ-oi spune." 


Tocma când fârşea ceste cuvinte, 
Copila cu faţa coperită 

Ce-l făcusă de jele să cânte, 
Doară vrând să-l aducă-în ispită, 
Desvălindu-și obrazul s-arată, 

Şi iacă povestea lui curmată, 


Căci alăuta-i căzu din mână 

Şi el stete ca fără sâmțţire. 

Iar' întracea copila străină 

leşi din casă fără de-a ştire 

Ce s-au făcut. Toţi să minunează 
Și nu ştiu ce vor mai să crează. 


Iar Parpangel venindu-ş' în sine 
Rapede să scoală... iasă-afară, 
Caută,-întreabă prin odăi vecine, 
Cearcă-în zădar şi să-întoarce iară, 
Mult apoi în sine să mâhneşte 

Că fata dorită nu găseşte. 


Oaspeţii dintru toate aceste 
Nu putea să gâcească nimică, 
Numa că li să curmă poveste 
Și rămasără fără musică. 
De-aci multă glumă și voroavă 
Să-iscă de-a ţiganilor ispravă. 


Iar Florescul de la Vercicani, 
Un voinic de vârtute şi fală, 
Când veni voroava de ţigani 
Dezvolbind a lui vodă tocmală, 
Acest chip grăi cătră-adunare: 
„Lucrul tot această pricină-are: 


Văzând vodă-atâta țigănească 
Gloată încolea şi-încoace, 

Ce nu vra c-alți să agonisească, 
Ci numai a trândăvire-i place, 
Socoti să-i armeze cum poate 
Făgăduindu-le case ş-olate. 


Ba le și dărui de moşie, 

Prin milostivă domnească carte, 
Toată-acea mândră periferie 

Ce s-află-într-a țării ceştii parte: 
De la Corbi păn la Cetatea Neagră, 
Giur în pregiur epârhia-întreagă. 


Zic unii că Vlad numai o şagă 
Prin asta cugetă să facă, 
Alţii,-împrotivă, de samă bagă 
Că vra pe ţigănimea săracă 

Să prăpădească, puind-o în poară 
Cu turcii, ca mai curând să piară. 


Eu mă ţin de-această socotinţă 
Cum că trebile lui Vlad oştene 
Au poftit atare sârguinţă, 

Ca să-armeze gloatele-eghiptene; 
Știind că turcii acuş or să vină, 
Iar' el oaste are foarte puţină. 


Prin ţigani vru el să dobândească 
Doao sc&posuri: unul, să vază 

Pe gloata murgă faraonească 

Cum este la războiu de vitează, 
Iar altul, ca să facă-arătare 
Turcilor cumcă mai multe-oşti are. 


Și, macar cum vom socoti noi, 
Amândoao scoposuri sunt bune; 
Prin cel dintei, ţigănescul soi 

La rând bun să-învaţă şi să pune, 
Prin a doia,-în vreme de năvală 
Să pot băga turcii-în amegeală." 


Zicând aceste fârşi cuvântul, 

Iar' deacă-oaspeţii să-împrăștiară, 
Un călăreț străin cu văştmântul, 
Stătură şi frumsaţă rară 

Și (cum să vedea) de viță-aleasă, 
Sângur lângă Florescul rămasă; 


Un nemernic din ţară străină, 
Cum s-arăta din port și făptură. 
Văzând ş-o vreme cu îndemână 
Grăi: „Multe-acum zile trecură 
De când astă curte minunată 
Mult şi cu toate mă desfată. 


Fiindcă dumneta eşti de-aice, 
Nu-mi vei ţinea de rău o-întrebare 
Ce nimărui nu poate să strice: 
Cine-i stăpânul ceştii curţi rare? 
Ca să-i dau căzută mulțămită 
Pentru-ospătarea bună, cinstită... 


„Bucuros aş face, drag jupâne, 
Indestul dreptei cererii tale 
(Zisă Florescul), dar şi pe mine 
Aicea mă abătu de la cale 

O sângură tâmplare ciudată, 
Nici am cunoscut curtea vodată. 


Însă (precum deobşte) să zice 
Că venind un neguțătoriu mare 
Cu multe persoane venetice 

Și bogătate de preste mare, 

Nu demult aici s-au aşezat 

In codrul acesta neumblat. 


lar' această curte minunată 
Au zidit ş-au hotărât să fie 
Pentru călători o desfătată 
Lăcuinţă, cum ş-ospătărie, 
Grijind-o cu tot feliu de hrană 
Și toată trebuinţa curteană. 


Toate aceste femei și fecioare 
Sunt roabe, de prin țări cumpărate 
Anume, să fie slujitoare 

Celor care-aice vor abate, 

Ba și cu desmierdări să-i desfete 
Pe chieful fieștecui și-îndelete. 


Unde-e stăpânul, nimene ştie 
Și nimene-a şti să nevoieşte, 
Fiindcă prisosinţa să-îmbie 
In toate, nimica lipsește. 

Dar' este-o vătășiță bătrână 
Ce toate ține supt a sa mână." 


De-această poveste neașteptată 
Mirându-să străinul adausă: 

„Spuiu drept că de sârg a merge-mi caută, 
Şi totuş' pare că nu mă lasă 

Cineva: aşa, de-azi pănă mâne, 

Drumul mieu împiedecat rămâne. 


Deprins întru-oșteneştile trude, 
Inima neîncetat spre arme-mi bate, 
Când aici nimica nu să-aude 

Făr' jocuri și cântări desmierdate. 
Zioa-îm pare ca ș-un veac de lungă, 
Macar de toate-alte să-mi ajungă. 


Auzind de-a lui Vlad vitejie, 
Dorit-am să fiu la cea nălțată 
Bătălie ce are acum să fie 
Şi-a cării fârşit Evropa toată 
Il aşteaptă cu nesuferinţă, 
Poftind creștinilor biruinţă. 


Însă, dacă-ajunsărăm pănă aice, 
De nu ti-ar fi doar' cu greutate, 
Dorire-ași-în scurt a şti ce price 
Este și din care au fost iscate, 
Toate-aceste războaie cumplite, 
Că la noi sunt veștile-împărţite." 


„Bucuros cred (Florescul răspunsă), 
Căci noi suntem aice de față, 

De toate-având cunoștință ajunsă 

Şi totuș pisma cea șugubeaţă 

Fiece tâmplare vederată 

Prefăcând întralt chip ne-o arată. 


Iar' eu fără de pismă și priinţă 
Neavând spre nice-una vro pricină, 
Voi povesti cu bună credință 

Tot lucrul cum este, cum să-aţine; 
Nici gândesc că-ţi va fi neplăcut 
Luând firul din prim început. 


Acum a lui Constantin cetate 
Supt mânile căzuse-agarene, 
Pentrucă grecii-ş' uitasă-a să bate 
Și le-era mai drag a zăcea-în pene 
Ş-a face săboară pe-întrecute, 
Decât sabii a purta și scute. 


Apusenii să desputa-într-una 
Ce-au fost mai întii, ou sau găină? 
Cum și de-are lăcuitori luna? 
Unii, că-i deşartă,-alții că-i plină 
De lăcuitori dovedea chiar, 

Insă dovada cădea-în zădar... 


Căci de-aci s-isca ş-altă-întrebare; 
Oare-oameni să-află-acolo sau vite? 
Și de-s oameni cuvântători, oare 
Putea-vor fi cu drept osândite 
Lunarele suflete, la care 

Nu fu trimis Spăsitoriul mare?... 


Domnul Romii cu fulgeru-în brâncă 
Lega și deslega după voie; 

Șezând pe vârtoasa Chiefii stâncă 
Să bucura-în sine că pe-al doie 
Frate-a lui, Muftea-în Vizant alege 
Şi sultanul grecilor dă lege!... 


Craii creștineşti lăsând a sale 
Ţări de jaf, să bătea pentru sfinte 
Locuri, cum a lui losofat vale 

Şi de-alte-a Palestinii păminte, 
Pentru Ierusalim şi cel sfânt 

A Mântuitoriului mormânt. 


Iar turcul, însumeţit de-atâte 
Biruinţe mari şi luminoase, 
La toate ţările creștinite 

Rea pierire şi moarte jurase; 
Cu şireaguri crude-întărâtate 
Jecuiea-împrejur ţările toate. 


Tara noastră-încă era din cele 

Pe care el dorea să-o supună; 

Știind toate-a noastre netocmele 
Socotea cumcă, de samă bună, 

Că-o ţară-învrăjbită-ori azi, ori mâne 
Trebuie să cază-în mâni străine. 


Căci aflân'-să ţara deslegată 

Și-în cea mai mare nerânduială, 
Spre tot rău năravul învățată, 
Boierii puind la toate sminteală 
Domnilor, iar' ceialalți pământeni 
Dedaţi fiind la rău şi vicleni, 


Așa trăisă de multe veacuri 
Intr-un feliu-anârhie făr' lege, 
Invăţaţi la războaie și jacuri, 

Pe carii pănă-aci nime-a drege 
Sau nu cuteză, sau nu vru doară 
Căutând la venituri, nu la ţară. 


Iar', din ce oară Vlad Vodă stete 
Dregătoriu trebilor muntene, 
Frunţile vrajbii fură tăiate, 
Politice rânduieli ș- oştene, 
După firea ţării măsurate, 

In scurtă vreme fură-așezate. 


Cei care legilor întocmite 
Dintre boieri nu voia să-urmeze 
Cădea la pedepse pre cumplite, 
Zicând că ei sunt să lumineze 
Celoralalți cu-obiceaiuri bune 
Și-întei legilor a să supune, 


Căci, dacă ascultători de lege 
Vor fi numai cei slabi şi mișei, 
De ţară-în urmă ce să v-alege? 
O ţară-adecă de lupi și de lei 
Ce șezând într-a sale bârloage 
Sug sânge-a vitelor slăbănoage. 


Zicea că boierii sunt supuși 
Aşa domniei ca şi ţăranii, 

Ba fiind în toate mai ajunşi, 
Nu numai cu sfatul și cu bani, 
Ci-însuş cu capul ar fi datori 
A ţării să fie-ocrotitori. 


Aceste zicea Vlad la divan 

Și la macar ce feliu de-adunare, 
Adăugând că-oricine, fie țăran, 
Târgoveţ, boiariu mic sau mare, 
Mestec va-avea cu limbă străină 
Cu capu-șş' va plăti șugubină. 


Deci apreg pedepsea pe cei care 
Asupra patrii făcea sfaturi 
Ș-avea cu turcii vro mestecare, 
Sau veri cu ce străine staturi, 
Impărțându-le-averi și moşii 
La-a patrii-apărători şi fii. 


Prin asta rând nou el introdusă: 
Pe tâlhării și mari fapte rele, 
Prin aşezate pravile, pusă 
Deosăbite pedepse şi grele, 
Din care cea mai obicinuită 
Era ţapa cu moarte cumplită. 


Apoi din toată ţară ş-aleasă 

Pe cei mai harnici și cu vărtute 
Voinici, din cari o gardă frumoasă 
Făcu spre paza sa, de cinci sute, 
Pe cari în arme-atâta deprinsă, 
Cât o numim oaste nevinsă. 


După-acest izvod, şi ceaialaltă 
Călărime-au fost orânduită, 
Invăţind-o măiestria naltă 

A taberii ș-armelor ispită, 

lar' boierii pismași a tot bune 
Rândueli cocea sfaturi păgâne. 


Căci, precum să tâmplă totdeauna 
Că cel ce va să scoaţă la cale 
Pre-un popor şi apucă să-l pună 
La rânduială, pentru-ale sale 
Ostăneli, bun scopos şi mari trude, 
El mai mult rău decât bine-aude, 


Așa fu ş-a lui Vlad soarte-amară: 
Pismașii zic că-i tiran şi multe 
Asupra lui scornit-au de-ocară, 
Şi vor ca ţara să nu-l asculte; 
Zicu-i și Țăpeluș, că nu iartă 
Tâlharii, ci cu ţapa le ceartă. 


Deci în taină solii repezite 

Trimit sultanului, dau de ştire 
Precum vodă vra ţara să-învite 
Asupra Porții cu răzvrătire, 

Și este foarte mult a să teme, 

De nu să va-împedeca din vreme. 


Drept acea prin chipuri tăinuite 
Sultanul mai pe-un pașă, mai pe-alt 
Invaţă, l-armează și-l trimite 
Asupra acestui princip înalt, 

Ca neîncetat și iarna și vara 

Să meargă să-i jefuiască ţara. 


Însă Vlad fiind cu bună pază, 
Oaste-având bine-în arme deprinsă, 
Gloate tâlhare cu mână vitează 

De multe ori în fugă şi prinsă; 
Celor prinşi dete moarte sureapă 
Făcând să-i tragă de vii în ţapă. 


Acum la treizeci de mii aproape 
De tâlhari păgâni el împărasă, 
Nici lăsa pe nime să-i îngroape, 
Ci vulturilor mâncare-aleasă 

Și corbilor de jaf ca să fie, 
Porunci spânzurați să rămâie. 


Sultan Mahomet întiaş dată 

Nu dete la toate crezământ, 

Dar' vinind pârâre ne'ncetată, 
Vru să ştie cu temeiu de sânt 
Oare acele toate-adevărate, 

Prin persoane-a sale-încredințate. 


Pentru-acea-în chip de mare solie, 
Neşte capigii vicleni trimeasă. 
Catavolin avu cea d-întie 

Parte la ceastă solie-aleasă, 
Catavolin, logofăt primariu, 

Un grec turcit, fiiu de prevătariu. 


Cătră-acesta sultanul ascunsă 

Pofta sa și cugetul deschisă, 

Cu d-inima de-urgie pătrunsă, 
Luându-l deosăbi, acest chip zisă: 
„Mare treabă-am, o Catavoline, 

Și puiu toată credinţa mea-în tine!... 


Vodă muntenesc, supusul Porții, 
Aşa să poartă cu neomenie, 

Cât pe credincioși dă crudei morţii, 
Ba necăutând a sa datorie, 

Nice de haraci el va să ştie. 

Nice-a să-închina voieşte mie. 


Deci tu mergând ispitește bine, 
Cearcă de poţi să-l aduci la cale, 
Mai vârtos ca mie să să-închine, 
Iar' văzându-l că stă pe-ale sale 
Și cu voia nu va să să plece, 

La nevoie cu sfatul vei trece. 


Iar' de-ajutoriu la ceastă-apucare 
Vei avea pe Hamza cu sâlinţă, 
Numa-ţi caută-a fi cu pază mare, 
Ca munteanul ceva să nu sâmţă, 
Că-amintrele cu totul stricată 
Ne-ar fi doară străduinţa toată..." 


Merge grecul cu ceastă poruncă 
Şi sfătuind cu Hamza de toate, 

In urmă-acest chip mrejile-aruncă: 
El însuș' să meargă și s-arate 
Munteanului a Porții dorinţă, 
Cercând a-l aduce la credinţă. 


Însă, de-ar vedea că nu să pleacă, 
De sârg la Vidin să deie ştire, 

Şi când ar fi vodă să-l petreacă, 
Păn' la hotar, după-obicinuire, 
Hamza-întracea Dunărea să treacă 
Și din ascuns năvală să facă. 


Așa grecul fățarnic să duce 
Credinţat cu ştiuta solie; 

Lui Vlad mai întii aminte-aduce 
Toate ce-au trecut şi vor să fie, 
Pentru trecute vestind iertare, 
Prietenie pentru viitoare. 


„Mare-într-adevăr făcuşi greşală 
(El grăi), dar' a Porții pre tine 
Milă este fără de-îndoială 
Nemărginită, că-ţ iartă vine 
Trecute nevrând de-acuma să ştie 
Numai de prieten și prietenie. 


Nici altă de la tine pofteşte 

Numa haraci și vreo cinci sute 

De tineri; apoi ca prieteneşte 

Tu viind la Poartă, cu căzute 
Plecăciuni să te-închini celui mare 
Sultan Mahomet cerând iertare." 


Ascultă vodă cu suferință 

Tot cuvântul și pofta vicleană, 
Și-întii arată bună voinţă 

Vrând deamărunt porunca tirană 
Să-ispitească, iar' dacă-o-înţăleasă, 
Cu mărime-așa din rost adausă: 


„Spune celui care te trimeasă, 
Că-întracest chip Vlad Vodă-i răspunde: 
„Haracii sunt gata, supt aleasă 
Incuietoare, dar' a pătrunde 

Nu poate-acolo poftă străină 

Intralt chip făr' cu sabia-în mână. 


De sultanului de dânși îi pasă, 
Vie, să şi-i ducă, de să-încrede!... 
Dară nici tinerii vor de-acasă 

De voie bună-a merge-în obede, 
Zicând că cu patria-împreună 
Vreu s-aibă soartea: rea sau bună", 


Iar', încât e despre-a mea persoană, 
Să merg să mă-închin nălțatei Poarte, 
Spune că-atunci când iepurii-în goană 
Vor lua pe-ogari...! lupilor moarte 
Mieii vor da, poate că-atunci doară 
M-oi închina, iar nu de-astă oară!... 

Solia văzând din toate-aceste 
Că-a-l pleca nu este cu putinţă, 
Lui Hamza la Vidin dete de veste 
De treabă ştiută să să gată, 

Iar' cu Vlad aşa lucrul așază. 

Păn la Dunăre să-i deie pază. 


Iar Vlad prin iscoade credincioase 
Ințălegând tot sfatul de-ocară, 
Patru mii de călărime-aleasă 

Făcu să să strângă de prin ţară 
Şi-în taină, la părţile din care 

Era Hamza să-i ţie cărare. 


Dând strinse porunci ca să să ţie 
Ascunse păn la zi hotărâtă, 

Și la semnul dat gata să fie 

De războiu, cu vărtute-îndoită, 
Apoi şi fără nice-o pesteală 

Să deie pe turci din dos năvală. 


Întracea Vodă-în toate s-arată 

Ca când de sfaturi n-ar ști nimică. 
Deci luându-ș' garda sa-înarmată, 
La vremea ştiută să rădică 

Și petrece pe solul cu tută 
Cinstirea și pompa lui căzută. 


Cântecul a IV 


Sfinţii din raiu să gată să-ajute 
Muntenilor; Florescul mai spune 
De-a lui Vlad biruinţe făcute. 
Curtea măiastră, prin o minune, 
Piere ca dracul de crucea sfântă. 
Lui Parpangel rău cărţile-i cântă. 


O, fericite veacuri trecute, 

Când să mai pogorea câteodată 
Pe pământ oamenilor să-ajute 
Sfinţii, ori ca pe cei răi să bată 
Sau pe credincioși să mângăiască 
La scârba şi nevoia lumească. 


Acum pare că ceriul de lume 

Ș-au uitat cu tot, nice mai bagă 

Samă de-oameni, lăsând să-i sugrume 
Nevoile-întru viaţa-întreagă. 

Ingeri nice-în vis acu s-arată 

Să ne-înveţe vro taină ciudată. 


Cu-adevărat! eu altă pricină 
N-aflu, făr' că sau nice-o credință 
Noi avem acum sau pre putință 
Iar' a bătrânilor socotință 
Răzăma purure-în lucruri sfinte, 
Ceriul având în inimă și minte. 


Ori de unde-aceasta să purceadă, 
Destul că pe vremea lui Vlad încă, 
Sfinţii oblicind atâta pradă 

Ce făcea turcii-în creștini ş-adâncă 


Răutate, pe pământ veniră 
Și multe suflete mântuiră. 


Aceasta nu numai că să zice, 

Ci s-au scris şi la cronica vechie 
Carea-i mai de mult fără de price, 
Și decât cronica lui Urechie; 
Apoi, să-întăreşte prin hârțoaga 
A mănăstirii de la Zănoaga. 


Acum o dată scăzusă luna 

Și crescând iară să făcea plină, 
De când oștile turcești întruna 
Jecuiea stăpânia română. 

De cruzii multe și tâlhărie 
Rămăsese ţara mai pustie. 


Numa ţigănia noastră-armată 
Intre-atâte valuri ș-asuprele 

Era întreagă și nevătămată 
Scăpând oarecum ca pintră iele; 
Prin sfadă multă şi hodini dese 
Aproape de-Inimoasa-ajunsese. 


Sân Spiridon prin o tâmplare 

Din raiu privind, să mai vadă 

Ce fac muntenii, „au, vâileo!" tare 
Strigă-înspăimântat, iar' o grămadă 
De sfinţi ce cânta psalmi ș-antifoane 
L'întrebară: „Ce-ţi e, Spiridoane?" 


„O! (zisă) Dar' nu vedeţi ce-mi este? 
Perit-au Ţara mea Romănească! 
Nu e ţară, sterpele neveste 
Unde-întratâta să mă cinstească 
Ca-în aceasta, ş-acum, ian' căutați 
Cum o prădează turcii spurcaţi!... 

Toţi sfinții mirându-să priviră 
La mulţimea taberii păgâne; 


Din umeri şi cu capu clătiră, 
Iară Sân Nicoară,-adânc în sine 
Cugetând, din buzele sfinte 
Următoare slobozi cuvinte: 


„O, cuvioșilor! mie-mi pare 

Că nu-i vremea de-a clăti din spate 
Sau a jelui făr-ajutare 

Ș-așteptând pănă vor fi surpate 

A noastre beserici de păgâni, 

Ci să-ajutăm și noi pe români!... 


Drept aceasta, Spiridoane, dară 

Luând voinicii noștri în soţie, 

Pe J&rgiu și pe Medru, gios te pogoară 
Ș-ajută lui Vlad în bătălie. 

Așa gândesc eu că-ar fi mai bine, 

Insă n-așteptaţi de-azi pănă mâne!... 


Ci cât mai curând trebuie-a merge, 
Că-amintere poate fi zădară 
Ajutarea. Ceşti doi pot s-alerge 
Degrabă fiind călăreț, iară 

Tu pedestru (precum din canoane) 
Trebuie să mergi, o Spiridoane!... 

Sân Giorgiu cu Sân Medru fiind de faţă, 
Intărea sfatul lui Sân Nicoară, 

Numai Sân Spiridon avea greață, 

Căci nu văzusă nici odinioară 

Vreun războiu având inimă blândă 

Din fire şi neiubind izbândă. 


Sân Giorgiu-îndată sabia-încinsă 
Și zoăa-îmbrăcă nestrăbătută, 
Coiful, scutul, sulița nevinsă 
Luă, şi luând toate sărută, 

Nu pentru că-s bune şi frumoase, 
Ci că-acum de mult nu le purtasă. 


Așijdere Sân Medru s-armează 
Amândoi de-aci suind călare, 

Sân Medru pe iapa sa cea brează, 
Iară Sân Giorgiu pe murgul său, care 
Imbe dobitoace minunate 

Spun că-ar fi măiestre ş-aripate. 


Însemnându-să cu sânta cruce 
Cuvioşii călăreți plecară. 

Sân Spiridon după ei să duce 
Pogorând pe cea tainică scară 
Care lacov (pribegind de-acasă 
De frica lui Isav) o visasă... 


Dar părându-i cale delungată 
Pe-încet a păşi din spiță-în spiță, 
Măcar nu călărisă nice o dată 
Totuş', dacă-ar fi vreo măgăriță 
Sau puiu de asin! socotea-în sine 
Că-ar putea călători mai bine. 


Şi iacă,-o minune! ce zăreşte! 

O asină despre mâna dreaptă 

Grăind cătră dânsul omenește: 

„Sân Spiridoane, dar ian' aşteaptă!... 
Şi de voieşti a merge mai tare, 
Nu-întreba nimic, ci sui călare!... 


Ásina lui Vâlam sunt eu, care 
Pentrucă potignind odinioară, 
Ingerului ferii din cărare 

(Ai auzit povestea mea doară?), 
Rămăsăi pănă-acuma-în viaţă, 

Ca oamenii limbă-având vorbeaţă." 


Sântul bucuros primi-îmbierea 
Şi de-acolea mearsă tot călare; 
Insă-aşa-i fu sfatul și părerea: 
Să nu să-arete la fieșcare, 

Ci nevăzut ispitind el toate 
Să-apere pre oameni de păcate. 


Întracea turcii-încolea și-încoace 
Ca turbaţi alerga după pradă; 
Țiganii nu ştiea ce vor face, 
Că-între dânșii să scornisă-o sfadă 
Unii voind să călătorească, 

Iar' alţii pe loc să hodinească. 


Din bătrâni încă mai mare parte 

Stă pe-aceaia ca cât mai degrabă 

Să meargă la Spăteni, nici să-întarte 
Domnia, prin zăbavă fără treabă. 
Drept aceasta ţiganii grămadă 
Strângându-să-începusă la sfadă. 


Unii striga că pentru o fată 

A unui ciurariu nu să cuvine 

Să zăbovească tabăra toată, 
Alţii răspundea că fieștine 
Datoriu e păn' atunci să rămâie, 
Păn' să va şti de-i Romica vie... 


Iar' în cea curte mândră măiastră, 
Voinicii zăuitându-și de toate 

Bea, mânca, juca, şedea-în fereastră; 
Parpangel fâtâ-și găsi nu poate; 
Florescul povestea ca nainte 
Străinului cu ceste cuvinte: 


„lar când sosiră la locul unde 
Grecul știea că-s mrejile-întinse 
Ș-unde Hamza cu oaste să-ascunde, 
Atunci, ca neşte pârjoale-aprinse, 
lacă zece mii de turci să scoală 

Şi lovesc pe munteni cu năvală. 


Iară logofătul cu sumeaţă 
Sprânceană lăpădând făţărie: 

„Nu-ţi fie (zise) de mir, nici greață, 
O, Vodă! lepurii iacă-îmbie 

Pă câne să să dea legat, iară 

Mieii cei blânzi pe lup împresoară!... 


Sosit-au de tine hotărâtă 
Vreme,-în care tu de voie bună 
Vruși să te-închini la poarta mărită!... 
Tinerii tăi încă-s de-împreună 
Gata-a merge departe de-acasă, 
Nice-acum de patrie le pasă!... 

Stete vodă cu mintea-îndoită 
De-are-în pieptul vânzariu să împlânte 
Fierrul, dar socotind ovilită 

Izbândă, ca singur să să-încrunte 
Insuș' cu el, hotărî să-l lasă 

Spre-altă pedeapsă mai ticăloasă. 


Sabia smulsă, ochi plini de-urgie 
Aruncând la el, așa răspunse: 
„Greculeţ mișel, născut la robie, 
Invăţat la viclenii ascunse, 

Intrigi a face,-a meştere-otravă, 
Simţire neavând de-onor şi slavă, 


Voiu să-ţi arăt fără viclenie 

Că nici mâna lui Vlad a să-întinde, 
Nici cap să să plece la robie 

Sunt făcute, nice-e lesne a-l prinde, 
Căci ai gândit!... bagă samă bine, 
Oare prinde-or iepurii pe câne!" 


Apoi întorcând spre-ai săi cuvântul: 
„Nu-i vreme,-o voinici! (grăi) de-a spune 
Cu multe,-aici, tot înșălământul 

Cu care-au cercat a ne răpune 

Vrăjmașul ş-unde ne aflăm astă-oară, 
Căci înşii vedeţi!... Pentr' acea dară, 


Cred, o viteji! că nu-i trebuință 

Să vă-arăt cu mai multe dovede 
Că scăparea-i numa-în biruinţă. 
Ceştii numa putem a ne-încrede! 
Deci acum, sau moarte cu dafine, 
Sau izbândă,-altă nu ne rămâne!... 


La arme, dar'!... S-aratăm vărtute, 
Să stăm nefrânși, cu inimă vitează. 
Nu biruiesc multe mii şi sute, 

Ci cari a biruire cutează. 

Alergați și vă luaţi izbândă; 

Slava voastră fie-a lor osândă." 


Zice, şi dând semnul de năvală 
La oştile-în ascuns pregătite, 
El cu garda sa de-aci să scoală 
Și-în şireaguri bine-orânduite 
Lovi pe turci cu-atâta iuțime, 
Cum cade tunetul din nălțime. 


Și cum povoiul, pe ţărină coaptă 
Căzând, cu năpraznă-într-o clipită 
Strică truda plugariului dreaptă, 
Și iacă, zace gios cutrupită 

Toată ţărina, ş-în loc de grâne 
Numa năroiu și baltă rămâne. 


Așa lovind viteaza-oștișoară 

In turcime, trupuri polignește, 
Rânduri întregi prăvale ș-oboară, 
Taie, surpă, dar mai mult stropşeşte, 
Ș-altă nu vezi făr' trupuri tăiate 
Zăcând în bălți de sânge necate. 


Vlad ca ş-un leu întărâtat foarte, 
Ce, de vânători luat în goană, 
Deacă să vede cu câni de-o parte 
Iar' de alta cu mreaja vicleană 
Impresurat, unde-i cea mai mare 
Grămadă de câni, acolo sare 


Și dorind să-ş' facă-izbândă-amară, 

Pe care cumu-i vine nainte 

Frânge, spintecă,-încoalţă, ş-înghiară, 
Când cu brânci groaznice, când cu dinte 
Apărându-să, sugrumă şi ucide 

Și printre dânșii drumu-ș' deschide, 


Aşa Vlad văzând că de toate 

Părți pe dânsul turcimea să scoală, 
Unde vede că-s mai îndesate 
Gloatele,-întracolo dă năvală, 
Invârtind arma-încolea ş-încoace 
Larg potec pintre păgâni-ș' face. 


În zădar Hamza oști împrăștiate 
Va să-adune, războiu să-întrejască, 
In zădar a le-îndemna să bate 

Cu porunca tare-împărătească, 
Căci oastea-în răsipă-acum pornită 
Să calcă fugind ș-e neoprită. 


Iar' Hamza de cetele muntene 
Impresurat, cade la prinsoare 
Cu mai mulţi din oștile-agarene. 
Grecul încă nevăzând scăpare, 
Lui vodă cu multă plecăciune 
Cade-înainte şi să supune. 


Atunci vodă-amar zâmbind îi zise: 
„Cum îţi pare-acum, Catavoline, 
Urzitoriu de vânzării închise, 

Sol fățarnic a Porții păgâne, 

Ce nu te rușini cu tâlhărie 

A vinde creştina stăpânie?" 


Așa zicând cu groaznică moarte 
Porunci ca pe toţi să-i înţape, 

Ce la tâlhărie avură parte, 

In pădurea ce era de-aproape. 
Hamza fu-înțăpat pe cel mai gros 
Și mai nalt copaci, grecul mai gios. 


Crudă poruncă, moarte-îngrozită! 
Dar acelui nevinovat pare 

Că vânzarea-i și mai neomenită. 
Om ticălos, totuş' nu te spare 

De la fapte rele câteodată 
Pedeapsa,-ori cu ce moarte-aşezată! 


Dacă estea-în Țarigrad s-auziră, 
Sultanului nime nu cutează 

A spune, măcâr că el să miră 
Unde logofătu-întârziază, 

Păn' ce-odată viziriu-îndrăznește 
Și lucru cum e povestește. 


Iar' tiranul aprins de mănie 

Că-au cutezat a grăi de-acele 

Basne şi care nu pot să fie, 

Lucruri de ruşine şi mişele, 

Porunci să-l bată peste față 

Pentru vorba proastă şi-îndrăzneaţă. 


lar' deacă din solii repezite 
Să-încredință, mai nu turbă-în sine 
De ciudă şi de-urgie-ocărâte 
Văzându-și porunci, nici să-ş-aline 
Firea putu cu deobşte târzie 
Izbândă, ci cât mai tâmpurie. 


Deci la paşi de aproape, de parte, 
Porunci de sârg oști să-şi armeză, 
Și întracela chip ei să să poarte 
Ca să aducă cele mai viteze 

Cu sine, iar' păn' la primăvară 

Să fie gata să iasă-afară. 


Abea pe câmp iarba răsărisă, 

Iar' codru noao frunză apucasă; 
Din toate părţi turcimea trimisă 
S-adună:-o parte pe mare-în vasă 
Alergând spre Țara Romănească, 
Cu totul acuş' s-o jefuiască, 


Iar' o parte duce cu pas iute 
Sultanul păgân, suflând izbândă, 
Cu care s-afla mii doao sute 

De mulțime varvâră neblândă. 
Ș-acum la Vidin ajunsese 
Stulurile cele mai alese. 


Era tocma-în miez de primăvară 
Când zăfiri cu florile să joacă, 
Păsărelele vesele zboară, 

lar jivina şi cea mai săracă, 
Voioasă saltă și să desfată 

In dezmierdare nevinovată, 


Când iacă Vestea-în trâmbiţă sună 
Că vin turcii cât frunză și iarbă, 
Ca robiei ţara să supună. 

Toţi să gată-a lua fuga oarbă. 
Boierii cei mari şi mai cu minte 
Luasă fuga mai înainte, 


Iară țăranii săraci, în pripă, 

Ca ș-o turmă de oi fără pază 

Cari încătro purced în răsipă; 
Plini de frică şi cuprinși de groază 
Toată-ș' lasă avere şi sudoare, 
Nedejdea puind numa-în picioare. 


Fug copii cu tinere copile, 

Fug muieri cu mititei în braţă, 
Iară cei mai încărcaţi de zile 

li mângăie și le sunt povaţă. 
De vaiet amar, ţipete, jele 
Plini-s codrii, câmpii şi vălcele. 


Ici unul îşi poartă pruncii-în spate, 
Altul colea pe slabul părinte, 
Cel-ar fugi, bietul, dar' nu poate 
Și stă ca zăpăcit de minte, 
Neștiind cui mai curând s-ajute: 
Pruncilor sau muierii căzute. 


Nepotul duce pe moş de mână, 
Moaşa pe nepoţiei şi nepoate, 

Iar' nòra pe soacră-sa bătrână; 
Fieșcare din primejdie scoate 

Pre cel mai iubit, mai de aproape, 
Năzuind cătră munte să scape. 


Numa Vlad, cu inimă nefrântă 
Și-înarmat, pre păgânul așteaptă. 
Nimic de la scopos nu-l desmântă, 
Toate-orânduieşte, toate-îndreaptă 
Spre pierirea păgânelor gloate, 
Tocma să fie nenumărate. 


Cu călărimea lui cea vitează 

Prin locuri dosite, lui ştiute, 

Oştilor turceşti de-aproape-urmează. 
Din ascunziş cu năvală iute 

Sărind pe şireaguri sângurate, 
Neașteptat încungiură și bate. 


Ca lupul flămând care, supt deasă 
Tufă ciulit, pe pântece zace, 

Când vede trecând o turmă groasă 
De-oi sau alte slabe dobitoace, 

lar văzând pre vreuna sângurată 
Sară,-o răpește și fuge îndată, 


Așa Vlad urmând oștii cei mare 
Turceșşti, ordiilor despărțite 
Neașteptat înainte le sare 

De prin locuri ascunse, dosite, 
Ș-atâta ştie-a-i zătigni de bine, 
Cât nici măcar unul viu rămâne." 


Florescul fârşind lunga poveste 
Mearsă, fiind târziu după cină, 

Iar' Parpangel după a neveste 
Sale-urmă-în zădar, caută, suspină; 
Deci plin de necaz că n-o găseşte, 
Se culcă pe un pat ş-aţipeşte. 


Însă lucrul cel mai de mirare 
Este că bietul ţigan, aice, 
Unde să culcasă-în supărare, 
Află' zioa cea mai de ferice, 
Fiindcă-a doao zi dimineaţă 
Să trezi la Romica sa-în braţă. 


Dracu nu doarme! cine-întii zisă, 
Bine-o nimeri...! că aşa este: 

Pănă noi durmim cu geana-închisă, 
El turbură fete şi neveste 
Şi-osăbite feliuri de năluce, 

In vis și-în aievea le aduce. 


Nu ştiu cum să tâmplă de-astă dată 
(De bună samă prin gevolie!) 

Că Romica era culcată 

Intr-acel pat ş-aceaiaş chilie 

Unde se culcasă Parpangel 

Asară, mâhnit ca vai de el. 


Când fu spre zio, el să trezeşte, 
Fiind încă ea-în somn afundată; 
Caută-împrejur, şi iacă-obliceşte 
Că doarme lângă dânsul ș-o fată. 
Să miră! şi nu să poate-încrede: 
In vis sau într-adevăr el vede, 


Dar' apoi de pe semnele toate 
Cunoscu pe draga sa copilă. 
Cine-aici a povestire poate 
Cu ce feliu de sâmțţire și milă 
O cuprinsă,-o sărută și zisă: 


„O dragă, cine-aici mi te-închisă!... 


Atunci şi Romica clipeşte 

Și văzându-și ibovnicul față, 
Nimica de dânsul să sfieşte, 

Ci cuprinzându-l cu dor în braţă, 
Ii răspunsă:-,„O, iubit Parpangele, 
O, câtă-mi pricinuiși tu jele!" 


Copila cu totul roși-în faţă 

Şi-i arsără buzele ca focul, 
Junele-încă nu era de gheață 
Ș-acu dracu-și începusă jocul: 
„Vai de mine, ce faci?" dânsa zisă 
Spăimântată, vrând să să rădice. 


S-âpără ca când nu i-ar fi voia 
Ș-apărându-să-îl strânge la sine. 
Ce-i de-a face când vine nevoia 

Pe om? Voi ştiţi, dragi neveste, bine 
Că la-împrejurări cum este-această, 
Totdeuna vi să tâmplă năpastă. 


Însă spre-a Romicii norocire, 
Tocma ca când ar fi fost chiemată, 
A feciorii sosi scutire: 

Sân Spiridon pe-asină aripată 
Trecea tocma-într-aceaiaş' clipită 
Pe lângă ceastă curte vrăjită. 


Și văzând de sus pe cea perechie 
Care,-încă fiind necununată, 
Porunca-întie din legea vechie 

Era gata să-împlinească,-îndată 
Trasă-asupra curții-un semn de cruce, 
De carele pier toate năluce. 


Și iacă pieri curtea frumoasă 
Ca când n-ar fi fost nice odată. 
Oaspeţii-într-o baltă puturoasă 
Să treziră. Şi-acea minunată 
Intâmplare la toţi au arătat 

Că curtea n-au fost lucru curat. 


Bunul Parpangel, pănă prin baltă 
Plină de broaşte sâlind să iasă 
Inoată-încoace,-încolea şi saltă 
Ș-orbecăind prin ceața-întunecoasă, 
lată pierde pe Romica dragă 

Și-în zădar o caută balta-întreagă. 


Iar' după ce cu multă trudă 
Abea să vârgoli din băltoacă, 
Plin de tină și cu haina udă, 
Scuturându-să stete-o soroacă 
Și-începu a socoti-întru sine 
Asupra cestor tâmplări străine. 


Ci în zădar cap şi minte-ș' bate, 
Că niciuna-i vine la măsură. 
Curtea pieri cu casele toate, 
Nice să ştie ce să facură 
Oaspeţii; patul şi draga fată 
Incă pieriră din ochi deodată! 


Iar' de altă parte știea bine 
Și-aceaia, cumcă-astă dimineață 
Au fost întru neşte căsi străine 
Şi-în pat, şiind pe Romica-în braţă; 
In urmă, că-în balta puturoasă 

Au căzut, haina-l mustra tinoasă. 


Estea socotind jelea-l cuprinsă, 

Mai vârtos pentru biata Romică, 

lar inima cea de dor aprinsă 

Mai numa că nu i să despică. 
Strigă-amar: „Dragă Romică, vină!" 
Iha din vale-i răspunde: „vină!" 


Iha, cea răsunare deșartă 

Care din râpe și văi afunde 

La macar ce chiemare să-întartă 
Și ca când ar îngâna răspunde, 
Aceaiaș! şi lui Parpangel atunci 
Răspundea din prăpăstii adânci. 


Tiganul care n-auzisă 

Niceodată răsunare chiară 
Ca-aceasta, stete cu gura-închisă 
Gândind că cineva-l chiamă doară, 
Insă neauzind mai mult pe nime, 
Purceasă-înainte prin desime. 


În urmă ieșind la o cărare 

Și sângur văzându-să, de jele 
Ș-urât rupsă-a cânta cu glas mare: 
„O, voi dragi, vesele păsărele, 
Păraie limpede curătoare, 

Copaci aducători de răcoare, 


Voi mândre poieni şi văi adânce, 

Voi măguri cu desişuri umbroase, 
Vârtoase ne sânţitoare stânce, 

Și tu, coadre verde,-întunecoase!... 
Cine-mi va spune năcazul greu 

Ce sânte-acum sufletul mieu?" Iha: „eu!". 


Socotind că cineva-i răspunde 

Ș-acum, iarăș' cu d-inimă frântă 

Zise: -„Oricine-eşti, nu te mai ascunde, 
Sau ești om, sau vreo ființă sântă, 

leşi la mine-încoace și te-arată, 

O! spune-m și mă desfată!" Iha: „fată!" 


„O! eu încă caut o fată blândă 

Care sufletu-mi dusă cu sine, 
Lăsându-mă-întru năcaz ş-osândă; 
Nice ştiu prin ce locuri străine 

Va fi ia petrecând zile-amare 

Şi de-are vreo mângăiare!" Iha: „are!" 


„Cine ştie, vedea-ne-om vreodată 
Şi poate că după vreme lungă!... 
Că nu-în zădar au fost ea furată 
Doar' în ţări streine va s-ajungă 
Și-oh, amar! apoi cine mai ştie 
Cui va fi dragă soție!" Iha: „ţie!" 


„Hai, doară mă-înşeli, copilă bună, 
Alinându-mi puţinel năcazul, 

Că eu văd numa noori și fortună 

De când soarele-mi ascunsă-obrazul. 
Deci, de-i adevărat graiul tău, 

lan' jură-te pe Dumnezieu!" Iha: „zieu!" 


Aici el era să mai vorbească 
Și să mai asculte ce-i vrăjeşte 
Iha, fata cea pădurănească, 
Când de-o lature, iacă zăreşte 
Venind împotriva lui vrăjmaș, 
Pe cal întețit, un călăraş. 


Tiganul zărind sabia luce, 

Şi voinicul sosindu-i aproape 

Tot înghieţă, nici fuga s-apuce, 
Nici în grabă-oarecumva să scape 
In pripă cuteză, că din vreme 
Voinicul îi strigă: „Nu te teme!... 


Asupra nearmaţi şi de-a ta samă 
Argineanul sabia nu poartă; 
Pentru-aceasta să fii fără teamă, 

Ci tu-mi spune cu inimă neîntoartă: 
Nu văzuși mainte pe-oarecare 
Trecând pe-aici, pe ceastă cărare? 


Nu văzuși o copilă creştină 

Tinără şi dintr'o mie-aleasă, 

Ca ş'o mielușică fără vină 

Fugind repezită, spărioasă 

Și năzuindundeva să scape, 

După ea doi turci gonind aproape?" 


Parpangel cu mintea-înhemeită 
De cele care lui să tâmplasă, 
„Drag (zisă) coconaş! o clipită 
Numa eu văzui pă ha frumoasă! 
Dară, ca să nu-ţi vorovesc pleve, 
Insumi nu ştiu: în vis sau aieve." 


Voinicul cunoscu din cuvinte 
Că bietul țigan ş-acu visază; 
Stete puţin cu-îndoită minte, 
Dar' murgul îi sare și rântează, 
Fluătură cu capul, înspumate 
Zăbele roade şi pământul bate. 


Acesta era viteazul de care 
Oastea păgână se temea toată, 
Doară cel mai hamic și mai tare 
Din toţi ce-au purtat arme vodată; 
Multe el făcusă vitejii în lume, 
Jurat vrăjmaş turcescului nume. 


Înțălegând el dară că vine 
Sultanul cu toată-a sa putere 
Să jefuiască ţările creştine, 
Işi părăsi tânăra muiere 
Ș-îmbrăcat în zoao luminoasă 
Asupra păgânilor purceasă. 


Sângur, cu nesupusă vitejie, 
Hotărî pe turci să năvălească, 
De-ar fi ei şi măcar câţi să fie; 
Ş-acum de trei ori, cu voinicească 
Indrăznire,-asupra multor sute 
Dete războiu ș-alungă pe tute. 


Nici unul poate mâna să pună 
Pe dânsul sau rană să-i aducă, 
Iară el ca fulgerul detună 

Intre dânșii, când sabia-ș apucă; 
Și pare că-împrejurul lui ploao 
Trupuri de păgâni tăiate-în doao. 


Tocma să tâmpinasă cu-o ceată 
De-arăpi, pe care-o dete-în răsipă 
Tăindu-i partea cea mai bărbată, 
Iar' el ostănit căutasă-în pripă 
Să-odihnească-a umbră răcuroasă, 
Și veni-într-astă pădure deasă. 


Dar' spre răul său și soarte-amară, 
Era pădurea cea blăstămată!... 
Cum intră și vru să să pogoară 
Supt un păltinaş, iacă deodată 
Doi turci vede, gonind o copilă 
Carea-l rugă de-ajutoriu şi milă. 


El neștiind că este-o nălucă, 
După dânșii nencetat aleargă 
Şi-i pare că-acuş'-acuş apucă 

Pe gonaci, capetele să le șteargă, 
Iar sosind lângă ţigan pieriră, 

Şi de-aceasta el acum să miră. 


Însă-alt nenoroc îi stă-în cărare, 
Că tocma nimerisă la cele 
Doao-izvoară de-împrotivă, care 
Din sufletele mari fac mișele, 
lar' mișeilor dau vitejie. 

EI, săracul, de-aceasta nu ştie. 


Acol6și lângă dânsul de-o parte 
Era doao, supt un fag, izvoară, 
Din care curgea pe doao boarte, 
Doao păraie, ca şi vioară, 
Având limpede-apă şi dulcie, 
Iar' una-i de-împrotivă altie. 


Care bea din cel pe mâna dreaptă, 
Pe-acel duhuri nalte-l împresoară: 
Mintea nu ştiu cum i să deşteaptă 
Şi pare că sus la nuori zboară, 
Face dintr-un iepure fricos 

Viteaz neînvins și leu inimos. 


Iar' apa cea de pe mâna stângă, 
Tot focul sufletului potoale, 
Face mintea tâmpă şi nătângă, 
Ba toată firea trândavă, moale, 
Cela și cesta părăuaş mic 
Era-între țigan ş-între voinic. 


Vede limpede ca şi vioară 

Apa voinicul și frânt de sete 

De pe cal îndată să pogoară. 
Neștiind, bea de saţ, pe-îndelete, 
Ah! și bea cu multă lăcomie 
De-a stânga, dintru ticăloşie. 


Sărace-Arginene! ce minută 
Nefericită-acolea te-adusă, 

La cest urât părău ş-apă slută!... 
lacă vitejia ta răpusă!... 

Dar ce folos, abea cât înghite, 
lacă toate-întrânsul schimosite, 


Lasă calul, armele desbracă, 
Apoi merge şi-în codru s-afundă. 
Parpangel tocma era să treacă 
Părăul şi văzând limpede-unde 
Curgând pe su ţermurile-înguste, 
Nu să putu răbda să nu guste. 


Cât putu-încăpea-în palma cufundă, 
Atâta luă și sorbi-îndată, 

Şi iacă-în faţa lui cea rătundă 

Să vedea schimbarea minunată, 
Căci ochi nu știu cum i să-înfocară 
Și-înt-ralt chip cu tot să strămutară. 


Cu privire mândră și vitează 

Tocma ca ş-un altul acum stete, 

lar' mintea-i să lumină cu trează 
Istețime, ş-osăbită sete 

Sâmte el acum, nu de-apă, ci de-alte 
Lucruri mai mari, de slavă și nalte. 


Caută la sine și să ruşină 
Văzându-să-în hainele mişele, 
Toate ude şi pline de tină; 
Aruncă ceste și luă cele 
Carele-Argineanul lăpădasă 
Una cu armătura frumoasă. 


Cu ochiul lacom toate petrece 

Și una după-altă le îmbracă, 

Şi părea că nu să teme de zece, 
Dacă scoasă sabia din teacă. 

Iar apoi, văzându-să călare 

Nici de-o oaste-întreagă frică n-are. 


De-aci zlătariul fără zăbavă 
Luând cărarea-îmblată, purceasă 
Prin cea necunoscută dumbravă. 
Acuma și de Romica-ș' uitasă, 
De nu i-o pomenea lui o tâmplare 
Groaznică, fără de-asămănare. 


Măcarcă calul inimos îl duce 
Rapede și cum să cade-în spate, 
Totuş' el băgând sabia luce 

In teacă, la un tufariu să-abate 

Și rumpe-o nuiea, dar, ah, vedere!... 
Sânge pică cu glas de durere: 


„Nu mă frânge, drăguţ Parpangele! 
O, lasă-mă s-odihnesc în pace! 

Tu nu ști că-în aceste nuiele 
Trupșorul Romicii tale zace!... 
Soarta mea fu crudă și nedreaptă, 
Libovul altii pe tine te-aşteaptă!" 


Glasul tăcu; iar dacă-înţăleasă 
A logodnicii tristă tâmplare, 
Stete nemișcat cu faţă jeloasă, 
Inima su piept bătându-i tare. 
Izbucnind în urmă jelea-închisă, 
Râu de lacreme varsă și zisă: 


„Tu eşti, dragă Romică dorită! 
Văileo, vai! ticălosul de mine!... 
Cum de groaznică ţi-au fost ursită!... 
Ah! nu pot eu trăi fără tine; 

Ieu încă-a vieţii fir mi-oi rupe, 
Pe-amândoi o groapă să ne astupe." 


Zicând aceste sabia scoasă 

Și vru-în doao gâtlejul să-ș' taie, 
Dar' cu farmece trupu-i legasă 
Mama sa, Brânduşa, ca-în bătaie, 
La războiu sau măcar ce-altă price 
Nice-o armă-în lume să nu-i strice. 


Deci sabia lunecă pe piele 

Ca pe marmură nestrăbătută, 
Iară de mult bănat și de jele, 
El în urmă la crieri să strămută 
Și pare că nimica nu mai sânte 
Ș-umblă ca ș-unul fără minte. 


De-aci-înteţindu-ș' calul, aleargă 
Incoace şi-încolea cu iuţime, 
Cruciș', curmeziș' pădurea largă, 
Cu tot feliul de nebune shime, 
Tocma ca ş-o sălbatecă fiară 
Tipă, răcneşte, spumegă, zbiară... 


„Staţi, tâlharilor fără de lege 
(Strigă el căutând în toată parte), 
Suflete păgâne și pribege, 

Pe toţi v-așteaptă cumplită moarte!... 
Insă, dacă-mi veţi da pe Romica, 
lată că nu voi face nimică!" 


De-aceste lui în minte puiază 

Fierbinţala! Câteodată-îi pare 

Că vede pe Romica cu groază 
De dânsul fugind; el pe cărare 
[i merge și purure-o-înteţește, 
Dară ea tot fuge bărbătește. 


Aşa făcând pănă când înoaptă, 
Adeseori zice: „Dulcea mea zână, 
Nu mă fugi! Deh, Romică,-aşteaptă! 
Eu-s Parpangelu tău! lan' vină, 
Să mergem la țigănie-acasă. 
Vină, dragă Romică, frumoasă!... 

Rău-mi pare, drăguţ Parpangele, 
Că-atâta păţeşti pentru-o copilă, 
Că nu-s vrednice de-atâta jele 
Copilele, ba nice de-o milă!... 
Căci puţine sunt, foarte puţine!... 
Cu care să te nărăveşti bine. 


Cântecul a V 


Tiganii la sfat n-au bună plază; 
Tandaler ca ș-un bărbat s-arată, 
Vodă tabăra le cercetează 

Cu garda sa turceşte-îmbrăcată. 
Pe Parpangel abea la viaţă 
Intoarce mamă-sa isteață. 


Acum laia țigănească-armată 
Nu era departe d-Inimoasa 
Hodinind şi mergând câteodată; 
Iară la crieri coapta şi bărboasa 
Bătrânime cu cei mai de cinste 
Să sfătuiea, ca şi mai nainte. 


Căci acum şi-înțăleaptă solie 
De-oarecâteva zile-întorsese 
Cu răspunsul bun de la domnie 
Zicând, precum vodă le spusese 
Și cum au aflatau a sa mărie, 
Toate după pofta lor să fie. 


Adecă-întii, ca de la Flămânda 
Păn la-Inimoasa numa trei mile 
Să fie, când or merge curânda; 
A doao, să facă-în toate zile 
Atâta hodini câte le place, 

Să mânce, să beie şi să joace. 


Numa de una grijă să poarte: 
Când s-ar tâmpina cu turci în faţă, 
Să nu-ş aducă-aminte de moarte, 
Dar' inimă s-arate-îndrăzneaţă, 


Că, de-or fugi ş-or întoarce spate, 
Nu le va mai trimite bucate. 


După multe sfaturi și cuvinte 
Spuind fieşcare a sa părere, 
Bălăban, aducându-și aminte 

De vorbit, graiu ş-ascultare cere; 
Și văzând că nime nu-l smintește, 
Rădicând glasul, aşa rostește: 


„Bărbaţi buni, mai nainte de toate 
Cred eu că-ar trebui să să-aşeze: 
Oare suntem sâliți a ne bate 

Cu turcii? Că-având minţile treze, 
Lesne vom precepe dintru-ahastă 
Cum că-o mare ne-așteptată năpastă! 


Pentru ce vodă-aici ne trimisă? 
Pentru ce ne pusă-armele-în spate? 
Pentru ce dete mălaiu cu clisă...? 
Aheste nu mi-s lucruri curate!... 

Și mă tem ca nu, cu bună ştire, 

Să fim trimiși aici la pierire. 


Dăci eu socotesc că-ar fi mai bine 
Să ne tragem în sus, cătră munte, 
Să nu-așteptăm pănă turcul vine 
In sângele nostru să să-încrunte; 
Și Cetatea Neagră este locul, 
Unde ne vom aştepta norocul." 


Goleman încă-atunci de potrivă 
Intr-acest chip rostul său deschisă: 
„Tot care n-are minte ponivă 

Și privind cu ochii doar' nu visă, 
Trebuie să vază, să-înțăleagă 

Că Vlad Vodă-au făcut cu noi şagă. 


Au socotiți voi că el nu știe 
Cu câtă putere turcul vine, 


Ca să puie ţara supt robie? 
Inprotiva-ahăstor oşti păgâne 
Noi avem să stăm cu vitejie, 
Măcar şi de-ar fi de sute-o mie. 


Adecă, turcii venind să lovească 

Intii pă noi, ş-întia năvală 

Oastea ţigană s-o sprijinească, 

Ca el apoi, fără de-ostăneală, 

Să deie pe dânși, de-a noastră moarte 
Slăbiţi, şi biruinţă să poarte. 


Spuneţi-m acum: pentru ce s-ascunde? 
Pentru ce nu sunt oameni prin sate? 
Toţi au fugit și nu să ştie-unde, 
Ducând cu sine toate bucate. 

Au văzut-aţi trecând din loc în loc 
Vrun om, vrun câine sau dobitoc? 


Cum dară să nu putem noi crede 
Cumcă suntem amânaţi la moarte, 
Ca şi neşte mișele cirede? 

Oh! amară şi cumplită soarte! 
Inima-m pare că să despică 

Dă mare jele, bănat și frică." 


Atunci Tandaler cu sumeţie 
Sculându-să: -„O, voi toţi, iepuri fricoși 
(Zise), câţi sunteți în țigănie! 

Dar' de voi mă mir, bătrânilor moși, 
Cum puteţi asculta cu răbdare 

Tot dă frică şi dă spăimântare! 


Noi să fugim! Şi-încătro? Dar' unde? 
Şi pentru ce? Sau doară dă frică? 
Care să teme să poate-ascunde: 

Iacă codrul!... Dară cui voinică 
Incă-în sânișor inima bate, 

Locului va sta pănă când poate. 


Iar' de-au vrut vodă să-ș facă-izbândă 
Asupra toatei ţigăneşti laie 
Și-ntr-ahăst chip doară s-o prevândă 
Pentru nește clise şi mălaie, 

Să-i arete-acum ţiganii dară 

Că nici ei sunt pui dă căprioară." 


Abea fârşi Tandaler cuvântarea, 
Când iacă, cu mare bucurie, 
Sfatu-i întări toată-adunarea 
Cea mai multă și mai tinerie, 
Numa bătrânii ceva-îndoială 
Avea pentr-a turcilor năvală. 


Nici în zădar să temea, că iată, 
Să-aud de departe ţipete dese: 
Pentrucă-avangarda spăimântată 
Care după bureţi să dusese, 

De pe-un gruieţi oblicisă-o mare 
Ceată de păgâni venind călare. 


Şi-într-un suflet alergând acasă 
Striga: „Fugiţi, că turcii vin, iacă!" 
Iar' laia țigănească fricoasă 

De spaimă nu știea ce să facă. 

Cu vaiete mari şi cu plânsoare 
Căuta-încoace şi-încolea scăpare. 


Adunarea noastră prenălțată, 
De-atâta zarvă cu rebelie, 
Abea-în urmă și ia să deşteaptă 
Ș-uitându-și de arme, de bătălie, 
Apucă fuga cea sănătoasă 
Năzuind la tufa cea mai deasă. 


Însă-acuma nu e cu putință 

Cineva să scape, să să-ascundă; 
Pentru-aceaia toți cu bizuință 

Acolo să bagă și s-afundă 

Unde văd că-i grămada mai mare 
Ș-unde-oamenii să-îmbulzesc mai tare. 


Cum oile blânde prin ocoale 
Când aulmă lupul pe de-aproape 
Ascunzându-și capetele sale, 
Care de care precât încape 

Între celelalte să vâreşte, 

Iar' de-apărat nici una gândeşte, 


Așa ţiganii săracii grămadă 
Îmbulzându-să-într-un loc s-adună, 
Ș-ascund capetele să nu vadă 
Cum turcii vin în chip de fortună, 
Hăi! pe dânşii-acușşi, acuși să deie 
Și dulce viaţă să le ieie. 


Dar' când sosi vrăjmașul în faţă, 

Toţi la pământ căzând își plecară 
Grumazii şi întinsără braţă, 

Milă cerşind cu lacremi amară: 
„Văileo, vai! (striga ei plângând) iacă, 
Pierit-au țigănia săracă!..." 


Într-acea-un turc la grămada-întie 
Ţigănească de-aproape sosisă, 
Care-în mână țiind o hârtie 
Într-acest chip le ceti şi zisă: 
„Fiindcă voi, cioare blăstămate, 
Aţi socotit cu noi a vă bate 


Ș-armele cu neauzită-ocară 

Pe turci au rădicat toată ordia 
Voastră!-acum dar ian' ieșiţi afară 
S-al&gem a cui e voinicia! 

Care n-a ieși este-un calic, 

Iepure fricos ş ş-om de nimic. 


Şi pentrucă-au cutezat să poarte 
Armele ce-a purta să cuvine 

La voinici, să va certa cu moarte, 
Drept ce-au făcut armelor rușine!... 
lar' muierea lui și copii 

Nevinovaţi să vor da robii." 


Tiganii înțălegând aceste, 

Toţi încremeniră de frică: 
Cesta leșină fără de veste, 
Cela-amurte, nu sâmte nimică, 
Altul să vaietă-în gura mare, 
Iar altul plânge cu suspinare. 


Mai toţi acu de sineş' uitasă, 
Numa Neicul încă firea-ş' ţine 
Și la tâmplarea cea mai jeloasă 
Socotindu-să puţin în sine, 

Un bun cuget îi nimeri-în minte, 
Să iasă turcilor înainte, 


Ca doar va putea ceva să facă 

Prin rugăminte și plecăciune, 
Pentru cea ţigănime săracă. 

Deci luând ș-alte feţe bătrâne, 
Mearsă-înaintea celui mai mare 
Și-îngenunchiend grăi cu plânsoare: 


„Domnilor turci! deh, fie-vă milă 
Dă ţigănia noastră săracă! 

Că zieu! nu dă voie, ci dă sâlă, 
Ca mai rău doară să nu petreacă, 
Au trebuit armele să-îmbrace 
Neavând dă nevoie ce mai face! 


Tot Vlad Vodă e-ahăstor dă vină, 
Numa Dumnezieu lui să plătească, 
Căci el ne-au băgat în hastă tină, 
Dar' viţa noastră țigănească 

Cu toată lumea trăiește-în pace 

Şi zieu că bătălia nu-i place. 


Dăci nu vă lăcomiţi într-atâta 
La tigane suflete mișele. 
Luaţi-ne-averile și pita, 
Desbrăcaţi-ne pănă la piele, 
Numa ne lăsaţi dă mângăiere 
Viaţă, copii şi muiere. 


Ştiţi bine că şi la voi săracii 
Tigani trăiesc numa din milă, 
Făcând slujbă şi plătind hăracii, 
Nici la războiu merg numa dă sâlă. 
Dăci iertaţi-ne acum de-o dată, 

Să vă ierte Maica Precurată!... 


O! iertaţi-ne, luna să vă-ajute! 
Mahomet mulţi ani să vă trăiască! 
Hie uitate hele trecute!... 
Dumnezieu pe loc să ne treznească 
Dă suntem noi dă vină-într-ahastă, 
Dar' iacă-au fost pe noi o năpastă. 


Şi ce folos de-acolea vă este, 
Deacă ne luaţi dulcea viață 

Ș-a noastre vor rămânea neveste 
Cu mititei copilașşi în brață? 

Noi om pieri,-adevărat! dar' ele 
Or purta după noi lungă jele." 


Aici Neicul era să mai zică, 
Când Răzvan ţiind ochi la povaţă, 
Cu bucurie glasul rădică: 
„Eta! domnul măria-sa, față!... 
Căci cunoştea pe Vlad foarte bine, 
Măcar era-în hainele străine. 

Ș-aiavea cu călărime-aleasă 
Vlad era, pe care ca mai lesne 
Să poată cercetare,-o-îmbrăcasă 
Turceşte din cap pănă în glezne, 
Intr-adins hotărând s-abată 

La țigănimea noastră-întrarmată. 


Deci Vodă cu mânie sâlită, 

Căci abea putea râsul să-ș ţie, 

„O! (strigă) prăsilă ticăită! 
Aceasta-i a voastră vitejie? 
Pentru-asta v-am dat arme ş-olate 
Și vă hrănesc, cioare blăstămate!... 


Ca,-în loc de-a vă-apăra draga ţară 
Ș-a vă bate cu turcii păgâni, 
Asupra mea să vorbiţi ocară? 
După-aceaia să vă daţi în mâni 

La câteva sute de vrăjmaşi, 

Voi, atâte mii de-armaţi ostași? 


lacă, să ştiţi că de-acu bucate 

Nu voi da, de n-eţi pune sâlință 

Cu turcii-încai o dată-a vă bate 
Făcând asupra lor biruinţă, 

Iar' de v-eţi pleca turcilor ca noao, 
Păn' la cel mai mic voi tăia în doao!" 


„Să ierţi Măria ta (Neicu zisă), 
Noi suntem fără de nice-o vină, 
Că cine-ar hi crezut ca să ni să 
Tâmple-una ca-aceasta și să vină 
Pe noi munteni îmbrăcaţi turcește? 
Insuş' măria-ta socoteşte!... 


Dar' totuş' socotind pe dreptate, 
Zieu! nu să cădea mării-tale 

Să ne bagi atâta frică-în spate 
Cu cele blăstămate cealmale!... 
Asta (Dumnezieu să te trăiască), 
Zieu că nu fu glumă țigănească!" 


Într-acea iacă repezit vine 

Un călăraș dând lui Vodă ştire 
Cumcă-un stul din oștile păgâne 
Nu departe, lângă-o mănăstire 
Odihnind ar fi şi, cum să pare, 
Aşteptând altă ceată mai mare. 


Cum principul această-înțăleasă, 
Fără-a zice-un cuvânt mearsă-îndată 
Cu munteana călărime-aleasă, 

lar' ţigănimea noastră bărbată: 

Ca din vis acuma să rădică 
Bucuroasă că-au scăpat de frică. 


Ci peste puţin întoarsă iară 
Bărbăţia lor cea de după-uşă: 
Cât călăreţii să depărtară 
Munteneşti, iată, ca din culcușă 
lepurii scorniţi, aşa ieşiră 
Uitându-și de frica ce păţiră. 


Toţi apoi a să mira-începură 
Cum au putut ei să să spăimânte 
De-acea nevoiaşă-adunătură 

De munteni în străine veştmânte? 


Toţi acum arăta vitejie 

Ca când nu s-ar teme nici de-o mie. 
Iar' Muţul rumpând lunga tăcere, 
„Dar, ian întoarceţi acum încoace, 
Vitejilor (din toată putere 

Strigă), voi, căror numa vă place 
Furiş' a veni cu-înșelăciuni 

Ș-a spăria pruncii din tăciuni!" 


De-acolea-îndemnându-să mai toată 
Murga ţigănime,-inimă prinsă 
Ș-acum avea chief să să și bată, 
Dar' ceata muntenească fuga-întinsă 
Ș-altul nu era nime cu care 

Să-ș' poată stâmpăra râvna mare. 


Însă, de-ar fi-inimă şi vărtute 

La om, tot într-aceaiaş' măsură 
Cu gura,-o! câte și câte sute 

De viteji ar fi biruiţi cu-o gură 
Atunci cel cu gura cea mai mare 
Fire-ar doar' viteazul cel mai tare. 


Cumcă lucrul nu-i așa, s-arată 

Din cele ce eu acum voi spune: 
Tocma când avea chief de-a să bate 
Țiganii fără de-îmbieciune, 

Un prilej bun tâmplarea le-adusă 
De-a-ş' stâmpăra dârzia nespusă. 


Căci Omár Pâşa iacă le vine 

Cu o groasă-ordie tocma-în faţă. 
Omar, care-a oștilor păgâne 
Atuncia era-întia povaţă, 

Eşisă din tabăra turcească 
Locurile-împrejur s-iscodească. 


Cum ţiganii zăriră departe 
Venind cu oaste-așa număroasă, 
Iarăş căzură-în fiori de moarte 

Și toată gura iară-încetasă, 

De nu le-ar fi scos grija din minte 
Tandaler, cu ceste cuvinte: 


„Tot omul s-auză, să-înțăleagă 

Că Vlad Vodă iară pă noi vine 

Și vra doară să-ş' mai facă şagă; 
Dar' fiți bărbaţi şi vă ţineţi bine, 
Nice vă daţi cu-una sau cu doao, 
Că nici voi sunteţi făcuţi din oao." 


Mergând aceasta din gură-în gură 
Și din om în om prin ţigănie, 
Mare la toți făcu-îndemnătură; 
Deci gândeai că morţii iară-învie! 
Fieşcare cum poate s-armează 
Ș-a ieşi la bătaie cutează. 


Pănă ei să-înarmă pe-apucate, 
Turcii-acu foarte-aproape sosisă, 
Dar oblicind ţiganele gloate, 
Omar stete şi-o ceată trimisă 
Să-i aducă oar' câţiva-înainte 

Ca să-i cerceteze din cuvinte. 


Însă-acu laia cea mai voinică 

Era gata de-a să tâmpinare, 

Ca când n-ar cunoaşte nice-o frică, 
Așa era râvna lor de mare! 

De lOlot, úiete şi strigate 
Suna-împrejur locurile toate. 


Năvălind apoi de toată parte 

Era tocma să să și lovească, 

Când Parpangel sărind îi desparte, 
Care-în buiguiala nebunească 
Alergând, în cea parte-ajunsese 

Și făr' veste-înainte le iese. 


Calu-îi alerga, gândeai că zboară, 
Drept la şireagurile păgâne. 
Ţigănimea văzând astă rară 

Vitejie, că-un sângur de sine 

Pe-o oaste-întreagă face năvală 

Și mai mare-încă-apucă-îndrăzneală. 


Oblicind păgânii-atâta gloată 
Asupră-le venind cu tărie, 

lar mai vârtos armătura toată 

A lui Arginean n-au vrut să ţie 
Nici o minută locul, ci-în pripă 
Mearsără care-încătro-în răsipă. 


Parpangel după dânşii s-alungă, 
Dar, o! tâmplare nenorocită, 
Sărind calul peste-o râpă lungă 
Căzu călărețul fără-ispită 

Cu capu-în gios şi-în tină rămasă; 
Calul fugi ca când nu i-ar pasă. 


Tiganii, dacă din ochi scăpară 

Pe turci cu cel voinic împreună 
(Căci nu știa că-i Parpangel), iară 
Să-întoarsără-acasă-în voie bună, 
Cu mare triumf şi bucurie 

C-au alungat muntenească-ordie. 


Bine să zice: cui vra norocul, 

Și durmind îi cade piara-în gură! 
A norocului fu ş-aici jocul, 

Insă ţiganii nu pricepură. 

Tocma când Omar era să vie 
Să-împresoare biata ţigănie, 


Vlad Vodă cu garda sa voinică 
Fără veste ieşind îl năvale, 

Multe sute-i taie şi dimică 
Strâmtorându-l într-o-îngustă vale, 
Ș-abea sângur Omar cu puţine 

Au putut scăpa gloate păgâne. 


Dar' ţiganii noștri credea tare 

Și vârtos că munteni acei fură 

Ce pe dânşi venisă să-i omoare, 
Imbrăcaţi în turcească muntură; 
Aceasta povestea ei cu fală. 

Cum nemintea pe oameni înșală!... 


Într-acea-a lui biet Parpangel mamă, 
Fiind afundată-în jele mare 
Ș-şteptând cu luare de samă, 
Minunat acest lucru-i pare 

Că pre fiu-şi cu a sa mireasă 

Incă nu vede sosând acasă. 


Deci Brândușşa (căci aşa pe nume 

Să chiema) fiind fermecătoare, 
Doară-atunci cea mai vestită-în lume, 
Ce sâtirea dracii din vâltoare, 

Ba cu fermecături neauzite 

Oamenii strămuta-în fieri și vite, 


Tot feliu-încântă ea de jivină 

Și cumu-i vine-în minte-o preface, 
Apoi descântă cât baţi în mână 
Strămutatele jivini sărace, 

Și nu este-un feliu de măestrie 

La care-învăţată să nu fie, 


Fiind amărâtă şi vrând să ştie 
Unde fiiul ei atâta rămâne 

Și doar' de este Romica vie, 
Luă doao fermecate frâne 
Din róşii făcute strămătură, 
Șoptind cu sine ceva din gură. 


Cum fârși neînţălese cuvinte, 
lacă doao pregroaznice bale 
Fără veste-i steteră-înainte; 
Guşi avea pestricate și foale, 
Insă cu-arepi şi solzuri pe spate 
Și neşte coade lungi, cârlibate. 


Puindu-le-apoi frâne de lână 
Obrazui-în pulbere-o căruță 

Cu toiagu-învrâstat ce-avea-în mână, 
Pe care șezând bale sumuţă 

Și iacă-în cotigă făr de roate 
Vrăjitoarea văzduhul străbate. 


Bălăurii-înhămaţi zboară ca vântul 
Precum striga-i mână și-i duce. 
Intr-un ceas cungiură pământul 
Muntenesc, dar' nice-o rază-i luce 
De-a-şi găsi fiiul dorit. In urmă 
Foarte-amărâtă cursul său curmă. 


Supt o râpă-adâncă să pogoară 

Și luând de pe bălauri căpestre, 
Le face semn ca din ochi să piară; 
Ducându-să-apoi fierele măiestre, 
Scoasă-o vrăjită din sân piscoaie 
Și cât poate, de trei ori ţipoaie. 


Mai degrabă decât o clipită, 
Mulţime de duhuri necurate 
Din toate laturi vinea pornită, 
Iar' ea-începe a-i sitiri să caute 
Sau să spuie-unde fiiu rămâne 
Și pentru ce-acasă nu mai vine! 


Ei răspund: „Fiiul tău s-află-în viaţă, 
Dar' numa cât sufletul nu-i iasă; 

Noi ţ-om fi păn la dânsul povață!" 
Deacă-aceasta Brândușa-înţăleasă, 
Indată-alergă cu osârdie 

Ducând-o cel din răspântie. 


Acolo sosind maica duioasă 
Ș-află fiiul mai fără viaţă. 
Trupu-i rădică și frântele-oase, 
Luându-l pe bietele braţă, 

Il pusă-în căruţa cea vrăjită 

Și zbură cu el într-o clipită. 


Dusă-l între neşte munţi de-aproape, 
Sus pe-o stâncă naltă şi rătundă 
Unde-l scăldă-în noao feliuri de-ape 
Ce să-âflă-într-o peşteră afundă, 
Apoi cu ierburi cunoscute 

In tot chipul cercă să-i ajute. 


Unele fierbe ia-într-o căldare, 

Din altele stoarce mustăreaţă, 

Iar' din altele-i face scăldătoare: 

Iarba vântului şi iarbă creaţă, 

larbă mare, spânz, limbă-vecină,ROmoniţă, nalbă, mătăcină, 


Plătăgină, sovârv cu cicoare, 
Troscoţel, podbeâl și mătrăgună 
Și de-alte mai multe ierburi care 
Stoarse, mestecate depreună 
Ș-în mai multe chipuri prefăcute 
Trebuie bolnavului s-ajute. 


Iar' după ce cu ceste toate 

Il scăldă, I-învălui şi l-unsă, 
Inima-i începu iar' a bate, 

Sânge-în moarte mădulări pătrunsă 
Ș-a treia zi cătră dimineaţă 
Semne-aiavea dete de viaţă. 


A răsufla-începe câteodată 

Și-a mişca mânile și picioare; 

Ca şi din somn apoi să deşteaptă 
Și, căutând la toate împrejur, pare 
Că caută la maică-sa cu-obidă 

Și ochii iară va să-ș închidă. 


Iar Brândușşa strângându-l de mână 
Amar să cânta: „Dăh, Parpangele! 
Dăh! mai clipeşte cu ha lumină 

A ochilor tăi plină de jele!... 

Și caută la mamă-ta săracă, 

N-o lăsa-în amar să să petreacă!... 

Atâta fură de putincioase 

Vaietele de maica-obidată, 

Cât de la pragul morţii să-întoarse 
Sufletul lui Parpangel îndată 

Și, deschizând ochii-adoooară, 
Așa cuvântă cu jele-amară: 


„O mamă! zieu, păcat neiertat 
Fi-ţ-va, că mă treziși la viaţă. 

O clipită de m-ai hi lăsat, 

Eu vedeam față de faţă 

Toate hele ce vor hi să hie 
De-acum nainte pănă-în vecie!... 

Dar mamă-sa-l mângâie şi-l sărută: 
Spuindu-i toate ce să tâmplasă, 
Și-într-acea cu leacuri îi ajută. 

Iar' dacă de Romica frumoasă 

Iș' adusă-aminte,-atunci de toate 
Ș-uită de mai nainte visate. 


Căci Brândușşa l-încredinţă tare 
Și vârtos că Romica trăieşte 
Și-încă este-întreagă fată mare, 
Nici pe altul cineva iubește. 
Cu d-este şi leacuri de folos 
Curând îl făcu ea sănătos. 


Iar' după ce-întreg ca și nainte 
Tânărul ţigan acuma stete, 
Mamă-să-i dete-în calde plăcinte 
Farmece, care-avea, pe-îndelete, 
Farmece de somn aducătoare, 
Insă trupului nestricătoare. 


Parpangel căzu ca mort îndată, 
Iar' însă culcându-l lângă sine, 
In cotiga sa cea fermecată, 
Zbură din locurile străine 
Drept acasă-în d-alba ţigănie, 
Unde pe toți află-în bucurie. 


Căci şi Romica tocmai sosisă 

Și spusese toată-a sa tâmplare: 
Cum ea la cea curte nimerisă, 

Cum apoi curtea-într-o baltă mare 
S-au prefăcut, de-unde pe ea scoasă 
In urmă-o măgăriță-aripoasă. 


Brândușa, de nimene văzută, 
Sosi tocma după cina mare 

Și iarăș', prin farmecă ştiută, 
Trezindu-și fiiul din somnul tare 
Trimisă după mândra Romică 
Ca să ș-o facă nuoră şi fiică. 


Cântecul a VI 


Sătana cade-în melanholie 
Socotind asupra sorții sale; 
A iadului s-adună boierie 

Și să sfătuieşte cu ce cale 
Va s-ajute turceștilor gloate; 
Țiganilor să fârșesc bucate. 


Acum peste-ochian șoimanul soare 
Strălucea dositelor ostroave, 
Noaptea cu neagra sa învălitoare 
Câmpi acoperisă și dumbrave, 

lar' de grele-ostăneli obosita 
Dulce răpăusa prin staure vita. 


Numa fieri priveghia răpitoare 

Și bărbaţii cu cugete rele; 

Lupul gonea după căprioare, 
Buha vâna-în tufe păsărele, 
Ș-umbla ş-alte jivini stricătoare 
Ce-întunerec iubind fug de soare. 


Era vremea tocma-întiaş dată 

Când cântă cocoşii de cu sară, 
Ș-încălecând mături sau lopată 

La Rătezat strigoile zboară, 

Când să preumblă cele frumoase 
Strâmbând oamenilor dreptele-oase. 


Toate-adecă-odihnea cele bune, 
Numa cele rele, blăstămate, 
Umbla după-a lor înșelăciune, 
Cum sunt duhurile necurate 


Care nu dorm nice-odinioară, 
Ci noaptea-în toate părțile zboară. 


Tocma pe-acea vreme, supt afunda 
Tartărului peştere, Sătana 

Scoţind capul afară din unda 
Văpăii nestânse, cu tirana 

Sa privire, pe diavoli învită 

Să muncească făptura osândită, 


Iar' el prin aceasta să desfată 

Ca ş-un craiu tiran după bătaie, 

Când vede-oastea vrăjmaşă junghiată, 
Când noroade-întregi strică și taie 

Și e mâhnit numa că nu poate 

Aşa tăia noroadele toate. 


Însă-într-această noapte, de care 
Zic eu, după ce oar'câtă vreme 
Sătana căută cu desfătare 

Cum chinuita făptură geme, 

In gânduri căzu şi socotele 

Ce-i pricinuiră-amară jele. 


Pentru că cugetând el în sine 
Cumplita sa din ceriu scăpătare, 
Apoi tot pierdut vecinicul bine 
Potrivind cu a sa de-acum stare, 
Aşa răcni de jele și-urgie, 

Cât clăti iadul din temelie. 


Crunţi învolbind ochi apoi: „Oh mie! 
(Strigă) Cu totul nesuferită 

Viaţă și nemuritorie!... 

Mai bine era-într-acea clipită, 

Când fui surpat cu mândra mea ceată 
Să fiu pierit cu totul de-odată!... 


Câci, măcar muream eu fără vintă, 
Dar' mergându-mi în nimică firea, 


Durerilor încai să punea ţântă, 

Nici mă-ar ghimpa tristă pomenirea 
Fericirilor mele trecute, 

Curmată fiind prin moartea iute. 


Ci nu mi-au priit vârvara soarte 
Ș-în războiu îmi fu protivitoare, 
Nice-a vince-mi dete, nice moarte, 
Lăsându-mi această rozătoare 

Și nesuferită pomenire. 

Oh! crudă, nespusă chinuire!... 


Această dar' aducere-aminte 
M-apăsă-acum... nu tu, Savoate! 
Căci însuș' a ta de-acu nainte 
Atotputernicie nu poate 

Alta să facă-asupră-mi izbândă 
Mai mult ocarnică şi neblândă. 


Deci sus, Sătano! Scoală și-arată 
Celui-de-Sus că-ai încă putere; 
Și măcar nu poate el să pată, 
Nici să sâmţască vre o durere, 
Totuş cere-a ta pe dânsul ură 
Să-ţi izbândeşti pe a lui făptură." 


Aceste zicând groaznic urlă, iară 
Tot iadul răsună cu greu muget. 
Insuş' diavolii să spăimântară 

Și vrând să știe-a Sătănii cuget 
Boierimea tartârului toată 

Intr-o clipită fusă-adunată. 


Ochii Sătana-își întoarsă roată 
Cercetând pe tot însul în față; 
Inima pare că-i să desfată 
Văzându-și boierimea sumeaţă. 
Apoi, după puţină tăcere, 

Acest chip grăi rozându-și ghierre: 


„O, soţi credincioşi ursitei mele, 
Viteji protivnici naltei lumine 
Ce stăpâneşte mai sus de stele, 
Știu că v-aduceţi aminte bine 
De cea vecinică zio cumplită, 
Domnia mea când fu cutrupită. 


Biruiţi fum cu drept! în bătaie, 
Iar' nu supuși, asupriţi; iară 
Nice-într-astă pucioasă văpaie 
Cu vecinică şi nestânsă pară 
Suntem plecaţi, unde fără spaimă 
Făptura pe Făcătoriu defaimă. 


Știţi dară că-a noastră mângăiere 
Este în izbândă sângur ș-ură 
Asupra celii de sus putere 

Ce pedepseşte și nu să-îndură!... 
Dar', precum văd, să pare mie 
Că vă-au apucat o trândăvie! 


Nu văd eu acum bujdind pe poarta 
Iadului suflete ca nainte, 

Ș-acuşi va fi doar deşartă boarta 
Această-întunecoasă, fierbinte, 

De n-om mai îndrăznire o dată 

A lupta cu oastea luminată! 


Fost-am în lume și de-amăruntul 
Toate-am iscodit. Adevărat! 
Cumcă-încungiurând eu tot pământul, 
Mai cu samă-l văd noao plecat, 

Iară ţări adevărat creştine 

Sau nu văzui, sau foarte puţine. 


Dar' ce folos! când văd omenirea 
Care fu-în pisma noastră zidită, 
Inălțându-şi pănă la ceriu firea 
Și pănă la partea cea mai fericită, 


Râvnind a fi-oarecândva părtaşă 
Deşertelor noastre-în ceriu lăcașă. 
Insă nu fie-asta-adevărată!... 

Ca marele Sătana să vadă 
Urgisita făptură vodată 

Colò sus, în cereasca livadă, 

Mai mulţindu-să de-acum nainte, 
Juru-mă pe tartarul fierbinte!... 


Întii, creştinătatea să piară, 
Războiu în tot pământul să fie, 
Intunerecul să-întoarcă iară 

Cu tot feliu de păcat ş-urgie; 
Aceste-s în scurt poftele mele, 
Ce răspundeţi voi acum la ele?" 


Atunci Velzăvuv, hatmanul mare 
Oştilor negrii mării sale: 
„Intunecate Doamne! mie-mi pare 
(Grăi) că-ar fi lucru mai cu cale, 
Lăsând aceste pe alt îndelete 

Să strângem pe dată-a noastră cete, 


Căci eu din iscoade-încredinţate 
Care trimesesem sus, pe lume, 
Am înțăles că vor a să bate 

Vlad Vodă cu Mahomet, și-anume 
De cereştii călăreţi să zice 

Că vor pe-agareni detot să strice. 


Nu s-ar cuvini să lăsăm dară 

Nice noi pe cei de-a noastră parte, 
Ci- îndată să purcedem afară 
Purtând și noi creştinilor moarte, 
Căci, de va birui Mahomet, 

Cade şi creştinia pe-încet." 


„Bine, hatmane, că-mi dai de ştire!... 
(Zisă mușcându-şi negrele buze 
Craiul întunecat cu răstire.) 
Acum măria-mea va să-auză 


Cum e și-a celoralalți socoteală, 
Ce au să-mi spuie fără sminteală. 


Întii, cum dintru voi fieşcare 

Să sâlește spre-a iadului bine, 
Amegind pe-om din dreapta cărare, 
Apoi, în ce chip ni să cuvine 
Să-ajutăm lui Mahomet îndată: 
Pre-ascuns, ori cu sâlă vederată?" 


Aici Mamona să sculă, mare 
Visternicul Domnului Sătanei, 
Pe mâna lui sunt toate comoare 
De supt pământ, aurul şi banii. 
„Tot iadul (grăi dâns) bine știe 
Cât îi face-a mea dregătorie!... 


Zieu! mai mult decât toate-îi ajută 
Și mai multă dobândă-i aduce. 
Chipul și cărarea mea bătută 

Care pre-om la strâmbătate duce, 
Este pofta de-averi desfrânată, 
Intr-alt chip lăcomie chiemată. 


Omul e plecat spre lăcomie, 

Din leagăn, căci firea bună-i dede 
Indemnul curat de-a prii şie, 

Din care, ca din izvor, purcede 
Cruţarea vieţii și-o sâlință 
Spre-a-ş' plini trupeasca trebuinţă. 


Dar eu astă fireșe plecare, 

Cu totul o stric prin lăcomie 

Și fac pre om de-în urmă el n-are 
Hotar în pofta sa. lacă-o mie 

De acolea să nasc fapte rele, 

Tot fiice-a lăcomii ș-a mele. 


Tâlhăria, furatul, votria, 
Inşelarea, strâmba judecată, 


Ucigării, vânzări, tirănia, 
Făţăria, camăta cruntată, 

Și pe rând faptele rele toate, 
Mai vârtos ce trag spre bogătate. 


Aurul acum stăpâneşte-în lume; 
Prin acesta cumpăr eu toate 
Inimile; cu mici sau mari sume 
Neguţez tot feliu de păcate: 
Cela-și vinde patria pe mită, 
Cesta spre ucidere să-învită. 


Papa vinde darurile sfinte 
Pentru gălbănași, iar' patriarhul 
Din Vizânt le cumpără-înainte. 
Din episc6p pănă la eclisiarhul, 
Toţi își prevând cele cumpărate 
Ce trebuiea să fie-în dar date. 


Craii și miniştrii având sete 
De-argint, aţâţă războaie crunte; 
Aurul ia cununa de la fete, 

Sparge căsătorie şi nunte; 

In scurt, lăcomia nesătulă 

Toate ce-s bune le-întoarce-în hulă. 


Şi cu-aceasta orbind eu prăsila 

Lui Adam, o-întorc de la cărare 
Bună ş'o duc pe-încet la topila 
Noastră aici. Pre pământ, pre mare, 
Mai toţi muritorii despre mine 
Cu-înaurite-s legaţi cătine. 


Iar în cât priveşte-ajutorinţa 

Lui Mahomet și-a turceştii gloate, 
Eu spun drept că nu-s în socotinţa 
Lui Velzăvuv, dar' nice să poate, 
O! hatmane viteaz, asta face 

Care ne spui şi, cum văd, îţi place. 


Lângă cine puterea şi slava 

Au rămas, hotărât lucru este. 

Au gândești că Cel-de-Sus lăsa-va 
Să săvârşim, cum grăiești, aceste? 
Foarte te-amegeşti, de cu putere 
Vrei a da turcilor mângăiere. 


Ce-ajunge-oștaneasca ta-îndrăzneală 
Asupra puterii înzăciuite! 
Vitejia-înceâtă-a fi de fală 

Și faptele ei cele mai vestite 

Să numesc oarbă numa dârzie, 

Când lucrează fără-înţălepţie. 


Deci, împrotiva celui mai tare, 
Nu vărtute, ci minte măiastră 
Trebuie-a folosi. Mie-mi pare 
Că nu cu vedită și buiastră 

Tărie noi să dăm ajutare, 

Ci pre-ascuns, cu multă supţiare. 


Înşi oameni prin noi să lucreze 
Spre-a lor pierire necontenită. 
N-ajută-acum armele viteze 
Cum punga cu galbeni tecsuită 
Aceştii, numa să fie plină, 
Acuma toți oamenii să-închină. 


În urmă rușinea mea să fie, 
Deacă eu cu banii nu voiu face 
Mai mult decât întru voinicie 
Altor a să lăuda place!" 
Mamona fârşind, Asmodeu râsă 
Și căutând împrejur aşa zisă: 


„Nu pentru că eu sunt logofătul 
De taină-a mării-sale, dară 
Pentru că mă ţân șeretul 

Cel mai mare-în astă neagră țară 
Indrăznesc a-mi arăta şi eu 
Adânc și măestru sfatul mieu. 


Însă, mai nainte de-a răspunde, 
Voiu să fac Mamonii o-întrebare: 
Pentru ce să-însumeaţă şi de-unde 
Vin acele cuvinte sprinţare 

A lui? Drept ce-atâta să rădică 
Socotind pre-alalții întru nimică? 


Nu voi să-i întunec vrednicia, 
Căci banii-au în lume căutare; 
Dar' ce-ajunge numa bogăţia, 
De n-ar fi și-o vărtute mai mare 
Cui ş-însă bogăţie să-închină!... 
Și-aceasta e mintea cu sfat plină! 


Mamona cu banii face toate, 
Dar' numa la cei cu lăcomie, 

La suflete de-argint însătate, 

Iar Mamona doar' încă nu ştie 
Că multe și mari trebi pe pământ 
Nu să pot isprăvi prin argint, 


Ci prin tehne-ascunse şi înşelăminte, 
Prin intrige, cu sfaturi viclene; 

Ceste surpă și pe cel cu minte, 

Ceste să-ajute-oştile-agarene. 
Ș-acuş' vom vedea prin ispitire 

Care știe mai bine-a gâcire." 


Veliăl, ce peste politie 

Are-în iad pază și priveghere, 
Cel ce tot feliul de măiestrie 
Lumească care domnia cere 

E procopsit, fârșind Asmodeu, 
Să sculă-începând cuvântul său: 


„Adevărat! nu să-ar cădea mie 

A mustra pe cei ce-au zis nainte 
Doară cevaş' cam cu sumeţie, 
Dar', ca să-arăt cât poate să-alinte 
Pe cineva iubirea de sine, 

Voi mustra cu vedite pricine. 


Fieşcare să lăudă-întru-ale sale 

Și cu oareșcare micşorare, 

Pe-ale altor socotind tândale; 

Și toţi vă-înșelaţi, precum îmi pare, 
Căci vrednicia voastră-împreună 
Iar' nu despărțită, să-âflă bună. 


Voi sunteţi naltele mădulare 
Aceştii împărăţii de-aice; 

Deci a voastră-împreună lucrare 
Trebuie să-o ţie, să-o rădice. 
Zădarmnică-i a voastră putere, 
Deacă veţi lucra cu-împărăchiere. 


Deci socotind eu cele din lume 
Care vă-aduce voao supărare, 

Im par ca neşte deșerte spume 

Și fumuri fără de flăcărare. 
Pentr-aceasta-i şi-a mea socoteală 
Ca să nu ieşim noi la iveală. 


Să nu ne-amestecăm la bătaie 
Cu puterea noastră vederată, 
Ci, mergând din odaie-în odaie, 
Să vedem pe cine, ce desfată, 
Și-apoi pe om în tot chipul rău 
Să-l otrăvim în cugetul său. 


Iar în cât e pentru Mahomet 

Ș-a lui Vlad mândrie deșartă, 
Eu am chieea de la cabinet 

Și mai bine cunosc a lor soarte 
Decât toți alţii. Ştiu ş-acea bine, 
Cui biruință-în urmă rămâne! 


Intrigele sunt acum făcute 
Tocma să piarză turcii războiul 
Şi să să vincă mii despre sute, 
Căci lung nu va sprijini povoiul 
Oştilor păgâne-o țărişoară 

Când va fi să-întoarcă-adoaoară. 


Iar' Vlad dintru a sa biruinţă 
Nu poate trage nice-un folos, 
Fiindu-i ţara cu nepriinţă, 
Dar' dintru toate mai vârtos 
Pentru că din ţările vecine 
Intr-ajutoriu nime nu-i vine!" 


Velial fârşi, dar Moloh încă 
Rostul său după dânsul deschisă, 
Moloh! fântâna cea mai adâncă 
A desmierdării trupești, şi zise: 
„Nime pe-om așa supus nu ţine 
Intru rele năravuri, ca mine; 


Ştiţi voi bine că eu prin a mele 
Măestrii lunecoase ș-ispite, 
Măguliri, gâdăliri şi momele, 
Ochituri, zâmbiri, glume-îndrăznite, 
Pofte fierbinţi ș-îndemnul trupesc 
Acum toată lumea stăpânesc. 


Tinerii mă poftesc cu-înfocare, 
Bătrânii pe-ascuns îmi voiesc bine, 
Fetele m-aşteaptă cu oftare, 
Neveste să topesc după mine, 

Ba și călugărul mi să-îmbie 
Pitulindu-mă-într-a sa chilie. 


Deci nu precep ce-i această frică 

A voastră, temându-vă ca doară 
Oamenii fiind făptură mică 

Să nu să rădice-odinioară, 
La-acătare spiță de mărime, 

Cum voi aţi fost întru cea nălțime!... 


Gânduri deşerte! Doar' nice-a zece 
Parte din făptura cea iubită 

A lui Savaot nu va petrece 

In grădina raiului slăvită! 

Noi om avea partea cea mai mare, 
Ș-aceasta-i destulă-izbândă-îm pare!" 


Iar' Val, stolnicul mare ce peste 
Mâncări şi băuturi era pus, 
„Adevărat (au zis) lucru este 

Că n-avem să-aşteptăm colo sus, 
Oarecând ca să-ajungem la cele 
Nalte lăcașuri mai sus de stele. 


Pentru-aceasta şi eu socotesc 
Ca zădarmică toată cercarea 
Vreunui războiu cu soiul ceresc, 
Insă pe care-îl mâncă spinarea, 
Cerce ş-a vedea din apucare 

Că nu-i lucru lesne cumu-i pare. 


Drept ce să ne punem fără treabă 
La primejde? Să dăm și cumcă 
Pre Mihail vom birui-în grabă; 
Dară cel ce cu fulgere-aruncă 
Nemuritoare! va răbda doară 

Să vă-apropiaţi de nalta sfiară? 


Un tunet! ca-în ziua cea-îngrozită 
Când furăm surpaţi dintru nălţie, 
Și toți iacătă-vă-într-o clipită 
Svârliţi supt tartar!... ba cine ştie 
Câte mii de miluri mai afund, 
Unde-acum nice dracii pătrund! 


Pentru-aceasta cu Velial şi eu 
Depreună socotesc și deacă 

Vreţi doară-a cunoaște chipul mieu 
Prin care suflete vânez, iacă 

Vi l-oi spune: tot ce intră-în gură 
Fără treabă şi fără măsură, 


Tot aceasta este de la mine; 

Beţia şi grasa-îmbuibăciune 

Sunt a mele și trag după sine 
Trândava cu totul uităciune 

De lucruri bune şi cuvioase, 

Fac minţi tâmpite și trupuri grase." 


În urmă Velfegor vorbă-apiică, 
Stăpânul credințelor deşerte, 
Zâcând: „Nu-l opresc eu să să ducă 
Cărui i voia să să mai certe 

Odată, dar mie la-împărţire 

A fi cu dânsul nu-mi vine-în fire. 


Eu mă sârguiesc în tot adinsul 
Ca cea mai mică rază de lumină 
Care-în om fu născută cu dânsul, 
Să-o-întunec să nu fie sărină; 
Ș-am făcut acu multe ispite 

Cu tot feliu de-arătări măestrite. 


Fieşcare crede în vreo lege 
Care-o socoteşte preste toate, 

Și tot însul prin minte s-amege 
Sau lăturiş' din cale s-abate. 
Așa-l întunec! de nice sâmte 
Că-are vreo precepere sau minte. 


Fanatismul și Suprăstăciunea, 
Ceste-a mele doao slujitoare, 
Toată-adevărată-închinăciunea 
Dumnezieirii ceii făptoare 

In schime-o prefac necuvioase, 
Nevrednice, ba şi ruşinoase." 


Sătana care cu suferință 

Pănă-acum ascultă: „Tot viclene 
(Zise), dar nu spre ajutorinţă 
Grabnică oștilor agarene 

Sfaturi mi-aţi dat! Insă mie-mi place 
Acum după gândul mieu a face!... 


Deci tu, hatmâne, pasă ş-adună 
Din cetele cele mai viteze, 

Intru tot, o leghioană bună 
Ce-are poruncii mele s-urmeze." 
Aici tăcu Sătana şi-îndată 
Adunarea mearsă-împrăştiată. 


Dar', ce mă tragi de guler, o musă! 
larăș cătră d-alba ţigănie!... 
Care-acum ca și friptă de spuză 
Nu ştiea de ce să să mai ţie, 

Că, cu toate sfaturile sale 

Incă nu să pusese la cale. 


Iar', dragă musă! scoate-mă-afară 

Din boarta iadului puturoasă 

Că, mă nădușesc de fum și pară 

Și n-aş' vrea sufletu->l< aici să-mi iasă! 
Mai bine slugă-în tindă de raiu, 

Decât pe tronul iadului craiu!... 


Apoi ţi-oi cânta, de bună samă, 

Şi de biata noastră ţigănie 

Ce-acum n-avea nici carne nici zamă. 
Nice ştia de-astă nătărie, 

Căci vrea cât mai curând să facă 
Rânduială-în ţara sa săracă. 


Era tocma-în sfatul mai fierbinte, 
Când Corcodel supărat aleargă 
Și le spune-în puţine cuvinte, 

Ca de-acu nainte să să şteargă 

Pe buze de bucate, și zice: 
„Ședăţi acum întinși pă burice!.. 


Sfătuindu-vă cu gura goală 

Şi pântece flămânde... Trecură 
Babele cu colacii!"... Să scoală 
Tiganii socotind că-i înjură 
Corcodel, căci nu putea să creadă 
Să fie-în bucate-atâta pradă. 


Pe lăieţi și pe goleţi punea vina 
Toate celelalte rânduite 

Cete; şi ca să le crepe splina 

li blăstăma, că-au mâncat atâte 
Clise râncede, mălaiu şi zară, 
Care-ar fi ajuns şi pentru-o ţară. 


Tandaler, care-acum apucasă 
Cârma de mult, strâgând să scoală: 
„Mâncătoriu dă carne puturoasă, 
Lăeţ spurcat!... Asta nu-i tândală!.. 
Și foarte te- înșeli, de crezi tu doară 
A te mântui cu vorbe- -uşoare. 


Pentru ce nu ne-ai spus tu din vreme 
Cum că pă fârşit merge bucata? 

Dar' lasă!-acușşi, acuși tu vei screme 
Toate ce-ai mâncat. Numai fi gata; 
Acuș' vom alege pre-un mai-mare, 
Ș-atunci va fi vai de-a ta spinare!" 


Iar' Corcodel cu zâmbire-amară 
Rânjindu-și dinţii zise: „De tine 

Nu mă tem eu niceodinioară, 
Tandalere! Să-ţi fie ruşine 

Odată-a grăi despre toți rău 

Și-a te gânfa ca şi broasca-în tău!... 

Aurariul tot să-înfocă şi pusă 
Mâna pe cioarsa ruginită, 

O trasă cu iuţime nespusă 

Și, de nu-l ţinea într-acea clipită 
Bălăban, doară atuncea ca napul 
Cu floace cu tot îi tăia capul. 


Însă golățimea-întărâtată 
Multă-acuma împrejur să strânsese 
Şi era de bătaie toți gata, 

Intr-atâta treaba le-ajunsese! 

Dar' deodată-auziră departe 

Dobe, sorle ș-uiete mari foarte. 


„Fugiţi acu care-încătro poate, 
Că iacă turcii vin să ne taie!... 
Strigară bătrânii cătră gloate, 
Iar' de frică amurţita laie, 

In loc de-a-ș' căuta-în grabă scăpare, 
Sta fără graiu şi fără mișcare. 

Atuncea strigă cu voinicie 
Tandaler, cât putu tare foarte: 
„Toţi în arme cu mine să vie, 

Ori la biruinţă,-ori cătră moarte!... 
Mai bine să murim pe-îndelete, 
Decât să tragem foame și sete." 


Prin aceasta bieții mai luară 

Inimă ţiganii, și-în puţine 

Ceasuri, după obiceaiu, să-înarmară, 
Măcar că nu le părea prea bine 

Și părea că inima le plânge, 
Scârbindu-să de bătăi și sânge. 


Dar' totuşi! inimându-i din gură 
Tandaler, nu-și arăta ei frica. 
După ce-apoi înarmaţi stătură, 
Părea că nu să tem de nimica; 
Iară scoţind sabia din teacă, 
Tandaler le spunea cum să facă. 


„Căutaţi la mine! Luaţi aminte! 

(Le zisă)-Acum voi sunteți armaţi! 
Dar' trebuie-a socoti nainte 

Pentru ce? Unde mergeţi? Ce căutaţi? 
Ca să nu ziceți mâne-poimâne: 
Tandaler au lătrat ca ş-un câne!... 


Copii vă cer dă mâncare 

Şi cătră voi cu lacreme strigă. 
Aici nu vă este-altă scăpare 
Fără la mălaiu sau mămăligă!... 
Căci gura pruncilor din tăciuni 
Nu să poate-astupa cu minciuni! 


Cui dară-i voia să mai trăiască, 
După mine vie-într-un noroc, 
Numai trebuie să să păzască, 
Cum l-au păzit mumă-sa dă foc, 
Ca dând pă noi vreo străină gloată 
Să nu steie cu gura căscată, 


Ci, când oi striga eu de la frunte, 
Toţi în mâni să-ș' aibă-armele gata. 
Și dă-ar hi vrăjmașul cât un munte, 
Să dea pă dânsul dă-a dărămata, 
Inchizând ochii și dând pă moarte, 
Cruciş' curmeziş', în toată parte. 


Cu ochii-închiși e bine-a să bate, 
Că nu cauţi vrăjmaşul în faţă, 

Nici te temi dă-a lui înfricoșşate 
Arme sau și căutătură-îndrăzneaţă. 
Nu vezi cine lângă tine pică 

Şi păn' la moarte nu ştii dă frică. 


Răcniţi, chiuiţi, strigaţi din gură, 
Cât vă-a-încăpea pe grumazi de tare. 
Asta-i încă-o bună-învăţătură, 
Că-așa să-îmbărbată fieșcare, 

Iar' neprietenul să spăimântează 

Ș-a să băga-în războiu nu cutează!" 


Tandaler fârşind învăţătura 

Porunci să meargă după sine 

Toţi armaţii strigând: bura! bura! 
Merg ţiganii spre rău, sau spre bine, 
Cu inima de frică-îngheţată, 

După 'Tandaler, ca după-un tată. 


Cântecul a VII 


Vlad pe-ascuns tabăra cercetează 
Turcească.-Arginean la minte-ș! vine, 
Apoi scapă cu mână vitează 

Din mijlocul oștilor păgâne; 

Vlad noaptea pe turci face năvală, 
Sân Mihai frânge-a Sătanei fală. 


Unde sunt vitejii cei din zile, 
Eroii cei cu vărtute rară, 
Carii-înlibovindu-să-în copile 
Călătoriea întins din ţară-în ţară 
Luptându-să cu lei și gligani, 
Curăţind pământul de tirani, 


Ce nu răbda ca-asuprit să fie 

Cel mai slab de cătră cel mai tare, 
Neamuri întregi scotea din robie, 
La nevinovaţi apărătoare 

Mână dând, nice lua vreodată, 
Nice poftea pentr" ajutoriu plată! 


Ah! căruntă vechie cinstită! 

Unde-s a tale sânte tocmele?... 

Ce urgie-acum lumea-întărâtă 
Ș-o-înneacă-întru cel noian de rele? 
Perit-au credinţa cea bătrână! 

Ah! lume-întoartă! vreme păgână! 


Dar ce vinuiesc eu vremea? care 
Nu lucrează, fără numa pate!... 
Martoră fiind și mustrătoare 
Faptelor noastre pre ruşinate! 


Acestor, oame,-însuţi eşti de vină, 
Ce-închizi ochii şi fugi de lumină. 


Ceriu-ţi dede minte și vărtute: 
Ceaia-întru-întunerec să-ţi lumine, 
Ceasta la nevoie să-ţi ajute, 

Ceaia să-ţi arete rău şi bine 

Și cărarea cătră fericie, 

Ceasta să-ţi frângă lanţ de robie!... 


Iar' tu cu ceste daruri alese 
Covârşeşti însuţi a ta stricare; 
Mintea ta laţuri neîncetat ţese 
Ca să te-încurce fără scapare, 
Vărtutea-ţi dai la tirani în mână, 
Ca mai lesne-apoi să te supună. 


lar' aceştea te-apasă-în ţărână, 
Nici mai mult te lasă-în slobozie; 
Cu râs amar vaietu-ți îngână 

Și lanţuri a săruta te-îmbie. 

Ah! şi cine-apoi din asta poate, 
Oame ticăloase,-a te mai scoate!.. 


Au doar' moleăţa de-acum junie, 
Ce n-au învăţat alta nimică 

Făr' a vâna după libovie, 

A căuta la sabie cu frică, 

Pe divan a trândăvi cu lene 

Ș-a căsca gurile prin dughiene!... 


A să-împodobi cu gingășie 

Mai aleasă decât o femeie, 

A-ş' răpune-în cărţi toată-avuţie, 
Intr-aceasta faptele să-închieie 
A coconașilor cilibii, 

A patrii noastre de-acum fii! 


Acești numa știu între cocoane 
Şi din gură-a-ș lăuda hărnicia, 


Iar' la fruntea vunii lighioane, 
Unde-împroaşcă gloanţele cu mia, 
Vailed , săracii! cum le-ar fi greață, 
Cum le-ar fugi sângele din față! 


Un coif în cap, o sabie-în dreaptă, 
Inimă-în piept şi scutul în stângă, 
Cu vărtute și minte deşteaptă, 
Aceste sunt care pot să frângă 
Lanţul robii tale cumplite, 

O, neamul mieu! de tot ovilite!... 


Alta era junia română 

Pe vremea lui Vlad-Vodă, ce frânsă 
Tabăra lui Mahomet păgână 

Cu vărtute și-în bătaie-adinsă, 

Dar' au perit acea voinicie, 

Și tu gemi supusă, Muntenie!... 


Streinii veniturile-ți pradă, 
Vându-te ca marfa prin dughiene!... 
Ci, hoha! Să lăsăm această sfadă!.. 
Văd pe mulţi că rădică sprâncene 
Și mă tem ca necăutând la rangă 
Să nu-mi puie musa supt fălangă. 


De care Dumnezieu să ferească!... 
Insă, doar' vor avea ei minte 

Ș-or precepe-o glumă ţigănească!... 
Cu toate-aceste musa nu minte, 

Ci numa cât are-o gură mare 

Și câteodată-i pre cârtitoare. 


Cum sunt femeile totdeună, 

Când ştiu ceva despre oarecine, 
Ar crepa pe loc să nu o spună 
Incai la pretenele vecine, 

Aşa-i musa mea! de minte-ușoară, 
Iar' de gură tocma ca ş-o moară. 


Sultanul cu stiluri prăștiate, 
Acum pănă su munţi ajunsese 
Robind oraşe, târguri şi sate, 
lar' şireagurile mai alese 
Trimeţind de-osăbi să cerceteze 
Unde-s oștile lui Vlad viteze. 


Aşa făcând să precepu-în urmă 
Că vodă cu războiu nu să-îmbie, 
Ci din ascunsuri ieşind, o turmă 
După-alta-i pierde cu viclenie. 
Deci hotărî, ferind locuri strâmte, 
De-aci să nu mai meargă nainte, 


Ci întracelaş loc să tăbăreze, 
Păn' muntenii sâliți de nevoie, 
Sau la război ar vrea să cuteze, 
Sau venind înșiș' de bună voie 
Și cerând de greșeli iertăciune, 
Pe sine şi ţara-și vor supune. 


Rânduindu-și o tabără mare, 
Oștile toate la sine trase, 

Iar' la Bucureşti înştiinţare 

Cu solii credinţare trimeasă 
Cumcă el vra pe ţară să ierte 

Şi numa pe domnul rău să certe. 


Aceste Vlad din limbe ş-iscoade 
Ințălegând, toate bagă-în samă, 
Cu multe griji dinnontru să roade 
Și, măcarcă n-are el vreo teamă, 
Totuş' mult să sfătuiește-în sine 
Cum ş-ar tocmi trebile mai bine. 


Un gând îndrăzneţ îș pusă-în minte: 
Sângur cu capul să cerceteze 

Starea taberii turcești nainte. 

Gând vrednic inimii lui viteze, 

Dar' primejdios, iar' ce nu poate 
Un suflet înălțat preste toate! 


Scâmbându-și obraz cu măiestrie 
Și chipul, ca prăvătariu să-îmbracă, 
Ce din Vidin duce băcălie 

La tabără, vorbind limba greacă. 
lar' de-aceasta la nime nu spusă, 

Şi dă cătră-ai săi pe-ascuns să dusă. 


Într-acel chip iscodind el toată 
Tabăra cum stă, din care parte 
Mai lesne-ar fi năvală să bată, 
Fără veste zări nu departe 
Alergând norodul cu mirare 

Şi chiot de bucurie mare: 


„Vlad Vodă! Vlad Vodă! l-aduc iacă!" 
Iară Vlad fiind aproape caută, 

Să tùrbură, stă și ce să facă 

Nu ştie, că în miejloc de gloată 
Să-afla. El sâlea la larg afară, 

Dar' gloata striga iară şi iară. 


Acum era de supt haină să scoaţă 
Fierrul ascuns moarte să-și aducă, 
Când zăreşte-o ceată călăreață 
Ducând pe-un rob. Chiotul apucă 
De nou, ca mai nainte, şi gloată 
S-aduină-împrejur nenumărată. 


Atunci Vlad cunoscu sminteala 
Și mestecându-să-întru mulțime, 
De prilej luând nerânduiala, 
De-acolea nepreceput de nime 
leși la locurile știute, 

Unde-l aștepta de-ai săi trii sute. 


Însă robul acela să ştie 

Că-au fost Argineanul viteaz, care 
După ce beusă-apă dulcie 

Indată-l cuprinsă-o tremurare 
Și-înspăimat prin codru fuga-întinsă, 
Cu mintea de buiguiri aprinsă. 


Rătăcind apoi prin cea pădure, 
A doao zi cătră dimineaţă 
Timpină pre-un țăran cu săcure 
Și purtând o prăjină pe braţă: 
Amândoi tocma era să iasă 
Din pădurea cea nenărocoasă. 


Cât voinicul din dumbravă-afară 
Păşi, iacă-începu-a-ş' vini-în sine; 
Mintea i să-însărinează iară, 
Toate i să par lucruri streine 
Văzându-să-în stare nevoieşe, 
Fără cal, făr' arme, făr' cămeșe! 


„Ah! (strigă) tâlhari fără de lege, 
Ce m-aţi desarmat cu viclenie! 
Necutezând cu mine de-a vă-alege 
Cu arma-în mână de vitejie, 
Suflete ticăite şi mișele! 

Deci ascultați cuvintele mele: 


Ascultă, ceriule și pământe. 

Ba tartârul negru-încă s-asculte 
Că mă jur pe cele ce-s mai sfinte: 
Din umeri mânile-mi fie smulte 
Cu capul, din cap ochii să-mi sară, 
De nu-mi voi izbândi pănă-în sară! 


Nici un alt văştmânt, nici armătură 
Pănă-atuncia voi lua pe mine, 
Precum nici pâne, nici apă-în gură, 
Păn' ce tâmpinând cete păgâne, 

Pe cel mai harnic viteaz din ele 
N-oi face jertfă mănii mele!..." 


lar țăranul auzind aceasta 

Și căutând la voinicul, de frică 
Ca doar' să nu-i facă năpastă: 
„Voinice! (zisă)-astă săcurică 
Poate pe drum îţi va prinde bine; 
Fiindcă n-ai altă armă cu tine”. 


La care-Argineanul căutând zisă: 
„Prietene, ţine-ţi a ta unealtă! 

Iară, de-ţi este voia şi ţi să 

Pare, cere-aşi de la tine-o altă 
Ceaia: Să-mi dăruieşti cea prăjină 
Care tu de-abea o porţi pe mână!". 


Țăranul voios prăjina dete; 

Iară voinicul cu bucurie 
O-învârte-într-o mână pe-îndelete, 
Ca ş-un beţișor! apoi de-acie 
Rapede pleacă pe drum nainte, 
Multe cu sine-învârtind în minte. 


Iară când fu cătră prânzul mare, 
Obliceşte venind de departe 

O grămadă de păgâni călare, 

Și fiindcă-alerga tare foarte, 
Abia cum s-o facă socoteşte, 
Călărimea iacă şi soseşte. 


El deacă vede că sunt aproape, 

Tocma-în mijlocul de drum să pune 
Strigând: „Staţi, voinici, că-aici-s groape! 
Opriţi-vă! ţineţi caii-în frâne!" 

Turcii văzând astă-arătătură, 

Oprind caii săi pe loc stătură. 


„Care-i viteaz! (atunci el adausă) 
Care-i vrednic armele să poarte, 
La harţ aici cu mine să iasă 

Cu tocmeală ca după-a lui moarte 
Armele și calul să rămâie 

Ca un preţ de biruință mie!...". 


Caută păgânii și-încep a râde 

De-o nătărie oarbă ca-această 

Și că-un om sângur drumul le-închide! 
Ba,-în loc de-a fugi, caută năpastă! 
Iar' unul ce le mergea-înainte 

Cu aceste-i răspunsă cuvinte: 


„Feri, ţăran mişel! Destul să-ţ fie 
Că-astă dată-ţi dăruiesc viaţă, 

Iar' de te vei mai arăta mie, 

Ţ-oi tăia, să ştii, limba-îndrăzneaţă." 
Și zicând spre dâns' calu-înţeteşte. 
Argineanul stă, nici să clăteşte. 


Atunci turcul aprins cu mănie 
Lucind sabia vru să-i zboare 
Capul, nici Argineanul să-îmbie 
Mai mult, ci puindu-să la stare 
De-a sprijini lovitura păgână, 
S-ăpără cu groaznica prăjină. 


Ș-izbindu-i sabia-într-o lovită, 
Alta-i întoarsă de-alaltă parte, 
Cu mult mai amară și cumplită. 
Cade turcul de grabnica moarte 


Împresurat şi muşcă pământul, 
Iară viteazul iute ca vântul 

Calul inimos de frâu apucă, 
Sare-în oblânc ş-a hărțui-începe. 
Turcii uimiţi ca și de-o nălucă 
De-abia vreme-avură-a să precepe 
Că-aicia nu-i treabă ţărănească, 
Ci caută-în arme să să-ocrotească. 


Toţi pe dânsul dau și-l împresoară, 
Iar el când s-apără, cand loveşte, 
Și toată lovita lui omoară, 

Ș-aşa să poartă de vitejeşte, 

Cât din doaozăci care fusese, 
Abia doi scăpară-în tufe dese. 


Argineanul atunci să pogoară 

Şi luând arma celui pe care 

Intii biruisă, de pe-odoară 

Și veșmânt că-au fost de viță mare 
Cunoaşie. Le ia toate cu sine 

Și să-îmbracă cum poate mai bine. 


Luându-și şi ceva de mâncare 
Ce-află la trupurile căzute, 

Iar' sui pe calul ales, care 

Aşa-l duce de uşor şi iute. 

Cât pare că nu merge ci zboară 
Ș-ar fi-întrecut şi pe-o căprioară. 


Mergând oblicește lângă cale 
O fântână. Frânt fiind de sete, 
Deștinde și zios pe iarbă moale 
Șezând aproape și pe-îndelete 
Beu de saţ și mâncă din cele 
Pe la turci aflate bucățele. 


Obosit de trude ș-ostănele 

Ce de-oarecâteva zile păţisă, 
Păn' socoteşte ceste şi cele, 

lacă somnul genele-i închisă, 

Iar calul, văzându-să făr' pază, 
Când paşte, cât caută și rântează. 


Întracea păgânii ce scăpasă 

De mâna lui Arginean vitează 
Fugind, dederă de-o ceată groasă 

Ce era mânată ca să vază 

Locul împregiur să-ispitească 

De-ar putea ști de-oastea romănească. 


Spuind ei de tâmplarea-îngrozită 
Şi de voinicul fără de teamă, 

Să meargă-în urmă-i apoi o-învită. 
Acolea sosind bagă de samă 

Că voinicul doarme fără de grijă. 
Dau ştire și fac semn să nu strige. 


Apoi cu toți îl năpădire; 

Care de mâni, care de picioare 
L-apucă,-îl leagă şi-l ţin. Să miră 
Argineanu trezindu-să: ş-oare 
Aieavea sau în vis el priveşte? 
De-abia să precepe, să trezeşte. 


De trei ori scuturându-să frânsă 
Legături, ca neşte fire de-aţă; 

De trei ori mulțimea prejur strânsă, 
Prăvăli cu puternice braţă. 

Dar' mulţimea pe el grămadită 
Nu-i dă răgaz nice-într-o clipită. 


Ci cu-îndoit număr și putere 
Apucându-să-în urmă-îl supune. 

Și după cum sigurinţa cere 
Fierră-în mâni și pe picioare-i pune. 
Aşa legat apoi ca butuc 

De-aci cu mare triumf îl duc. 


Iară tabăra văzând că-o ceată 
Intreagă pre un rob sângur duce, 
Socotind că doară-i Vlad, îndată 
Striga: „Vlad Vodă iacă s-aduce!" 
De-aci să luasă cea strigare 

Ce pe Vlad înspăimasă-așa tare. 


Iar' deacă sultanului nainte 

Pe robul viteaz dusără, caută 

La el, nici crede cele cuvinte 
Ce-i spunea turcii de lăudată 
Vărtutea lui. Deci porunci-îndată 
Să-l deslege, fierră să-i dezbată. 


Apoi îl întreabă, l-ispiteşte 
Cine-ar fi şi de unde. La care 
Voinicul nimica nu grăiește. 

In zădar el cu rea moarte-l spare, 
Că cela nice gura-și deschide 

Și pare că de toți-şi râde. 


Mahomet atunci mănios foarte 

Porunci să-l iaie şi să-l ducă 

La cea mai înfricoşată moarte. 

Atunci Argineanul vorbă-apucă: 

„Sunt român! $-Argineanu mă cheamă, 
Om de credinţă și fără teamă. 


Însă tu că eşti sultan te-arată! 

M-au prins adormit cu viclenie; 

Deci, dacă mi-e să moriu, judecată 
Alegerea morţii lasă mie! 

Oştean am fost ș-inima-mi pofteşte, 
Deacă-am să moriu, să moriu voiniceşte! 


Dă-mi calul ş-armele ce-mi luară 
Tâlhăreşte,-apoi lasă să vie 

Să le ieie, şi mă lege iară. 

De m-or prinde, vina mea să fie! 
Atuncea fă cu mine ce-ţi place, 
Atunci strâmbătate nu-mi vei face!... 


LA 


Sultanul uimit de-atâta fală 

Și sumeţia fără de minte, 

Făcu să-i deie, după tocmeală, 
Toate-armele, calul și veştmânte, 
Şi-i zisă: „Poftesc să-ţi meargă bine, 
Ticăit, lăuduros creştine!" 


Dar Argineanul suind călare 

Ia sabia-în mână ș-o sărută, 

Apoi zice: „Sultane! de-ţi pare 

Că-s nebun lăuduros, fă tute 

Ale tale oști drumul să-mi ţie! 
Intracea-ți mulțămesc de-omenie!... 


Aceasta zicând calu-și înteață 
Printre grămăzi de turci înarmate. 
Ca ş-un taur sălbatec din laţă 
Când scapă, sărind surpă toate 

Și calcă sau cu coarne străpunge, 
Pe unde fuge, pe cine-ajunge, 


Aşa voinicul pe unde-aleargă, 
Pe-uliţile taberii păgâne 

Rumpe, taie, sfarmă, cale largă 
Făcându-și. Nime drumul nu-i ţine, 
Că-aşa merge cu năpraznă iute, 
Cât nici pot cu fuga să-şi ajute. 


Nici unul dintre gonaci putură 
Să-l ajungă,-aşa rapede-l poartă 
Calu-uşor, iar el strigă-,îi înjură, 
Să taie din cooartă-în cooartă, 
Care pe dânsul stau să să scoale 
Sau nu-i feresc îndată din cale. 


Păn' în urmă din tabără scapă, 
Nici mai vede gonind după sine. 
Deci s-opreşte din fuga sureapă 
Cu hainele de sudori pline, 

De pulbere şi sânge-împroșcat, 
Cu trupul întreg, nevătămat. 


Iară Vlad după ce mearsă 

Din tabăra păgână turcească, 

Toate oștile la un loc trasă 

Dând porunci cum au să să păzască 
La deobşte năvală neașteptată, 
Cum și dincătro războiu să bată. 


Iar' când fu cătră-apusul de soare, 
Când copacii umbre lungi aruncă 
Pregătind murgitului răcoare, 
Atunci oastea cu data poruncă, 
leşind de prin locurile strâmte 

In trei coloane mearsă nainte. 


De trei părți avea să năpădească, 
Apoi iar la un loc să să-adune, 
Hotărât în tabăra turcească 
Nelăsând turcii să să-împreune. 
Merg oștile cu pasuri tăcute, 
Fără-a fi de păgâni precepute. 


Iar' când fură de şanţuri aproape, 
Fără-a face gomot sau strigare, 
Curând petrecură cele groape 

Şi ne-aflând vreo strage privitoare 
Intră cu năvală-acoperită 

In tabăra păgână-adormită. 


Coloane de-aci-în părţi să răvarsă, 
Și fiecare pe unde trece 

Păraie de sânge turcesc varsă, 
Somn dulce mutând în moarte rece; 
Nici altă s-auziea-în şetre vecine, 
Făr gemetul morţii și suspine. 


Căci muntenii prin corturi, pre-afară, 
Ce tâmpina, prăvălea-în ţărână, 
Tăia, junghia cu moarte preamară 
Pre-adormiţi cu deştepţi împreună, 
Pășind cu şireaguri închieiate, 

Cu vatră-asemene făcea toate. 


Ca droaia de lupi când apucă 

La mandra cu slabe păcurele, 

Şi păstorii nu știu să le-aducă 
Vreun ajutoriu, larg între ele 
Face perire, ucide, strică ş-apasă, 
Nici pe una neîncolțată lasă, 


Așa muntenii-în oastea turcească 
Purcegând din șatră în șatră, 
Bieţilor nice să să trezască 
Vreme lăsând, îi figea spre vatră, 
De multă moarte cap le-ameţisă 
Și mâni viteze le drevenisă. 


Iară deacă-în urmă să făcu ştire 
Că vrăjmașul tabăra-împresoară 
Ş-a să face de turci înglotire 
Incepu, deodată răsunară 

Din dosul tabării turcești mare 
Bucine și dobe cu strigare. 


Pentrucă din dos Vlad supusese 
Oarecâteva-sute-înarmate, 

Cu bucini, şi dobe-în tufe dese, 

Cu poruncă, când va-începe-a bate 
Războiu, şi ei să strige, să cânte, 
Pe turci de doao părţi să spăimânte. 


Atuncea, (spun că) și-în văzduh să văzură 
Cereştii călărași în veştmânte 

Albe, în strălucită-armătură, 

Mergând muntenilor înainte 

Şi hărţuind cu sabii de pară 

Pintre păgâneștile ciopoară. 


Turcii văzând ici vrăjmașu-în faţă, 
Ș-auzind că-altul din dos năvale, 
Cu droaia, făr' de rând şi povaţă, 
Să punea muntenilor în cale 

Şi să gătă de bătaie-adinsă, 

Dar apoi inima li să frânsă. 


Căci românii, dacă precepură 
Că să face-în tabără mișcare 
Cu musică şi chiuitură 

De războiu şi de-oști aţiţătoare, 
Descoperind lămpadele-aprinse 
Innainţară-în şireaguri strinse. 


Ca pârjolul ce-întii prin frunzare 
Merge nădușit pe zios, cu mică 
Flacără, iar după ce din rare 

Tufe răzbi-în brădet, să rădică 
Bobotind în văpaie,-apoi prinde 
Vânt şi-în urmă tot codrul încinde, 


Așa muntenească-oaste-îndrăznită, 
Ce păn acum furiș pătrunsese, 
Deacă să vede descoperită 

Făr' veste din întunerec iese 

Și despre-osăbite părţi s-arată, 

Ca şi când ar fi nenumărată, 


Cu strigări adânci triumfătoare 
Făcând asemene cu pământul 
Toate. Iară turcii de groază mare, 
Uitându-și credinţa şi cuvântul 
Care sultanului său dedusă, 
Răsipiţi fugea-în grabă nespusă. 


Atunci o coloană ce-avea să-abată 
La corturile Porții pre nalte, 
S-urmeze după porunca dată, 
Rătăcindu-să nimeri pe-alte 

A paşilor, unde tăbărisă 

Oștile din Asia trimisă 


Care-a sprijinire nu putură 
Năvala muntenilor iuţită, 

Frânte cu cea dintii lovitură; 

In zădar pașii strigă, le-învită, 
Căci cu grămada pornite-în fugă, 
Nici poruncă-ascultă, nice rugă. 


Ba trag și pe cele-alte cu sine 

In răsipă, să calcă, să strică 

Oaste cu oaste și-ordii păgâne 
Fug însuşi de-ai săi de mare frică; 
In zădar şi sultanul de față 
Indeamnă, mustră,-arată ş-învaţă, 


Cum în zădar și trimișii strigă 

In toate părți că nu-i de-a să teme, 
Că-i numa viclenie şi-întrigă 
Despre munteni, ce în scurtă vreme 
Va ţinea, numai ca fieşcare 

Să steie, s-arete cutezare, 


Că gloata-înfricoşată nu ştie 

De rămas, ci năbuşeşte-afară 

Din tabără, cu nerând şi-în tărie, 
Ca și când din munţi unda pogoară, 
Rumpe iazul, răstoarnă poprele, 
Prevărsând lunca de bălţele. 


Mahomet văzând aceste toate, 
Izbânda-și uită, jeleă-l cuprinsă, 

Mai vârtos că-auziea după spate 

Ca când oști ar fi mai multe-ascunse, 
Ș-acum nu caută numa să scape 

Pe unde-i mai scurt, mai aproape. 


În mijlocul unii groase cete 
Cearcă a străbate-întracea parte, 
Pe-unde să vedea mai cu-îndelete 
Și pe unde era mai rară moarte; 
Aşa scăpă de-oștile române 
Mahomet acoperit cu rușine. 


Toată tabăra mearsă-în răsipă! 
Cei scăpaţi fug fără contenire, 
Morţii zac, răniții gem şi ţipă 

Iar' biruitorii cu îndrăznire 
Strigă, să-îndeamnă și să-întărâtă 
Şi nu dau răgaz nici o clipită. 


Întracea Sătana cu-îndrăzneață 
Leghioana sa iacă soseşte 

Şi pe turci fugari în groasă ceaţă 
Involgând de moarte-i ocrotește; 
Spumegă de ciudă şi mănie 
Pentru venirea sa cea târzie. 


Iar' Mihail Arhânghel, întia 
Cereştilor oştitori povaţă, 

Zărind de parte cum vine-ordia 
Dracilor învoaltă-în neagră ceaţă, 
Tot cugetul Sătanei-înţăleasă 

Și hotărî nainte să-i iasă. 


Deci strigă-îndată: „la arme-afară!" 
Şi luându-și o ceată cu sine 
Ingerească, cu sabii de pară, 
Câteva tunuri cu fulgeri pline, 

Tot feliu de-artelerie cerească 

Ca pre vrăjmașul să biruiască. 


Era de viaţă dătătoare 

Cruci acolò și-evanghelii sfinte, 
Moaşte, metanii cu sărindare, 
Posturi cu rugăciune fierbinte, 
Miruri, paraclise, liturghii, 
Canoane, aghiazme și tămâi. 


Cu cestea purceasă făr>ă<zăbavă 
Oastea îngerească la bătălie, 
Cântând 'Troiţii pre nalte slavă, 

Și stând în faţă negrii ordie, 
Armele nebiruite prinsă 

Și de-îmbe părţi războiul s-aprinse. 


Sabii de pară nemuritoare 
Lucind aducea nevindecate 
Rane dimoneștilor ciopoare; 
Cu fulgeru ceresc încărcate 
Tunuri vocnea nestânsă văpaie 
Ș-acu fierbea groaznică bătaie. 


Neputând cumplita lovitură 
Sprijini cetele-întunecoase, 
Năpoi a să-îndupleca-începură, 
Când Sătana ietăganu-ş' scoase 
Și scrâșnind aşa răcni de tare, 
Cât păru că pământul trăcsare. 


Năvălind apoi cu sâlnicie 
Asupra şireagurilor sfinte, 

Vru pre ai săi din fugă să ţie, 
Dar' nu mult putu răzbi-înnainte, 
Căci îngerii, lui să-aruncă-în cale 
Oprindu-l cu scuturile sale. 


Iar' Arhanghelul deacă vede 
Nebuna Sătanei cutezare, 

Tute ca fulgerul să răpede 
Și-atâta-i șterge-o palmă de tare, 
Cât Sătana-i cade denainte 

Ca fără suflet şi fără minte. 


„Nu-i vrednic un tâlhăroiu ca tine 
Să-mi spurc armele nemuritoare! 

Palma-i pentru proaste, de ruşine 
Suflete!" (zise) şi supt picioare 

II călcă. Ș'apoi cine ştie-unde 

Il zvârli,-în neşte peşteri afunde. 


Atuncia și din artelerie 
Incepură-a-împroșca sărindare, 
Sfeştanii, paraclise, tămâie, 

Moaşte sfinte ș-altele de care 

Fug diavolii; iar apa sfințită 

Ca povoiu mergea pe dânşii stropită. 


Şi iacă-oastea neagră-într-o clipită 
Cu vaiet și multă zberătură 

De tot în răsipă fu pornită; 

Dracii care-încătro străbătură; 
Undeva cercând cum să să-ascundă 
Cu vreo mijlocire mai curundă. 


Unii-intrară-în pământ, alții-în stânce, 
Mulţi în bălți încă să pitulară, 

Prin râpe, lacuri, peşteri adânce; 

lar' o zătignită cetioară 

Vrând a scăpa de-atâte nevoi 

Să băgă-într-o cireadă de boi. 


Mamona văzând aspra pălmită 
Care Sân-Mihai Sătanei ștearsă, 
Nu stete mai mult, ci-întro clipită 
Pieri din șireag şi iute mearsă 

La oastea lui Vlad luând pe sâne 
Chipul unei cătane bătrâne. 


Pintre șireagurile gonace 
Mestecându-să, strigă deodată: 
„Fraţilor! ascultați, de vă place, 
Ce socotesc eu! lacă-împrăștiată 
Fuge turcimea și-în răpezită 
Fugă-anevoie va fi poprită. 


Deci în zădar gonind după dânsă! 
Ajungă dar că-a noastră vărtute 
Puterea lui Mahomet înfrânsă; 

Nu e de-a-l conteni-în fuga iute, 
Că-oastei vrăjmașe-în fugă pornite 
Trebuie-a zidi poduri aurite. 


Pănă ce noi făr de răsuflare 

Gonim pe fugari, alţii bogată 
Tabăra vor prăda și doar' care 
N-au asudat în astă cruntată 

Bătaie răpi-vor acei toate! 

Noi om rămânea cu buze-umflate." 


Aici tace ostașul ş-arată 

Mulţime de bani cu lucruri scumpe, 
Oastea la pradă-acum învitată 

Să desface, rândurile rumpe; 
Fieșcare merge-apoi de sine 
Lăsând scăpare-oștilor păgâne. 


Deci la ceialalți porunci trimite, 
In urma fugarilor să meargă 
Neîncetat, cu pasuri înteţite, 
Iară el în partea sa-încă-aleargă 
Pe care-ajunge taie şi bate 

Și bieţilor purure stă-în spate. 


Cum râul de munte primăvara, 
Când în pripă neaua să topeşte, 
Dintru nălțime urnind povara 
Apelor, să varsă şi bujdeşte, 
Toate-înneacă, surpă şi prăvale 
Şi nu-i ce să-l oprească din cale, 


Așa Vlad neînvinsul să răpede 

Și cu şireaguri nespăimântate 
Frânge, taie ce nainte vede, 

Surpă, răstoarnă, calcă, străbate, 
Și nu-i vărtute, nice tărie 

Să-l contenească sau drum să-i ţie. 


Dar ce folos de atâta vitejie, 

Când scăpare avu mai marea parte 
Prin a diavolilor măiestrie! 

Totuş' a turcilor fu rea soarte, 
Căci din tabăra nenumărată, 

Abia scăpă jumătate de gloată. 


Cântecul a VIII 


Tiganii merg și neștiind unde 

Să scape de-o nevoie, dau pe-alta; 
Sătana-într-o mănăstire s-ascunde, 
Vrând să bage pe fraţi întru balta 
Necurăţiei; iar' Hamza-arată 
Sultanului turcimea-înţăpată. 


În zădar omenirea să plânge 
Cumcă-a toate mari și mici greșele 
Dracul poartă vina, care-împinge 
Pe om la strâmbătate și rele, 

Că cercând lucru-în amărunt bine, 
Intia pricină din om vine. 


Dacă n-ar dare-omul ascultare 

La întia-îndemnătură drăcească, 
Iadul, cu toată ceata sa mare, 
N-ar nimeri ca să-l biruiască, 
Dară noi lucrăm din voie-adinsă 
Şi totuş zicem: dracu mă-împinsă. 


Vede lacomul scula străină 
Și-îndată-o râvneşte; dracu-învită 
Apoi, și nu-i dă loc de hodină, 
Iară el din ce-în ce să-întărâtă, 
Pănă ce-în urmă pofta I-învinge, 
Pănă de lucru străin s-atinge. 


Deci pentru că râvni el îndată 
Când văzu, nu este dracu de vină, 
Ci voia lui spre rău adâncată!... 
Pentru ce-omenirea nu-ș' alină 

Intia porneală, ci-ș' arată 
Plecătura-inimii vederată? 


Copila ce vede-întii pe-un june 
Frumos care drag inimii cade 
Rușeşte-în față ca viu cărbune, 
Ochi îi scripesc, suflarea-i scade, 
Şi iacă dracu de-aci precepe 

Că ia pe fecior a dori-începe. 


Apoi să fie cât de curată, 

Dacă nu-şi va lua sama bine, 
Fugind ș-uitând pe-acel june-îndată, 
O! câtă jele, câte suspine 

Şi câte fierbinţi lăcrămioare 

O aşteaptă-în urmă să-o-împresoare! 


Că diavolul apoi nu-i dă pace, 
Ci-în cuget îi pune ună ş-altă. 
Atâte-arătări viclene-i face 
Pănă-în laţul său o vede-învoaltă, 
Atâta lucră și măiestreşte 

Păn' sângur cu sângură tâlneşte. 


Călugărul încă joară curăţie, 

Iar deacă văzând el o femeie 
Frumoasă venindu-i în chilie, 
Și el, în loc ca fugă să deie, 

Va rămânea cu dânsa-împreună, 
Pierde-va şi el a sa cunună, 

Că diavolul îndată precepe 


Cumcă fratele bucuros vede 
Femei și-i suflă gânduri surepe; 
Deci, pentrucă el fuga nu dede 
Dintr' început, pe dânsul rămâne 
Toată vina poftelor păgâne. 


Nici pentru dievoleasca-îndemnare 
De păcat poate să să sloboadă, 


De-ar face cumva scandală mare 
Sau tocma doar' mătanii cu coadă! 
Și-în zădar zice: dracu mă-împinsă! 
Căci pentru ce el fuga nu-întinsă! 


Deci nici ţiganii sunt fără vină, 
Măcar şi pe dânșii dracu-împinsă, 
Căci ei dederă-întia pricină. 
Arătându-și chief și voie-adinsă, 
Cumcă-au inimă de-a să și bate 
Improtivă-a tot feliu de gloate. 


Multă-acuma ei cale mersese 
După 'Tandaler, buna povaţă, 
Pe potecul unii păduri dese; 
In urmă făcându-li-să greață, 
Toţi să-învoiră-acolo să mâie 
Pănă cătră zorile roşie. 


Iar' Tandaler ş-atuncia-îi învaţă 
Cum să face popas oştenește, 

Ca să poată pănă dimineaţă 
Durmi fără grijă. Rânduiește 
Apoi împrejur străji păzitoare, 
Ca vrăjmașul să nu-l împresoare. 


Spre-aceasta el dintru toți aleasă 

Pe cei mai îndrăzneţi și mai tari 

Şi zisă: „Fiind pădurea deasă, 

Au ştim noi de nu să-află tâlhari 
Intrânsa? Dăci voi să hiţi cu pază, 
Deschişi ochii având și minte trează, 


Ca, de s-ar tâmpla şi cea mai mică 
Mișcare sau gomot, voi îndată 

Să strigaţi din ce puteţ, făr' frică: 
„Stai! Care-i măi!" ţiind arma gata 
Ca, deacă nu vă-ar şti el răspunde, 
Să-l puteţi nimeri măcar unde. 


Cuvântul între noi, ce să chiamă 

De taină, să fie astezi: baros; 

Deci luaţi acuma bine samă, 

Ca, deacă la strigătul vârtos: 

„Stai! care..." n-ar şti răspunde-or cine: 
Baros!, să ştiţi că vrăjmașul vine! 


Deci îndată strigaţi de departe 

Cătră-ai noştri: „La-arme, la-arme-afară!" 
lar' voi să vă-apăraţi păn' la moarte, 

Ca să nu vă faceţi de ocară." 

Aşa străjile-învăţate bine 

Să-împărţiră-în tufele vecine. 


Drăgan care era mai viteaz, 
Intr-un măr să sui pădureţ, 
Călăban care n-avea bun plaz 

Cu părul său cel tufos şi creţ, 
Fiind mai tare din cei aleși, 

Să vâri-între neşte spini preadeși, 


Iar' Șuvel după-un tufariu să trasă, 
Păpuc încă să-ascunsă într-o boartă 
A-unui fag, dar' nici alţii să lasă 
Aşa numai pe nedejdea moartă: 
Carii pe zios, carii pe sus, cată, 
Unde-ocrotinţă frica le-arată. 


Nu trecusă-un ceas și jumătate 
De când tabăra în somn apucasă, 
Când iacă vin din părţile toate 
Vaiete, strigări cu larmă groasă 
Și tocma-în cescuţurile scumpe 
Prelina păusare le rumpe. 


Căci cu toată-această pază bună 
Beleaua vini ca şi chiemată. 
Intii lui Drăgan prin urechi sună 
Ca când ar auzi ceva şi iată! 
Grohăind vrăjmașul și soseşte! 
lar' Drăgan din inimă slăbește. 


Mai vârtos oblicind că neştine 
Sâlea cu mânuri și cu picioare 

A sui pe măr, nici „vai de mine!" 
Putu striga, nici „stăi!" şi „care!"... 
Că tot sângele-îi pieri din faţă, 

Iar' ochi îi cuprinsă neagră ceață. 


Știu că mulţi aşteaptă dintre voi 
Cu nerăbdare, ca să le spun 

Ce feliu de vrăjmași sau tâlhăroi 
Au fost care-au făcut acel sun 

Şi cine-au fost îndrăzneţul care 
Pusă pe Drăgan întracea stare? 


Cu adevărat Omir ș-alții poeţi 

De frunte-aşa curund nu vă-ar spune, 
Dar' eu, care-s dintru lăeţi, 

Nu precep atâta-îmbieciune, 

Ci voi povesti lucru cum este, 

Şi vă-încredințăz că nu-i poveste! 


Îmblând o grămadă de gligani 
Incolea și-încoace prin păduri 
După hrană,-ajunsă la ţigani, 

Şi spăimântată de-atâte guri 
Vorbitoare, cu mare grohnire 
Păn' la mărul lui Drăgan fugiră. 


Iar' un urs carele mai nainte 
Sosisă-acolea şi mânca mere, 
Spăimântat de năvala fierbinte 
A gliganilor, fără-îmbiere 

Sări pe măr în sus, neștiind 
Că-acolo era Drăgan păzând. 


Drăgan săracul de cap amete, 
Scapătă din creanga-în care şede 
Și cade-ursului tocma-între spete, 
Care pierzându-și cumpăna ș-dede 
Peste cap cu groaznică sberare. 
Gliganii dau fuga pe cărare. 


De-atâta sunet și de năpraznă 

Cele alte străji să-înfiorară, 

Iar' ursul văzându-să de caznă, 
Nici el, măcar mânios, de-astă-oară 
Află de folos a rămânea-în loc, 

Ci fugi ca și pârlit de foc. 


Căci Drăgan care, prin o ciudată 
Tâmplare, în zios căzând s-aninasă 
Între doao crenge,-atunci deodată 
Trezindu-să, gândeai că va să-i iasă 
Sufletul, așa sbiera de tare, 

Ca când toţi turcii i-ar sta-în spinare. 


O, câte minuni face-o tâmplare! 
lacă tocma-întracea-învăluială, 
Străjile s-aud strigând: „Stăi... care!.. 
Care ești, măi!..." și gătând năvală, 
Nu de voie bună, ci de frică, 

Căci încă nu văzură nimică. 


Dar peste puţin și pe dânșii iacă 
Vine tot aceaiaş' belea neagră; 
Călăban nu știea cum să facă 
Ca să-și cruţeze viaţa dragă: 

Ori la vrăjmaș afară să iasă, 

Ori să șază-ascuns în tufa deasă. 


Aşa socotind, o poftă-îi vine 
Să-și ivească capul puţinel, 

Ca să poată-oblici de la cine 

Şi de-unde-i larma, când și pe el 
Nimeri-înteţit, ca ş-o săgeată, 

Un gligan din droaia spăimântată, 


Și nimerindu-i printre picioare 
L.-ar fi dus doară-în spate cu sine, 
De nu-l scăpa părul tufos care 
Încâlcindu- -să pregiur de spine 

ÎL trasă- -înapoi, iar' el pe spate 
Căzu, ca şi mort de jumătate. 


Atunci el crezu tare vârtos 

Cumcă doar un turc de cap îl ţine, 
Și-începu a să cânta jelos: 

„Văileo! văileo! săracu-mi de mine!... 
Nu mă lăsaţi! Vai, dragă mămucă, 

Nu mă lăsa turcii să mă ducă!..." 


Așa plângând ţinea ochii-închiși 
Ca să nu-și vază cruda pierire, 
Tipa şi să văieta morţiși 

Socotind că doară vor sosire 
Ceialalţi a lui spre-ajutorinţă, 

Să-l scoaţă din mâni fără credinţă. 


Întracea de-atâta strigătură 

Tot codrul răsuna pe-împregiur, 
Iar' ursul după cea căzătură, 
Mănios și mormăind mur! mur! 
Purcedea nainte prin desiș, 
Căutând câteodată lăturiș. 


Bietul Păpuc carele-aţipisă 

In fagul bortit, atunci deodată, 
Tocma-într-un ceas rău, ochii-ș' deschisă 
Căci ivind urechea spăimântată 

Din scorbură-afară, ca s-audă, 

Și pe dânsul tâlni soartea crudă. 


Fiindcă pe-acolea cătrănit 

Ursul trecea-într-aceaiaș clipită, 
Ș-oblicind capul din bortă-ivit, 
L-apucă de cerbicea ticăită. 

Vrând să-i smulgă cap din rădăcină, 
Il lăsă cu goala căpățână. 


Și iarăş' apucând prin tufare 

Dede de Șuvel cu barba creaţă, 

Pe care-afla durmind în picioare, 

Şi luându-l frumușel în braţă, 

Așa-l strânsă la sine de tare, 

Cât nici putu zice: „Stăi, măi! Care!" 


Toate-aceste să făcea pe-o vreme, 
Ș-întracelaş' ceas cela răcnește 
Spânzurat, iară cesta-în spini geme, 
Pe celalalt ursul năduşeşte; 

Toate strigă străjile-împreună, 
Pădurea-împregiur groaznic răsună. 


Tandaler atuncea să trezește 
Ș-auzind atâta ciorobor, 

Strigă cât putu chiar țigănește: 
„După mine-o luaţi pă picior!... 
Și strâgând aceasta fuga-întinsă, 
Iar' după dânsul gloata să strânsă. 

Dar' în loc de-a fugi într-altă parte 
Intracold mergea bărbăteşte, 
Unde-avea nătăria să-i poarte. 
Tandaler nicăiri nu să-opreşte, 
Căci acum își uitasă de toate 

Și trăpădă-înainte cât poate. 


Luând așa fuga voinicească 
Tiganii noștri prin cea pădure, 
Ca pe vrăjmaşul să nu tâlnească, 
Mergea pe su poale de măgure 
După căpitanul său vârtos, 

Păn' ieșiră la un câmp frumos. 


Acolo 'Tandaler stete-în loc 

Puţinel, ca să să strângă toți, 

Ș-apoi, iară să meargă-într-un noroc, 
Căci pe câmp nu să temea de hoți, 
Dară ş-acolea năpasta sare 

Și li să pune tocma-în cărare, 


Căci, după ce cătră miază noapte 
Cetele-împrăștiate s-adunasă 

Ș-a călători spre noao fapte 

Pe câmpul de-alung ei apucasă, 
De iznov şi fără veste,-o mare 
Să făcu-între dânșii turburare. 


Și-ar fi dat fuga, de bună samă, 
Ca şi mainte laia vitează, 

Dar' nu ştiea dincătro teamă 
Le vine, ş-aştepia ca să vază 
Incătro Tandaler o va rade, 
Că-a fugi fără cap nu să cade. 


Iar Tandaler de la frunte strigă: 
„Staţi, voinicilor, şi daţi pă moarte! 
lacă vrăjmașul va să ne-ucidă!" 
Atunci cei de-aproape şi de parte, 
După-învăţătura cea lor dată, 

Toţi închisără ochii deodată, 


Ca să nu-şi vază vrăjmaș' în faţă, 

Și dederă-a chiui din gură 

Ca și oastea cea mai îndrăzneață; 

Apoi, după-aceaiaș' învăţătură, 

A lovi-începură pregiur sine 

In toate părți cum putea mai bine. 


De-aş' avea piept vârtos ca de-aramă 
Și glas mai mare de-un bou de baltă, 
N-aşi putea cânta, de bună samă, 

Cum să cade, bătălia naltă, 

Care negrul norod aici fece, 

Că (spuiu drept!) peste putere-mi trece. 


Acum la rândul întii bătaie 
Să-începusă groaznică și tare, 
Că 'Tandaler cu ochii închiși taie 
Despre toate părțile, ş-îi pare 
Că el cu a sa vitează spată 
Oboară tot câte trii o dată. 


Toţi ţiganii-acum oștea de-aproape 
Și-închizând ochii dă bărbătește: 
Unii mergând orbiș' cădea-în groape, 
Alţii pășind nainte muţește 

Cu armele sale-împoncișate, 

Să trezea prăvăliţi pe spate. 


Spre nenoroc țiganii dedusă 
Pe cireada de boi îndrăcită 
Care, cu răpezie nespusă, 
De diavoli fiind povăţuită, 
Aşa lovi pe dânși cu iuţime, 
Cât prăvăli multă golățime. 


Tandaler gândind că-i oaste, foarte 
Vitejește-învârtea arma-în mână, 
Ș-acuma-ş uitasă și de moarte 
Când, iacă, răsturnat în țţărână 
Intr-o clipită el să trezeşte 

Măcar că să bătea voinicește. 


Pentrucă dând el orbeşte,-ajunsă 
Pe-un taur moldovenesc de munte, 
Care de-a sa parte-încă-i răspunsă 

Cu doao tari dovezi ce-avea-în frunte, 
Cu care-aşa-l zvârli cătră stele, 

Cât gândeai că-l poartă dintru ele. 


Căzu viteazul. Supt el pământul 
Să cutremură, iară cel tare 
Suflet a lui părea că din frântul 
Trupşor acuș', acuș îi sare; 
Indată pe nas îl năpădi sânge, 
Iar' de durere nici putu plânge. 


Măcarcă-acum vitele-înspăimate, 
Fuga luând, dosul întorsese, 

Totuș' murgele viteze gloate 

Cruciș' împărțea lovituri dese; 
Sâmţind apoi mulți că-în vânt loviră 
Incepură-a clipi câte-o ţiră. 


Gogoman încă să stânginisă 

Aşa de bine şi cu mănie 

Ca să taie-în turci ca şi într-o clisă, 
Dar, precum istoria ne scrie, 
Mergându-i în deşert lovitura, 
Căzu pe faţă și-îş' rupsă gura. 


Îndată pe dâns' mai mulţi grămadă 
Unul pe altul împiedicaţi căzură; 
De-aci să-începu-între dânșii sfadă, 
Cunoscându-să pe graiu şi făptură; 
Deschizând apoi ochii mai bine, 
Vedea fugind gloatele străine. 


Atunci Hărgău cel cu gura mare, 

Care dintru toţi pe-aceaia vreme 

Striga, zbiera, chiuia mai tare; 

„Staţi, măi! (strigă) că nu-i de-a să teme! 
Staţi, voinicilor! (adausă iară), 

Iacă vrăjmașii să-împrăştiară”. 


Toţi atuncea țiganii căutară 
Oare-adevărat Hărgău le zice? 
Faţa le era ca galbenă ceară, 

Iar' inima su piepturi voinice 
Incă ș-acum le tremura foarte, 
Măcar vedea vrăjmașul de parte. 


Lung steteră ei, privind încoace 
Și-încolea, de nu mai vine iară 
Protivnicul, însă văzând pace 

In toate părți, să mai îndemnară 
Și prinsără-a să-întreba-între sine 
Cum s-ar cădea să facă mai bine: 


Adecă-ori să-întoarcă iar acasă 
Cu gura goală, fără bucate, 

Ori să rămâe.-In urmă s-aleasă 
Cumcă, după ce vor fi-îngropate 
Trupurile celor morţi, să fie 
Slobod fieşcui a merge-unde știe. 


Atunci 'Tandaler de gios să scoală 
Şi zise: „lan ascultați voi pe mine, 
Voi, carii vreți la muieri în poală 
Să-alergaţi, și voi, la care spine 
Incă-în picior n-au întrat ca mie, 
Să vă sature de bătălie! 


Dăci să ne tragem la ha pădure, 
Să fim ascunși, nevăzuţi dă nime, 
Iar' de-a vrea Guladel să să-îndure 
Mâne şi dă-a noastră ţigănime, 
Socotesc c-om afla dă mâncare, 
Că mie d-ahasta m-i mai tare". 


Sfatul acesta tuturor place, 

Toţi în pădure descălecară, 

Dară focuri să temură-a face, 

Ca să nu-i afle vrăjmașul iară. 
Toţi cugetând ca porcu la ghindă, 
Adormiră cu gura flămândă. 


Dar', precum spune cartea ciorească, 
Nici un suflet pieri-într-acea noapte 
Din viteaza gloată țigănească, 
Numa răniţi fură cam la șapte. 
Creadă cine cum vrea, eu nu cred, 
Măcar că scris pe hârtie văd. 


Abia zorile peste hotară 

Gonind întunericul trecusă, 

Abia și soarele-întorcând iară 
Strălucisă cu raze neapuse 

Vârvuri de munţi, de dealuri și stânce, 
Apăsând negura-în văi adânce, 


Când voinica lui Tandaler ceată 
Să trezi şi la câmpul de-asară 
Socotind puţinel să să-abată, 
Intracold drumu-și luă. Dară, 
Nu știu cum, spre norocul mare 
A ei, să rătăci din cărare 


Şi ieși din codru de-altă parte, 
Intr-altă câmpie desfătată, 

Dar' cu mulțime de trupuri moarte 
De oameni și de cai sămănată, 

A voinicii sale dovadă. 

Să miră ş-abia poate să creadă. 


Iar' deacă-începu cu fală-a spune 
Fieșcare vitezele sale 

Fapte de ieri, nu mai fu minune, 
Socotind ei că cu vorbe goale 
Nu să pot ucide-atâţi, dar' nice 
Era ceva împotrivă-a zice, 


Căci ieşind ei din pădure-afară, 
Tocma-în cea câmpie nimerisă, 
Unde Vlad Vodă pe turci asară 
Cu multă putere năvălisă. 

Lor de-aceste neștiind le pare 
Că-înși au făcut biruința mare. 


Dar", ce noroc!... Nu departe, iacă 
Dédere de lucruri şi mai bune, 
Adecă de tabăra bogată 

Ce-o părăsisă-oştile păgâne 

Când fugind cu sufletul sărac 

In pripă, lăsasă toate de jac. 


Ihu! prihuhă!... cu toți deodată 
Ei a striga ş-a juca-începură, 
Ș-a căra din tabără bucată, 

Tot feliu de armă și mundură, 
Cai, boi, berbeci, cămile, fărine, 
Urez, peşte, zahăr, orz cu pâne. 


De-aci la ţigănie acasă 

De grabă-întoarsără ducând prada, 
Voioşi de bătaia norocoasă. 

Dar' chiotul pe cale și sfada 

Un mil de loc să-auziea-împregiur, 
Căruţele răsunând dur! dur! 


Lăsămu-i să meargă-în bună voie, 
Că noi mai avem a spune și de-alte 
Adecă, scăpând de la nevoie 

Faţa Mării sale prenalte, 
Domnului Sătănii, ce mai fece 

Și cum hotărî vreme-a-ş petrece. 


După ce el din aspra căzută 

Abia să trezeşte şi să scoală, 

Acum gândul de războiu îş mută 
Rușinându-l nebuna sa fală, 

Ș-un cuget ciudat îi vine-în fire 

Ca să să-ascundză-într-o mănăstire. 


Știind el acum de multă vreme 
Că fraţii călugări în chilie 

Au primit Pisma, fără-a să teme, 
Iar' Pisma, iubita lui fie, 

Au născut acolò depreună 
Făţăria şi Vrajba nebună, 


Luând chip de tânără copilă, 
Stete Făţarnicul la portiţă, 
Rugându-să de-ajutoriu şi milă. 
„Fiind eu (zisă) de bună viţă, 
Turcii păgâni năpădind asară 
Fraţi, surori și părinţi îmi tăiară; 


Numa eu scăpai, nefericită, 

Prin a-întunerecului scutință; 

De foame și trapăd obosită 

Toată noaptea cu mare sâlință 
Rătăcind mă-învârtii prin pădure, 
Păn' sosii la ceste ziduri sure. 


Deci, deacă-aveţi inimă creștină, 
Scăpaţi-mă de moarte ș-urgie, 
Daţi-mi să moriu încai fără vină 
Decât încăpând eu la robie 
Să-mi pierd curăţie și viaţă. 

Ah! jelnică soarte şi scârbeaţă!" 


Cu lacremi, aceste mincinoase 
Zicea suspinând, iară monacul 
Portariu privind la dânsa-şi uitasă 
Metanele, ceasuri şi condacul: 
Căuta la păr slobozit pe spate 

Și la sânul gol de jumătate. 


Înțălegând bătrânul părinte, 
Egumenul Gherontie,-îndată 
Porunci să i-o-aducă-înainte, 
Zicând că măcar că este fată, 
Totuşi! cinul la-întâmplări de-aceste 
Sloboade să-intre-în chilii neveste. 


După ce de-amărunt cercetată 

Fu copila, bătrânul o dusă 

La o chiliuţă sângurată 
Ș-o-încuie, dar' nimărui nu spusă, 
Temându-să doar", cine ştie, 

Să nu să tâmple vro nătărie. 


O, să ştii pe cine-închizi aice, 
Drăguţ Gherontie! câte ciude 
Te-ar împresura şi ce ai zice? 
Insă-acum aș pofti eu un jude 
Cu minte şi fără părtenire 

Să meargă cu mine la mănăstire, 


Ca privind la frumoasa copilă 
Insuș, după drept, să hotărască: 
Oare putea-va scăpa de sâlă 

Şi de năpasta călugărească, 
Intreagă şi cu totul curată 
Această fecioară-împeliţată? 


Eu zic că nu!... Și cum să arată 
Din poveste, nu zisăi minciună. 
Dar' cine-ar fi socotit vreodată, 
Judecând cu socoteală bună, 
Ca diavolul pentru pocăire, 

Și el să să bage-în mănăstire! 


Ajunge-atâta că coconița 
Prilostită,-aşa fu bunișoară, 

Cât, de n-ar fi sosit Măgăriţa 
Ducând pe sfântul înapoi iară 
Tocma pe-aci, călugării doară 
Pentru dânsa-ar fi fost să să-omoară. 


Călugării o ochisă bine 

Și toţi zisără: „Ce fată frumoasă!... 
Dar' cei mai mulți socotea-întru sine: 
„Ah! să nu am pe mine-astă rasă!" 
Așa gândea, vorbea pănă-în sară 
Prin chiliuţe cum şi pre-afară. 


LA 


Dară când fu pe la miază-noapte, 
Vicleanul nevăzt pretutinde 
Imblă și fieşte cărui şoapte 

In vis pofte rele și-l încinde; 
Copila-arătându-să-în chilie, 

Pe fieșcare chiamă și-îmbie. 


Gorg6nie,-unul mai cu-îndrăzneală, 
Care nu putea s-adoarmă-asară, 
Invitat fiind curând să scoală 

Și să duce după cea fecioară; 

Ea merge-înnainte numa-în iie, 

El după dânsa, păn' la chilie. 


Pe-întunerec şi fără lumină 

In chilie fiind, cearcă, caută 
Desfătata lui Adam grădină, 
Pretutindene; în urmă iată 
Nimerește pe-un pat, iar' supt ţoale 
Pipăind, dede de viu și moale. 


Copila-îi pare că zace-întinsă, 

Ba şi că-l cheamă-i să nălucește. 
Cuviosul părinte s-încinsă 

Ca focul când cineva-l zâdărăște. 
Ș-acum să-înflasă să cânte-în dude, 
Când iacă-uşa scârțâind aude. 


Un trOpot de-om pe furiș vine, 
Oblici Gorgonie săracul, 

Și fiind el inimos în sine, 

Cât nu s-ar fi temut nici de dracul: 
„Cine ești? Om, diavol sau nălucă?" 
(Strigă) și-întruna de piept apucă. 


Ghierman chielariul era, pe care 

La poprita dusese chilie 

Tot aceaiaş' poftă și tâmplare. 
Ghierman la răspuns mult nu să-îmbie, 
Ci-îndată-i răspunde cu-o pălmită. 
Diavolul pe-amândoi întărâtă. 


Iar Varlăm, ce numa cât soseşte; 
Pe-întunerec mergând dă pe dânșşi 
Şi câtu-s de lungi îi prăvălește. 
Pănă-s aceștea-în luptă cuprinși, 
lacă Ștefan, losofât, Nichita! 
Pe-un după-alâlt aduce ispita 


Gorgonie pe chielariu supusese 
Ș-acu să-începea de-a scărmănata. 
Ospătându-să cu pugnuri dese; 
Nichita-încă era de harţ gata, 
Când lovindu-să de niște lade 

El încă peste ceialalți cade. 


Chelariul apucând răsuflare 

Atunci, să zvârgoli cu putere 

Și de-abia să rădică-în picioare; 

Dă să fugă şi spre uşă mere, 

Dar bucneşte-în cap ca ş-un berbece 
Pe losofat şi nu poate trece. 


Atunci el tinde mâna să vază 
Cine iarăș' în drum i să pune? 

Lui losofat ochii scânteiază, 
Ameţit cade!... Ce voi mai spune! 
Chelariu-în locul cestui apucă 

Pe Ștefân vrând cu sine să-l ducă. 


Gorgonie pe Varlam săracul 
Ucidea, iar' chielariul de gușă 
Sugruma pe Ştefân; şi boleacul 
losofat dându-și cu ceafa în ușă, 
Ameţit zăcea ca-unu ce moare, 
Și numa cât bătea cu picioare. 


Așa fu priveliștea când iacă 

Uşa fără veste să deschide, 
Chilia cu lumină să-îmbracă. 
Vede-atâtea măscăre ş-obide 
Bătrânul Gherontie; să miră 
De-unde toate aceste să scorniră. 


„Bogorodţă, spasi ns! (zisă), 

O, fiilor! dar ce-i aceasta?" 
Fata cu tot să descoperisă, 
Zăcând ca şi la nuntă nevasta. 
Spre mai mare scandală ș-ispită 
Marghioala să făcusă-adormită. 


Bătrânu-într-acea nerânduială 

Nu ştiea ce-întii ar fi de-a face: 
Ori să-acopără-a femeii sminteală, 
Ori pe fraţii luptători să-împace!... 
Și lung stete cu mintea-îndoită 
Ș-ochii-înfipţi la beleaua golită. 


Tocma pe-acolea-într-acea minută 
Sân Spiridon întorcând acasă 

Trecea care, comedia slută 

Văzând, pe deasupra lor trasă 

Cu degete sfinte-un de semn de cruce 
De care fug, pier toate năluce. 


Şi iacă,-o minune! fata piere 

Ca năluca din ochi, iară fraţii 

Ca când n-ar avea nici o putere 
Slăbesc din mâni, şi răsturnaţii 
Să scoală mirându-să de-aceasta, 
Iar' mai vârtos cum pieri nevasta. 


Toţi cu Gherontie împreună 
Cunoscură cumcă-au fost ispita 
Sătanei pe dânși, de samă bună, 
Pentru că și fratele Nichita 
Povestea cum că dracu nu-o dată 
I s-au arătat în chip de fată. 


Musă, ian pleacă-ţi cântare lină 
Și spre-a turcilor împărat mare, 
Ce cu foarte mică-oaste păgână 
Nu să grijea numa de scăpare; 
Ce mai păţi-în fuga răpezită, 
Ce făcu și cum i-au fost ursită? 


Sultanul care-acum să tăiasă 

Cu puţinei prin oastea română, 
Jelindu-și soartea nenărocoasă, 

Fuge pe unde nevoia-l mână; 

In urmă,-obosit, neștiind unde 
S-află,-în codrul de-aproape s-ascunde. 


Și din puţini care-i rămăsese, 
Călăraşi în toate părţi trimisă 

Ca mai vârtos cele mai alese 

Oşti călăreţe să fie-oprite, 

Iar' el într-acea frânt de-ostăneală 
Vru puţin să-odihnească-în tihneală. 


Abia, răpăusă jumătate 

De ceas, când îi curmă-odihna lină 
Un glas de-om, care-inima-i străbate: 
O umbră-în văzduh, plânge, suspină. 
Sultanul atunci capu-și rădică 

Și privește, dar cuprins de frică, 


Faţa cu scârbită îngrozire 
Intoarsă de la vedere-amară, 
Căci s-arată-în văzduhul supţire 
Hamza, pe care-în trecuta vară 
Vlad pedepsi cu moarte sureapă 
Făcând să-l tragă de viu pe ţapă. 


Cu față cruntă și-împănginată, 
Cu ochii-afundaţi, barbă sperlită, 
Acela-în văzduh acum s-arată; 
Pe Mahomet cu degetu-învită 
Și cheamă să meargă după dâns; 
Sultanul îi urmează-într'adins. 


Nu mearsă doară pasuri trei sute 
Umbra, ș-întinzând mâna i-arată 
Un loc, apoi din ochi piere iute. 
O! vedere tristă-înfiorată! 

Aici sultanul nenumărată 

Gloată turcească vede-înțăpată!... 


O poiană era-împregiur doară 
De trei sau patru miluri aproape, 
Cu dumbravă-încungiurată rară, 
Iară-întrânsa mii de mii de ţape, 
Des lângă-olaltă s-afla-înşirate, 
Cu trupuri musulmane încărcate. 


Sultanul de scârbă şi de greață, 
Din inimă slăbind și picioare 
Amete de cap, cade pre față 

Și, de nu era sârguitoare 
Grija-unui slujitoriu credincios, 
Doară nu să mai scula de zios. 


Acesta-l trezeşte şi-l rădică, 
Apoi luându-l de susuoară 

De la locul cel fără ferică, 

Il întoarce la patul său iară; 

Cu leacuri stomahu-îi întărește 
Și cu dulci cuvinte-l mânguiește! 


Biruit în urmă de mâhnire, 

Un cuget cumplit în minte-i vine: 
Să-ș' rumpă-a vieţii sale fire: 

„Ha! (zisă foarte scârbit în sine). 
Mahomet învins!... Mahomet!... care 
Fu nebiruit pe-uscat şi pe mare! 


Și cutremur a trei părţi de lume, 
Acelaș' Mahomet acum de-o mică 
Oaste-învins, pierde slavă și nume! 
Ah! nu fie-așa! nici să să zică 
Cândva că biruit de-oarecine 

Au fost, ci sângur de sine!... 


Nici va fi ca vreo dreaptă străină 

A custării să-mi rumpă doar aţă, 

Eu însumi urgisita lumină 
Stângându-mi voiu să ies din viață." 
Aceasta zicând el cu duioasă 
Tânguire cuțitul său scoasă 


Și era gata să să străpungă 
Când unul dintre trimiși soseşte, 
Că-acuș neşte cete vor s-ajungă. 
Prin aceasta lui inima creşte 

Și părăsindu-și gândirea slabă, 
Cătră Dunăre ia fuga-în grabă. 


Cântecul a IX 


Boierii necredinţa-și arată; 

Sultanul pe-un alt vodă numeşte; 
Tiganii la nuntă să desfată, 

Unde Parpangel le povestește 

Cum el prin o tâmplare nespusă, 
Trecând prin iad, păn la raiu să dusă. 


Deacă Vestea-în Târgoveşti ajunsă 
De-a lui Vlad înaltă biruinţă, 

Cum el oastea păgânească frânsă, 
Boierii cei fără de credință 

Ce cu turci avusă mestecare, 
Făcură-între sine divan mare, 


Sfătuindu-să pentru domnie 

Şi cum ş-ar drege treburile bine, 
Ca de-a lui Vlad să scape mănie, 
Nice să-încapă la mâni străine, 
Mulţi în multe chipuri, socotele 
Arătându-și și bune şi rele. 


Atunci Dănescul rostu-și aţâţă, 
Și fiind bogat, de naltă viţă, 
Auz la toţi află şi credinţă. 

Iar' după ce la divan să-așază, 
In chipul următoriu cuvântează: 


„Măcar cum cinstiţi boieri! vă pare 
De-această biruință frumoasă, 

Dar' eu socotesc făr' apărare 

Cum că ne-aşteaptă soarte jeloasă 
Ș-amar în urmă!... Mila cerească 
Deie, ce zic să nu să plinească!... 


Am învins adecă!... Turcul fuge, 
Vodă triumfă, muntenii saltă 

Și gătesc păgânilor lănţuge, 
Adevărat! biruinţa-e naltă!... 
Insă, cu toate-aceste privele, 
Intr-alt chip sunt cugetele mele. 


Voi ştiţi câtă greutate trage 

Țara de oştile-însuşi a noastre, 
Iar' când de războiu bucinul rage, 
Nice poate cineva să-ş' pastre 
Averea sa, nici dulce viaţă, 
Fieşcare-și poartă capu-în brață. 


Așa trăim de câţiva-ani încoace, 
Tot întru bătăi primejdioase: 
Tinerii ni se stâng, ţara zace 
Pustie, numa cu stârvuri ş-oase 
Sămănată. Şi dintru-a cui vină? 
Cine-i acestor toate pricină? 


Vlad Vodă din trufie deşartă 

Și din ura lui Mahomet privată, 
Asupră-ne pre păgâni întartă; 
El apoi cu firea ne-alinată 
Tinerimea la pierire bagă, 

Iar' la primejdie ţara-întreagă. 


Nu-mi zică nime că-a lega pace 
Cu păgânul mai rea treabă este, 
Fiindcă de multă vreme-încoace 
Credinţa nu-şi ţine, şi de-aceste... 
Că-în zădar îl vinuim, și doară 
Vina pe noi înșine pogoară. 


Cine-aleargă la turci cu făgadă 

Ca, deacă-l va pune la domnie, 

Țara-i va supune, şi-în dovadă 

De plecare, cu haraci îmbie? 
Românu!... Cine patria sa vinde? 
Românu!... Cine a vrăjbii foc aprinde? 


Cine-ajutoriu de la păgân cere 
Făcându-l hotărâtoriu şi jude, 
Iar' el răzămându-să-în putere, 
După ce sfezile noastre-aude, 
Celuia face dreptate, care 

I-au dat făgăduință mai mare? 


Ce folosu-i acum a să pune 
Improtiva celia putinţe 

Cării toată-Asia să supune? 
Nici zece de-aceste biruinţe 
Ajung a ne pune-în ocrotire 
De toată temerea-întru vinire. 


Sultanul pănă la primăvară 

Cu mai mare-oaste decât aceasta 
Asupra noastră va-întoarce iară, 
Și cine-împrotivă-i atunci va sta? 
Și-unde este scris că totdeuna 

A noastră va să fie cununa? 


O dată numa!... sângur o dată 
Deacă ne va fi fără priință 
Norocul schimbaciu, iacă surpată 
Ţara din temeiu! Nici e putinţă 
Ca vreodată să să mai rădice 

Sau s-ajungă zile de ferice, 


Ci va rămânea de tot supusă, 
Ca și bulgărimea cu Sârbia 
Ș-alte robite ţări"... Abia spusă 
Dănescul aceste, când solia 

De la fratele lui Vlad sosește 
Și cătră strânșii boieri grăieşte: 


„Sultanul prin mine vă trimite, 

O, boieri cinstiţi, pace, iertare! 
Afla-veţi aceste-adeverite 

Ce vă spuiu cu gura, şi-în scrisoare 
(De cumva vorbei mele n-eţi crede), 
- In acest ferman", și fermanul dede. 


Acolo-împăratul ţării pace, 

Iar' celor care a lui Vlad parte 
Lăsând, la dânsul să vor întoarce, 
Iertare de robie şi de moarte 
Făgăduia voind ca să fie 

Pus un frate-a lui Vodă la domnie. 


Această solie fu primită 

La toată boierimea, ş-îndată 

In toate părţile fu vestită, 

Cu porunci ca ţara să să-abată 

De la Vlad şi să nu mai primească 
De la dânsul poruncă domnească. 


Apoi la sultanul cu plecare 
Trimisără-o de frunte solie 

Să s-închine, să-ș' ceară iertare, 

Şi rugându-să ca la domnie 
Pe-acel să puie Poarta nălţată, 
Care-a fi mai vrednic să-l socoată. 


Hăi, dragă musă! iară te-apucă 
(Precum văd eu) strechia spulbărată! 
Şi va doar' undeva să te ducă 

Iarăș' la vreo tâmplare ciudată, 

De șagă sau bătaie necruntă 

Sau poate că şi tocma la nuntă!... 


Deci, dacă-i aşa, mai bine-abate 
La vesela noastră țigănie 
Ce-acuma prisosind cu de toate 
Tăbărea la Spăteni, pe câmpie, 
Bea, mânca, juca zile de vară 
Intrege, din zori pănă în sară. 


Parpangel încă să cununasă 

Și fără de popă cu Romica. 

La nuntă pe-o doao zi chemasă 

Pe toţi cei de frunte şi voinica 

Lui Tandaler oaste, de-azi pe mâne 
Toate gătind cum să cuvine. 


Încă soarele nu răsărisă 

Când era toate gata de nuntă: 

In oale fierbea curechiu cu clisă 
Râncedă și cu ceapă mănuntă; 
Fierbea și-alte mai multe bucate, 
Dar' cine le va număra toate! 


Iar' când răsărea frumosul soare, 
Era şi mesele-întinse toate: 
Intr-un blid mămăligă cu moare, 
Intr-altul fălci de porc afumate, 
Apoi curechiu fiert cu râncezeală, 
Ciuci, lapte acru, păsat, cricală... 


Așa sta întinse toate bucate 

Pe ţelina verde şi ierboasă, 
Denaintea şetrii desfătate; 

Toţi oaspeţii şedea ca la masă, 
Numa Dârloiu ce era nun mare, 
Stând ura şi bea tot din picioare. 


Iară ceaialaltă tinerime 

Juca și cânta pe lângă laută; 
Ba şi coapta la cap bătrânime 
A sări să-îndemna câteodată 
Și mânea cu tinerii-împreună, 
Toată zioa şi noaptea pe lună. 


Mitrofan, poetul cel de frunte 
Şi vestit de pe vremile-acele, 
Care la cununii și la nunte 
Făcea stihuri și bune și rele, 
Scormnisă, pe gustul lui Nason, 
Mirelui un epithalamion, 


Cărui dascăl Chiriligordon 

Au scos un viers lin din psaltichie 
Alcătuindu-l după canon, 

Iară Neanes pe podobie 

Il cânta nuntaşilor voioși 

De vin, și sătui de cârtaboși. 


Hârţoaga Zănoaghei chiar ne spune 
Din fir în păr, câte-au fost cântate. 
Scrie că Neanes avea strune 

De mătasă pe ceteră-încordate 

Şi cum că şezând pe-o nocovală. 

In acest chip el cânta cu fală: 


„Tânăr vânătoriu, de mult fără sporiu, 
După-un drăgălaș vâna sobolaș. 
De-ar fi și să moriu! (zisă vânătoriu) 
Drăguţ sobolaș, ţi-oi da de lăcaş. 
Haida hăi, căpăi, hai la la, hăi hăi! 
Prin desiş pe căi, hăi la la, căpăi! 


Aşa din zori cu multe sudori 

Tinărul gonea, cu o săgeţea 

Pintr-un făgeţel, sobol mititel, 
Ce-încoace-încolea fugea, să-învârtea. 
Păn' la un ţipiș, unde lăturiș 

Sărind pe furiș, să băgă-în desiş. 


Atunci iar' și iar' el strigă-în zădar 
Cătră soții săi și cătră căpăi, 

Că ei merg și sar tot peste hotar. 
Haida hăi, căpăi! hai la la, hai hăi! 
Când fu spre sară, ieşind o fecioară 
Din codru afară, cu frumsaţă rară 


Ca ş-amorul blând îi grăi zâmbind: 
„Tânăr vânătoriu, vânezi fără sporiu, 
Lasă, lasă-ţi gând de-a prinde-oarecând 
Sobol fugătoriu, fără de-ajutoriu. 
Sobolii, să ştii, s-află-în vezunii 

Și trebue-întii ca să-i prinzi de vii. 


Jură-te mie, făr' viclenie, 

Tare și vârtos, să-mi fii credincios; 

Su vezunie voiu arăta ţie 

Ș-un sobol frumos, colea mai din gios!" 
Tânărul uimit de bunul tâlnit, 

Ș-uită de gonit, stă nehotărât. 


Apoi cu milă zisă: „O, copilă! 

Ah, sorioară, dragă fecioară! 

De-ai fi miloasă, cum ești frumoasă, 
Lege n-ai pune,-îndată mi-ai spune: 
Iar' eu jurământ ţi-oi jura presfânt 
C-oi ţinea cuvânt pănă la mormânt." 


Prunca iubeaţă atunci roşi-în faţă 
Ca vara bujor, apoi linișor, 

Cu mână isteaţă, arătă ş-învață 
Zicând: „Frăţior, fie-ţ după dor, 
Ice, su poale de munte-în vale, 
Mergi tot pogorâș, păn' dai de ţipiş; 


De-acolea mai zios, supt un gruiu tufos, 
Mergi pe părăuţ pănă-i da de-un puț, 
Acolo vârtos stai şi nu da dos, 
Că-acolo-i drăguţ ţie soboluţ, 

Acolo gata fi cu săgeata 

Și cumu-i data, să-i dai zăgneata." 


Voinicul marghiol tot mearsă domol 
Păn' dede în vale de salbă moale, 
Păn' dede de gol, unde-era sobol. 
Trebile sale păzând cu cale, 

Fără de hăisaș, fără căpăuaș, 
Prinsă-un sobolaș, blând și drăgălaș. 


Atunci copilă zisă-i cu milă 
Suspinând mereu: „Ah, sobolul mieu! 
Ah, fie-ţi milă, nu-i face sâlă, 

Să nu-i cază rău, că-i cu tot al tău. 
Dintr-astă oară, din astă sară, 

A ta-s fecioară şi surioară!" 


Tânărul fecior grăi plin de dor: 
„Dragă fecioară! fi-m lelişoară, 
Iară eu, mă jor, ţi-oi fi bădişor!" 
Să îmbrăţoșară atunci şi strigară: 
„Dulce clipită, zi fericită, 

Fire-ai lungită, trei ori atâtă!...",, 


Mireasa ce ședea lângă masă 
Cu fetele, nănașă și fină, 

Era din toate mai rușinoasă 
Ca una din cele fără vină, 
Totuş' spun că bine-au înțăles 
Cele ce cântasă Neanss. 


Iară cimpoieriul Viorel 

Au cântat miresii pe cimpoi 
O cântare scornită de el 
Când fusese-încă la Dorohoi. 
Fetele să făcea ruşinoase, 
Ș-afară-acum să găta să iasă. 


„Eram tinără ș-încă fragedă, 

Mi-era lumea și zilele dragi. 

Intr-o zi fără nor şi lúcedă, 

Tocma pe vremea când să coc fragi, 
Toate mearsără prunce tinere 

La fragi, vesele, cu-a lor pinere. 


Şi eu ducu-mă cu-a mea pinară, 
Eu încă-în codru la fragi roșii, 
Dar' ah! iacă-mă-în urmă sângură, 
De-a mele soaţe eu rătăcii. 

Eu strig, chiemu-le, dar' zădarnice 
Sunt chiemările mele-amarnice. 


Eu vărs lacreme, stau în cumpănă 
Și mai că-mi vine de-urât să moriu, 
lacă un tinăr când mă tâmpină, 

Cu chip și haină de vinătoriu 

Care zise-mi: „Pruncă tinără, 

Ce verşi lacreme, ce te supără?" 


„Oh, mă supără (zişi) că iacătă, 
De-a mele soaţe eu rătăcii! 

Acuş! soarele mândru scapătă 

Ș-încă eu drumul nu nimerii! 

La drum scoate-mă, de-oi fi trainică, 
O! bun tinere, ţi-oi fi harnică." 


Zâmbi tinăru ca și zorile 

Ș-îi roşi faţa ca şi rubin; 

Cu dâns râsără d-albe florile, 
Soarele râsă pe ceriu sărin. 

El s-apròpie și mă-împresură, 
Biata d-inimă mie-mi tremură. 


Iar' în pinăra mea cu fragile, 
El pusă-o mură lin linișor, 

Nu de cele ce culeg dragile 
Fete prin codru cel verdișor, 
Dar' cu murele foarte seamănă, 
Poţi-i zice tu mură geamănă. 


Nu e fagure, mursă proaspătă 
Aşa de dulce, nice zahăr. 

Zieii poate că numa s-oaspătă 
In ceriu ş-închină cu cel păhar. 
Nu-s a luncilor toate murele 
Aşa bune și mai mult vesele! 


Strigai: „Tinere, drăguţ pretene, 
Spune-ţi numele, dulce pruncşor!" 
Iar' el: „Verzile ceste cetine 

Mă cunosc numa ca vânătoriu, 
Maica este-mi dulcea Vinere, 
Vânez inime blânde, tinere!... 


lar' tu jură-te, pruncă tinără, 
Că-mi vei fi bună, eu-s Am6r!... 
Zisăi: „Juru-mă pe-astă pinară, 
Că pentru tine eu viiu şi moriu!... 
De-atunci pare că nu-s dulci fragile 
Cumu-s murele de-amor, dragile!... 


LA 
LA 


LA 


Cântând Viorel, fetele toate 

De rușine faţa-ș ascunsese 
Celor alte femei după spate, 
Dar' urechile nu-și închisese 

Și râdea pe-ascuns de cele mure 
A lui Viorel, mari, de pădure. 


Bunul Parpangel cu cei de frunte 
Voievozi şi preteni şedea la masă, 
Povestindu-le de ramuri crunte 
Ce văzusă-n pădurea cea deasă; 
Apoi cum îşi dedusă peste cap 
De pe calul viteaz şi sureap 


Și pe rând toate câte cu dânsul 
Pănă-întraceaiaș zi să tâmplasă; 
lar' mireasa abia-și ţinea plânsul 
La povestirea ceastă duioasă, 
Auzând cum au fost leşinat 

Și ca din morţi iar' au înviat. 


Astă tâmplare lăcrămoasă 

Aşa Parpangel atunci o spusă: 
„Acum întorceam la voi acasă 
(Zisă el scupind cu ceva tusă), 
Căci mă trezisăm din buiguială 
Și venisăm iar la socoteală. 


Mai multe ce să vă mai grăiesc? 
Armat văzându-mă și călare, 
Insumeţit cu portul voinicesc, 
Imi veni ca să fac o cercare 

Cum mi-ar ședea să fiu un voinic 
Dă hăia care viteji să zic. 


Gândind ahasta, smulsăi dân teacă 
Sabia luce şi strângând calul 

Făr' de-acea-înfocat răcnii! Și iacă, 
Intr-un zbor trecui valea și dealul, 

Iar', cum îmi fu spaima și mirarea, 
Când îmi văzui neașteptată starea! 


Mulţime de turci zării deodată 
Venindu-mi asupra vrăjmăşeşte; 

Eu cu inima dă frică-îngheţată 
Trăgeam calul dă frâu bărbăteşte, 
Vrând cursul să-i plec într-altă parte 
Și să scap dă ticăita moarte. 


Dar calul iute şi-înfierbântat 

Cât adulmecă turceasca-ordie, 
Incepu tocma ca ș-un turbat 

A sări ş-a mă duce-în tărie, 

Nici putui dă-aci să-l mai opresc 
Păn' să băgă-în stulul păgânesc. 


Atunci şi fără dă îmbiere 

Fui sâlit a mă-apăra dă moarte 
Ș-a da morţiş', din toată putere, 
Mai dă hasta, mai dă haia parte, 
Pănă mă făcu biata nevoie 

Un mare viteaz și fără voie. 


Dă unde vedeţi că calul bun 

Face şi el viteji câteodată, 

Dar' mai multe ce să vă mai spun? 
Văzui fugind oastea spăimântată 
Dă-un sângur voinic dă cal răpit, 
Lucru doar' încă nepomenit, 


Toate-aheste era minunate, 

Dă nu da beleaua peste mine. 
Văzând eu că turci-ş' întorc spate 
Ca când mă-ar hi-învitat oarecine 
„După mine, copii, sus o dată!..." 
Strigai cu sabia rădicată. 


Ș-înteţii calul așa dă tare, 

Cât gândii că-în nuori va să salte, 
Dar', oh, nenărocoasă tâmplare! 
Mă zvârli-în mijlocul unii balte. 
Nici apoi ştiu ce s-au mai tâmplat, 
Că eu-îndată-am și leşinat!... 


Însă câte văzui minunate 

Și pă-unde mearsă sufletul mieu, 
Nu vi le-aş putea eu spune toate 
De vă-aş grăi trei zile mereu, 
Totuşi! dintr-ahale-o părțișoară 

V-oi spune-acum, alte, dă-altă oară. 


Și să păru ca când oarecine, 

Nu știu alb, negru sau pestricat, 
Apropiindu-să cătră mine, 
Unde eu căzusăm leșinat, 

Mă dusă cu sine tot zburând, 
Pă cum acuș' voi spune pă rând. 


Dusă-mă pântră peşteri afunde, 
Prin groape, vârtoape-întunecoase, 
Ah! şi cine mai ştie pă unde, 

Păstă neşte lacuri puturoase, 

Pănă când ieșirăm dân strâmtoare, 
Unde ni să-arătă cevaş' zare. 


Atunci purtătoriul mie zise: 

„Aicia să-începe haia lume, 

De care premulți într-alt chip visă; 
Drept aceasta eu te-am adus anume 
Ca să vezi tu cu ochii tăi toate 

Şi să spui la ţiganele gloate." 


Apoi îmi arătă de departe 

O văloaie foarte mare, mare, 

Tot grăind: „Asta-i care la carte 
Să zice Gheena şi dă care 

Mulţi în multe chipuri socotesc, 
Insă,-într-adăvăr, mai toți bârfesc. 


Caută! Dă-aici fără stricăciune 
Tu vei oblici tot ce să face 
Ș-întorcând la viaţă vei spune 
La fieştecare cumu-ţi place". 
Așa zisă ducătoriul mieu, 

lar' eu priveam la toate mereu. 


Dar' o! cum voi spune toate-ahele 
Ce văzui ş-auzii faţă de faţă! 

Că sângur pomenindu-mi dă ele 
M-apucă nește fiori şi greață, 

Dă groază tot păru mi să-înspică, 
Iar' inima-mi tremură dă frică. 


Nice-un soare acolo luminează, 
Nici pă ceriu sărin lună cu stele, 
Ci numa văpăile fac rază, 

Insă ce mai văpăi sunt ahele? 
Dintr-însă nori dă fum să rădică 
Și ploaie dă scântei arzând pică. 


Râuri dă foc încolo ş-încoace 
Merg bobotind ca nește pârjoale, 
Focul nestâns toate-arde și coace, 
Iar' pe zios, în loc de iarbă moale, 
Jar și spuză fierbinte răsare, 
Nespusă din sine dând putoare. 


Văzui pe toți dracii-în pielea goală, 
Cu coarne-în frunte, cu nas dă câne, 
Păstătot mânjiţi cu neagră smoală, 
Brânci dă urs având și coade spâne, 
Ochi dă buhă, dă capră picioare 
Ș-arepi dă liliac în spinare. 


Văzui muncile iadului toate. 
Cum fii Sătanii-ş' fac izbândă 
Asupra celor morți în păcate, 
Sau şi care au căzut supt osândă. 
O, groaznică ş-amară vedere! 


Vrând a spune, graiu-în gură-mi piere. 


Toate păcatele mari dă moarte 
Au şi pedepse după măsură, 
Căci prin aha şi dă-ahaia parte 
Iş' ia fieșcare certătură, 

Prin care-au greşit şi dă pre care 
Tras fiind s-abătu dân cărare. 


Vânzarii și hainii ce vând 

Sânge nevinovat pentru bani, 
Stau dă coaste spânzurați pă rând, 
Ca şi-în măcelării hăi cârlani. 

Iar' dracii călăi în gură d-arsă 
Aur ş-argint fierbinte le varsă. 


Tiranii crunţi și făr' de-omenire 
Șed legaţi pe tronuri înfocate, 
Bând sânge fierbinte din potire, 
Iar' din maţele lor spintecate 
Fac dracii cârnaţi şi sângereți 
Ș-alte mâncări pentru drăculeți. 


Aşijdere pă domni şi boieri 
Care jupesc pă bietul ţăran 
Iau la sine dracii măceleri 


Făr' a da pentru dânşi vrun ban, 
Hrănindu-i cu cătran şi,-în loc de-apă, 
Cu fiere mult amară-îi adapă. 

Păntru tâlhari ş-ucigași ce-oi zice? 
Aceşte pă câmpuri trași în ţapă 
Rămân vii şi nu mor ca ş-aice; 

Corbii și cioarele crierii le sapă 

Şi scocioresc de sus, iar' hierile 

De zios le scobesc măruntăile. 


Muierea care pă-al său bărbat 
Pentru ibovnicul doară iubit, 
Ce venin ş-otravă-au fermecat 
Sau macar cum ea l-au omorât, 
Pă-ahaia dracii suind călare 

O duc unde-i văpaia mai mare 


Străpungându-o prin gemănare 
Cu tăciuni aprinși sau înfocate 
Frigări, ş-în asemene stare 
Aflându-să purure va pate!... 

O! voi muieri pre slabe dă minte, 
Luaţi sama la heste cuvinte!... 


Iar' hălòr care pă-alţii dăfaimă 

Și prin clevetiri numele strică, 
Diavolii cu cârlije dă-aramă 

Limba vinovată le dăspică 

Purtându-i ca pe nește urşi pin ha ţară, 
Făcându-i să joace dă măscară. 


Judecătoriu ce luă mită 
Pentru ca să facă strâmbătate, 
Acolo slujeşte pentru pită 

Și numa sângur păntru bucate, 
Dar' a sa cuviincioasă plată 
Nu o dobândește niceodată, 


Că toţi i-o tăgăduiesc în față 

Şi cu marturi îl fac dă minciună, 
Toţi judecătorii i să-încreaţă, 
Nice-l lasă jaloba să-ş' spună, 
Ci, când a jeluire să-apucă, 
Uşile-i arată să să ducă. 


Nemilostivii cătră săraci, 

Care-a face milă nu să-îndură, 
Umblă cerşind în iad pe la draci, 
Insă pretutindene-îi înjură 

Și, fără-a le da cevaș' în pungă 
Sau în traistă, cu cânii alungă. 


Lacomul ce pentru bogătate 
Strânsă bani cu chipuri neînvoite 
Umblă acolo tot cu traista-în spate 
Intinzând mânile ticăite 

După milă, ci făr' de folos. 

Căci acolo toate-i merg pe dos. 


Și, măcar umblând din ușă-în ușă 
El îş' umple straista dă bucate, 
Totuş' purure foamea-l sugușă 

Și nimic a lua-în gură poate. 
Că-orice gustă dân haia ce-i place, 
Tot în aur ș-argint să preface. 


Ce să vă mai zic dă helelalte 
Pedepse-a iadului ce văzui! 
Icia, supt neşte şetri nalte, 

Stau cârcâmele rând şi fieșcui 
Dau dă mâncat şi dă beut în dar, 
Iar' dracii-îș închină cu păhar. 


Păcură, smoală, rășină-aprinsă 
Şi cu topită piatră pucioasă 

Este beutura lor întinsă, 

Iar dă mâncat jar cu spuză deasă. 


Iar' dă crâc măriţe şi crâc mari 
Pe-aceia pun ş-acolo să fie, 
Care din drepte măsuri și mari 
Au făcut mai mici prin viclenie 
Ș-au băgat vrăjituri ş-apă-în vin 
Sau măsura n-au făcut dăplin. 


Dincolea vezi bolte şi dughene 
Tot cu marfă pentr' oamenii răi: 
Cesta vinde-obrăzare viclene 
Pentru fățarnici și farisăi, 

Cela sâliman și rumenele 
Ș-alte-ape stricătoare dă piele. 


Altul strigă: „Brea! veniţi încoace 
La vrăjituri evtene ş-otrave, 

La fapturi mestecate-în pogace, 
In turte ş-în plăcinte jilave, 
Farmece dă tot feliu și vrăji 
Cu-învăţătura cum să le dregi." 


De-acolo dracii neguţători 

lau marfă 6vtenă, pă credit, 
Ș-oamenilor dă rău făcători 

Pre scump o vând, căci preţul tocmit 
Păntru hăst feliu dă marfe dășarte 
Este sufletul lor după moarte. 


După ce toate-aceste cu groază 
Văzui fiind eu mâhnit în mine, 
In toate laturi priveam cu pază 
Și dă frică plin: oare nu vine 
Vreun drac și la mine să mă iaie, 
Să-ș' facă doară vro bobătaie? 


Dar' povaţa mea nu știu dă unde, 
larăş' stete-înainte-mi deodată; 

Făr' a mă-întreba, făr' a-i răspunde, 
Mă luă dă guler și dă-o spată 

Și zbură-în sus cu mine ca vântul, 
Crepându-să-înaintea lui pământul. 


Aşa trecurăm prin pământ ş-ape 
Păn' ajunsăm la văzduhul rar, 
Ne-înălțarăm apoi păn' aproape 
Colo, de-unde zodiile răsar, 
Trecând pintre neşte locuri puste, 
Noao vămi și noao punți înguste. 


De-abea în urmă, cu multă trudă, 
Ajunsăm la poarta ha dă raiu, 

Iar Sân Pietru căutând pă o hudă, 
Așa zisă cu sântul său graiu: 
„Dar tu, măi ţigane, ce cauţi aici 
In cămeşă cusută cu-armici? 


Nu ştii tu că-în trupul păcătos 

Nu este slobod a-intra nimărui 
Aici în raiul nostru frumos?..." 
Eu îngenunchind mă-închinai lui 
Și zisăi: „Să mă ierţi, sânţia-ta, 
Eu n-am venit aici dă voia mea... 


Ci, iacă! tot ahăstă mă dusă 

Pă unde eu n-am fost niceodată!" 
Eu zicând aheste-mi făceam cruce, 
Dar' povaţa mea scoate ş-arată 
Neşte scrisori și dreptăţi care-avea 
Dă la Sân Mihai, precum el zicea. 


Cum Sân Pietru le zări dă parte, 
Nu mai grăi nimica, ci-îndată 
Deschise luminoasele poarte 

Și iacă grădina desfătată 


A raiului toată eu văzui, 
Dă care voiu acuş' să vă spui. 


În raiu nimene nu să sloboade 

Dacă nu e ca lamura curat, 

Dăci, pă care din lăuntru roade 
Dă-ar hi cât dă mic ghimp sau păcat, 
Intii trăbuie pân iad să treacă 

Și lungă pocăință să facă. 


De-acolo venindu-i zioa scrisă 
Scapă şi trecând din vamă-în vamă 
Soseşte pănă la poarta-închisă 

A raiului, dar' nime nu-l cheamă 

Și nu poate să să bage-în raiu 

Fără carte de la Sân Mihaiu. 


O! dă iadul urât tot să fugi! 

In raiu frumos tot să rămâi, 
Tocma dă te-ar alunga cu drugi! 
Ce desfătări şi ce veselii 

Sunt acolo, nu să poate spune, 
Sufletul uimit dă minune! 


Raiul e grădina desfătată, 

Intră ceriu şi-între pământ sădită, 
Dă trup pământesc neapropiată, 
Dă minte-omenească negâcită, 
Care, după vrednicii, să-împarte 
Sufletelor drepte după moarte. 


Măcar de-aș avea eu limbi o mie 
Și-atâte guri bine grăitoare, 

Nu vă-aş putea spune, nice scrie, 
Lăcașurile desmierdătoare 

Și frumuseţele raiului toate, 
Care pentru cei buni sunt gătate. 


Acolo vezi tot zile sărine 
Și ceriu limpede, fără nuori, 


Vântucele drăgălașe, line 

Dulce suflând prin frunze și flori, 
Tot feliu dă păsărele ciudate 

Cu viersuri cântând pre minunate. 


Acolo Dumnezieu aşa fece, 

Să nu fie vară zădufoasă, 

Nici iarnă cu ger, nici toamnă rece, 
Ci tot primăvară mângăioasă; 
Soarele-încălzeşte şi desfată, 

Iară nu pripește niciodată. 


Câmpurile cu flori osăbite 
Ș-aici la noi încă nevăzute, 

Sunt pre desfătat acoperite 

Cu tot feliul de roduri crescute, 
Iar' pă zios în loc dă pietricele 
Zac tot pietri scumpe şi mărgele. 


În locul de arburi și copace 

Cresc rodii, nărănciuri ş-alămâi 

Şi tot feliu dă pom ce la gust place, 
Cum şi rodite cu struguri vii, 

Iar' în loc dă năsip şi ţărână. 

Tot grăunță dă-aur iai în mână. 


Râuri dă lapte dulce pă vale 

Curg acolo şi dă unt păraie, 
Ţărmuri-s dă mămăligă moale, 

Dă pogăci, dă pite şi mălaie!... 

O, ce sântă și bună tocmeală! 
Mânci cât vrei şi bei făr' ostăneală. 


Colea vezi un șipot dă rachie, 
Ici dă proaspătă mursă-un izvor, 
Dincolea baltă dă vin te-îmbie, 
Iară căuş, păhar sau urcior 
Zăcând afli-îndată lângă tine, 
Oricând chieful dă băut îţi vine. 


Dealurile şi coastele toate 

Sunt dă caș, dă brânză, dă slănină, 
Iar' munții și stânce gurguiate, 
Tot dă zahăr, stafide, smochine!... 
De pe ramurile dă copaci, 
Spânzură covrigi, turte, colaci. 


Gardurile-acolo-s împletite 

Tot cu fripţi cârnăciori lungi, aioși, 
Cu plăcinte calde streșinite, 

Iar' în loc dă pari tot cârtaboşi; 
Dară spetele, dragile mele, 

Sunt la garduri în loc de proptele. 


Eu eram uimit întru mirare 

Dă toate-aheste lucruri dă frunte, 
Când oblicii venind pă cărare 

Doi moşnegi cu barbele cărunte, 
Din carii-unul zâmbind cătră mine 
Zisă:-,O! fiiule, eu vin la tine!... 


Căci pă haia lume ţi-am fost tată, 
lară-ahăsta e strămoșul tău! 
Dacă-ţi aduci aminte (ian caută 

Dă e-aşa păcum îţi spuneam eu, 
Când mă-întrebai tu dă Zundadel!), 
Ahăsta pă care vezi, este el!" 


O, Doamne! cum îmi fu dă ciudat 
Pă lângă-inimă, văzând aheste!... 
Graiu-mi stete-în grumazi înnecat 
Dă bucuria fără dă veste; 

Căzui la pământ să mă închin 

Și vărsai lacreme cu suspin. 


„O, tată, te mai văd o dată! 

O, dă câte ori te-am plâns acasă!" 
(Strigai). El cu față-însărinată 
Răspunsă: „Lasă, fătu-mieu, lasă 
Suspinul şi toată voia rea, 
Că-aici nu-i loc de-a să supăra! 


Puţine-aici încă tu minute 

Ai să zăboveşti și mai multe foarte 
Am să-ţi spuiu ţie necunoscute, 

Ce să vor tâmpla după-a ta moarte, 
Și toate câte-are să petreacă 

A voastră ţigănie săracă!..." 


Heste zicând mă luă dă mână 

Și depreună cu Şundadel 

Mă dusără-aproape dă-o fântână 
Unde strămoșu-mi dede-un inel 
Și grăi: „Dragu mieu nepoţele, 
Hăi, multe-aşteaptă pă ţigani rele! 


Doară sosi-va, măcar târzie, 
Zioa, lung după-a ta răposare, 
Zioa ha plină dă bucurie, 

In carea şi lor va luci soare, 

lar' pănă-atunci supt robie-amară 
Purure vor hi și supt ocară. 


lan caută tu prin hăst inel, 
Aici în hastă fântână-afundă!.. 
Toate chiar tu vei zări prin el 
Și prin cercura lui ha rătundă.. 
Eu privii prin inelul ciudat 

Şi iacă ce mi s-au arătat: 


Zării întiaş dată trii fete 

Dă-împărat, ca când ar hi robite, 
Amar plângând, nici voind să-încete; 
Pre tâlhari, cu lacremi umilite 

Să sâlea să plece spre-omenire, 

Iar' ei n-arăta nici o sâmţire. 


Doao dântr-înse era-îmbrăcate 
Ca nește doamne stăpânitoare, 
Dar' totuș făcea slujbă de-argate, 
Iar' una,-în văștmânte-ovilitoare 
Dă roabă, era sâlită-a face 

Orice răpitorilor săi place. 


După aceasta văzui dă dăparte 
O grămadă dă oameni vrăjbiţi 
Aducând unul altuie moarte; 
Gândeai că-s dă turbare porniţi, 
Aşa era dă sălbătecoși, 

Toţi având pă cap căiţe roși. 


La ceastă vrajbă din fundul mării 
lacă-un voinic iese fără veste, 
Armat cu un steag şi haine nerii, 
lar pe steag să cetea scrise-aceste: 
„A treia oară vin să vă-împac!" 
Toţi învrăjbiţii caută şi tac. 


Cu șuier groaznic fieșcare 

Căscă fălcile să-l îmbuce, 

lară el scoasă-o căciulă mare 
Făcând cu dănsa-asupră-le cruce; 
Și iacă bălaurii supt undă 
Cumplit răgnind iară să cufundă. 


De-aci purceasă-încolea și-încoace 
Gonind după vrajba nealinată 

Și făcând pretutindene pace, 

Iar' prin o tâmplare minunată 
Ajunsă într'o noapte spre zori 

Şi la heste trei roabe surori. 


Atunci eu nu mă putui răbdare 

Să nu-întreb pă strămoșul bătrân 
Carele-mi zisă:-,,Ahăstaă-ii cel care 
Obiceaiul va strica păgân 

Şi va da robilor slobozie 

In vremea când s-a tâmpla să vie. 


Dar, dacă vrei să ştii pentru heste 
Trei fete (pă cum vezi) dă-împărat..." 
Ahasta grăind fără dă veste 

Cuvântul îi rămasă curmat, 


Căci îndată venind nu ştiu cine 
Mă luă şi mă dusă cu sine; 


Şi nice știu pă unde mă dusă, 
Destul că eu mă trezii în pat, 
Insă, ce pagubă că nu-mi spusă 
Zundadel mai chiar și mai curat 
Pentru hăl voinic pre minunat 
Cu hele trii fete dă-împărat!" 


Aici Parpangel fârși povestea, 
Toţi ascultătorii să mirară, 

Dar' cei tineri cu cele neveste 
Tot își dănţuia pă lună-afară. 
Intr-acest chip au fost prăznuită 
Nunta lui Parpangel cea vestită. 


Cântecul a X 


Țiganii sfaturile deșarte 
Văzând a de obștelui popor, 
Aleg pe cei învăţaţi la carte, 
Care între sine fac sobor 

Să hotărască ce stăpânie 
Ar fi bună pentru ţigănie. 


Cându-s pântece bine sătule, 
Atunci e și gura vorbitoare. 
Sfaturi câte vrei şi predestule 
[ți dă și te-învaţă fieșcare; 
Popa-întorcând de la botăjune, 
Toată, de rost, cazania spune. 


Dară când e lipsă de bucate 

Nu știu cum şi mintea să tâmpeşte 
Și n-are sfaturi așa curate, 

Iară limba tace ca ş-un peşte; 
Deci în pântece pline stă toată 
Filosofia cea lămurată. 


Tu râzi?... dar eu mai zic o dată 
Că-a ştiinţelor izvoditoare 

Au fost hrana cu bună bucată!... 
Cum din locul sterp nimic răsare, 
Aşa dintru mârşavul ajun 

Nu purcede nice-un lucru bun. 


Spune-mi ce lucru bun făcură 
Oarecând săhastrii prin pustie, 
Ce nu primea toată zioa-în gură 
Făr' ierburi cu rădăcini măcrie, 


Mure, bureţi, alune și poame, 
Ruptoși, ciuhâși, leşinaţi de foame? 


Eu ţi-oi spune: zilele, săracii, 

Cu tăuni şi țânțari neîncetate 
Bătăi avea, nopţile, cu dracii 
Care-îi invita cătră păcate; 

In urmă din oameni buni cu crieri 
Să strămuta-în sălbatece fièri. 


Zieu! aceia n-aflară nici ună 
Dintru cele-învăţaturi alese 

Ce pre-oameni fericesc și minună; 
Nu în pustii, nici în păduri dese 
Avură ele-început, ci-în orașe, 
Din oameni cu-obiceaiuri gingașe. 


La Băctra,-în Vavil6n, Memfi ş-alte 
Cetăți polite,-în prisos de toate 

Nu în peșteri, ci-în palaţuri nalte, 
Nu prin pustii, ci-în curţi desfătate, 
Unde sunt cu mâncări pline mese 
Şi cu vin dulciu păhară drese!... 


Omir Iliada minunată 

N-o află prin codru, nice-în munte, 
Ci vesel fiindu-și câteodată, 
Cântând la ospeţe şi la nunte, 

Iar' de vin când bea câte-un păhar 
Să-umplea-îndată de-a muselor har. 


Dumnezeiescul Platon şi el 

Bea, mânca cum să cade, domnește; 
Nici iscusitul Aristotel 

Trăia fără vin, came și peşte. 
Pentr-acea de-a lor cărți învăţate 
Și-acu ne mirăm; şi cu dreptate! 


Dar' încătro râvna te răpede 
Din ţigănime păn la pustie, 


Dragă musă?... Cine nu-ţi va crede 
Că traiul bun face veselie, 

Iar' ajunul pe nime hrăneşte? 

Insă tu de țigani povestește. 


Păn' țiganii n-avea ce să-îmbuce, 
Gândeai că nu ştiu îmbina doao; 

Dar' acum, tot să cauţi să-ți faci cruce 
Intruna, cu mânile-amândoao, 

Cu câtă-îndrăzneală ș-istățime 
Sfătueşte sătula mulțime. 


De când Tandaler bucate-adusă, 
Tot în jocuri, în cântări ș-ospeţe 
Multe zile vesele petrecusă, 
Iară cele mai de vârstă feţe 

Tot întins sfătuiea cum să facă 
Rânduială-în ţara lor săracă. 


Însă din acele sfaturi toate 

In urmă nu să-alegea nimică, 
Căci, care cum vinea, pe-apucate, 
Necăutând alta numa să zică 

Şi el ceva, sau bine sau rău, 
Spunea de-împrotivă sfatul său. 


Unul zicea că nu-i trebuință 
De-a face vreo rânduială-în ţară 
Căci, după direapta socotinţă, 
Toată rânduiala-i o povară 

Şi nu s-ar cădea să să supună 
Ei nimene de voie bună. 


„Rânduiala-i bună păntru hăi mari 
(Zicea) ce-în frâu ţin pă hăi mai mici, 
Păcum păntru vozi, vomici, spătari, 
Logofeţi, visternici și păharnici, 

Care prin rânduială sânguri 

Iau şi-împart a ţării venituri." 


Altul striga: „Ba să hie-în ţară 
O tocmală, dar' nu dă hele 
Care nu plătesc nice o piară 
Putrădă, dar cării pe su stele 
Asemenea-alta să nu mai hie, 
Că-amintrele faceţi nebunie. 


Adecă să him toți de preună 
Ţărani sau boieri făr' osăbire; 
Asta-i rânduiala ha mai bună!... 
Toţi avem ahălaș' trup și fire, 
Toţi dară-asemene vrednicie 
S-avem într-a noastră țţigănie." 


Era şi care poftea pe-un vodă 
Ș-un divan cu toată boierimea, 
Pentrucă-aşa fu pănă-acu modă, 
De care mândra țigănie 

Nu să cade să să depărteze, 

Ci mai vârtos are să-i urmeze. 


Unii poftea ca nice-un sărac 

Să nu fie-în ţara țigănească, 
Alţii, ca de bir și dare-în veac 
Nimic să nu să mai pomenească. 
Ceştea, ca nice-o slujbă să fie, 
Ceia, ca-alţii să le lucre moșie!... 


Destul că nu-i acea minunată 

Părere-a minţii buiguitoare 

Care să nu fie fost lăudată 

Intr-acea pre cinstită-adunare; 

Dar' ce folos... când ce-astăzi le plăcea, 
Aceaiaş mâne toţi o hulea! 


Într-acea de sfadă şi gâlceavă 

Nu era mai nice-o zi deşartă, 

Ba ș-alte lucruri fără ispravă 

Să scomea după-adunarea spartă, 
Căci mergând pe-acasă-într-adevăr 
Unii cu-alţii să lua de păr. 


Puțin lipsea ca să nu să bată 
Câteodată toată ţigănia. 
Să-învrăjbisă-acum ceată cu ceată 
Și neputându-și ţinea mănia, 
Tocma când era sfatul mai mare 
Atuncia ei să sfădea mai tare. 


Deci, precum spun cărţile cioreşti, 
De șepte ori într-o săptămână 
S-au bătut voinicii ţigăneşti, 
Că-adunarea lor era fântână 
Și-izvorul vrajbelor totdăună, 
Nici unul pe-altul lăsa să spună. 


Așa dânșii, prin chiară dovadă 

A multor păţiri triste, văzură 

Că prin vorbă multă şi prin sfadă 
Numa cât s-aţiţă vrajbă ş-ură 
Care sfătuirii bune strică 

Ș-în urmă nu s-alege nimică. 


Căci, întru-adunările mai toate, 
Unde norodul fără-osăbire 

A vorbi și sfătuire poate, 
Purure gâlceavă, neunire, 
Pricire cu vrajbă stăpâneşte. 
Dar' nimic bine să hotărăşte. 


Cel mai obraznic și mai mișel 
Acolo mai înțălept să ţine 

Decât Socrât, Platon ş-Aristotel, 
Iar' cel bun, cel înțălept rămâne 
De-o parte, mestecat în mulțime 
Şi ne băgat în samă de nime. 


Pentr-aceasta bătrânii gândiră 
Să facă-o rânduială mai bună; 
Cu sfatul drept, apoi hotărâră 
Ca să nu să-adune depreună 

Toată gloata la deobştele sfat, 
Ci din toată ceata-un delegat. 


Adecă toată ceata-îndesine, 
Intru-o adunare deosăbită, 

Din cetașşii săi, cercetând bine, 
O persoană s-aleagă cinstită 
Carea să le fie solitoare 

La cea mare și deobşte-adunare. 


În puţine zile toate fură 
După-această poruncă făcute; 
Tot oameni cu mare-învățătură 
Şi cunoscuţi de bună vărtute, 
Din dirept sfatul a tuturor 
S-au trimis la deobştele sobor. 


Acolo să văzură-adunate 

Minţile cele-întii și de frunte 
Alcătuind o noao cetate 

Ca ș-acum în Paris cei din munte. 
De socoteli nalte ș-învăţate 

Să minunară neamurile toate. 


Deci, precum spun cărţile ciorene, 
Multe ei lucruri bune-așezară, 
Dar' n-ar ajunge-o mie de pene, 
Nici toată hârtia din ţară 

Ca să să poată scriere toate 
Rânduielele lor așezate. 


Mulţi oameni înțălepți să sculară 
Cu voroave supțiri ș-învăţate, 
Carii de-amăruntul arătară 

Că monarhia este din toate 

Cea mai bună și mai potrivită 
Pentr-o soțietate-omenită. 


Baroreu, unul din delegaţi, 
Să sâli cu multă-învăţătură 
Ca să-arete celor adunați, 
Din istorie şi din Scriptură, 
Cum că stăpânia monarhică 
Este dintru toate mai hamnică. 


„Unul este-adevărul (el zisă), 

Un Dumnezieu, un suflet, un soare 
(Precum și mândru Solomon scrisă). 
Deci numai o vâlvă stăpânitoare 
Și-împărăţia unui să fie 

Ș-întru d-alba noastră ţigănie. 


Cea prenaltă vecinică ființă 
Ne-au dat pildă-în toate vederată, 
De-a cunoaște sfânta sa voinţă. 
Insăș' mama natură ne-arată 

Că toată chivernisirea bună 

Vine și spânzură dintr-o mână. 


Cum trupul omenesc un cap are, 
Care poartă și povăţuiește 

Toate celelalte mădulare, 

Aşa noi voind înțălepţeşte 

A tocmire-o dreaptă stăpânire, 
Un cap s-aşezăm de temelie; 


Adecă trupul cetățenesc 

Prin sângur unul să să cârmeze, 
Aşa, buni bărbaţi, vă sfătuiesc, 

Și de-ar fi pănă mâne să vă-ureze 
Cineva pentru-altă stăpânire, 
N-eţi afla mai bună, după fire. 


Unde unul trebile direge, 

Toate merg în bună rânduială: 
Voia lui pentru toţi este lege, 
La toţi e poruncă-a lui clipeală, 
Toate-orânduielile făcute 

Să duc în fârșit lesne şi iute. 


Fiind puterea-oblăduitoare, 
Intr-un punt sângur împreunată, 
Mai deplin lucrează și mai tare; 
Prin însă toată partea-i legată 
Cătră totul său și cătră sine 

Iar' domnia mai sigur să ţine. 


Un monarh dară vă sfătuiesc 
Ori supt ce numire şi poreclă, 
Să puneţi pe tronul ţigănesc; 
Celelalte domnii sunt de steclă, 
Pe care le frânge-o lovitură 
Ș-izvorăsc numa nepace ş-ură! 


Cine toate relele nu știe, 
In care pe cetăţeni împlântă 
Neodihnita democraţie? 


Unul cu alt luptă, să frământă, 
Unul pe-altul surpă, micșorează, 
Cetăţan pe cetățan s-armează. 


Rogu-vă, norodul ce-înțălege 
Pentru cârmuirea vreunui stat? 

El purure pe-acela ş-alege, 

Au dictator sau consul în sănat, 
Care-i dă, l-măguleşte,-i să-îmbie. 
Măcar să n-aibă-altă vrednicie. 


Așa la dregătorii primare 

Vin întriganți ş-amegei neharnici, 
Trăfași bogătari cu punga mare 

Și minte mică, pentru că-s darnici; 
Iar' a celor buni și cu vărtute 
Vrednicii rămân necunoscute. 


Iar' când unul s-ajungă odată 

Bun, drept, înțălept să poruncească 
Și va sâli gloata desfrânată 

Ca prestrâns legile să păzască, 
Atunci gloata nu știe măsură. 

Ci defaimă toată legătură. 


Pentru că-învăţată-în volnicie 
Nu sufere nice-o contenire, 
Iară de-altă parte, bine știe 
Că-a sa este toată stăpânire; 


Deci leapădă, calcă şi cele 
Mai drepte și mai bune tocmele, 


Iar' pe cel bun, care vru s-o facă 
Ascultătoare,-îl mână-în urgie 
Prin o mişea lepădată-ostracă. 
Aristid de pildă să vă fie, 

Cel mai bun și mai drept în Atina, 
Cui dreptatea i-au fost toată vina. 


Deci, care poporului în mână 
Lasă cârma şi puterea-întie, 

Acel unirea deobște dejghină, 
Pierde ţara, după-a mea părere!... 
Dă sabia-în mână la turbat 

Și cuţit pruncului neînțărcat. 


În scurt, la macar ce republică 
Tu n-afli linişte-adevărată, 
Toate să strămută, să-înduplecă, 
Nu e lege statornică,-așezată; 
Nici poate fi, că porunci-s multe 
Şi puţini care vor să le-asculte. 


Republica-i țarină pustie: 

Care cum vine roada-i culege, 
Cel puternic răpeşte-în tărie, 
Că nu-l conteneşte nici o lege; 
Așa venitul de obşte piere 
Intre mai multe răpace ghierre. 


Oameni-s așa făcuţi din fire 
Ca-între cei asemene cu sine 
Să poftească-a fi cu deosăbire; 
Fieşcare el mai bun să ţine 
Decât pe ceialalți; de acie 

Tot însul trage pe-întieţie. 


Pentr-acea-în republice să scoală 
Unul pe-altul pentru-întieţime 


Și purure vrajbă cu răscoală 
Turburează pe biata mulţime. 
Asta-i izvodul a neîncetate 
Rele,-în democrateca cetate. 


Iar' unde s-au hotărât odată 

Ca sângur unul să stăpânească, 
Toată-acest feliu de pricire-înceată, 
Toata vrajbelor să stânge iască, 
Căci nici unul pre monarhul ţâne 
In cevaş' asemene cu sine, 


Ci caută la dâns întru nălție, 

Ca la un Dumnezieu pământesc, 
Nici pofteşte-asemene să-i fie. 
Deci, mai mult ca să nu mă lăţesc, 
Incheiu cuvântul și vă zic iară: 
Monarhia-i cea mai bună-în ţară. 


De-aristocraţie n-am ce zice, 

Că știu cum că nime dintru voi 

In adins va voi să rădice 

O stăpânie de trei sau de doi, 

Sau doară şi mai de mulți împreună, 
Căci ar fi pofta cea mai nebună. 


Acel pe care-ursita neblândă 

L-au predeştinat ca să slujască, 

Au n-are el mai multă dobândă 

Când unui a șerbi să voiască 

Decât la mai mulţi? Pentru ce dară 
Să voim noi mai mulţi domni în ţară? 


Precum n-au fost niciodinioara 
Mulțimea bună sfătuitoare, 
Așa ş-aristocraţia, doară 

Incă şi mai păgubitoare 
Totdeuna fu pentru cetate 
Ș-întru societățile toate. 


Care-au cetit istoria vechie 

De la-început, din epoca-întie, 
Sau de la cea mai dintii părechie, 
Când încă nu era vreo domnie, 
Va băga de samă că-într-întii 

Era numa părinții și fii. 


Adecă stăpânia firească 
Care-au părinţii-asupra fiilor. 
Astă-oblăduire părintească 
Nu era pusă de nici un sobor, 
Ci cădea fără de-împrotivie 
Pre cel mai bătrân din familie. 


Atuncia, prin legături de sânge 
Și prin de-aproape frăţietate 
Era supuși fără de-a să plânge 
Oamenii, supt astă-autoritate, 
Unei, ceii mai bătrâne feţe, 

Şi să chivernisea cu bineţe. 


Iar' după ce foarte să mulţiră, 
La familiile deosăbite 
Legături de sânge să răciră, 
Frăţietăţi fură răslăţite, 

Apoi fără-energhie rămasă 
Ș-această stăpânie de casă. 


Pentru că dreptul celui mai tare 
Incepu cu dârza volnicie 

A face-un feliu de domnie care 

Să chiamă-anârhia, pe grecie: 

O idră cu capete mai multe 

Ce nici unul de-altul vra s-asculte. 


Această namilă sângeroasă 
Lung răzvrăti neamul omenesc, 
Păn' prin o tâmplare norocoasă, 
Prin un sfat de obşte bărbătesc, 
Pământenii de vrajbe-obosiţi 
De-a-şi face pravile fură sâliți. 


Cei de-o limbă și de-un soiu de-acia 
S-uniră-într-o de obște cetate; 

Insă ne vrând să dea stăpânia 

La nime-în mână, prin așezate 
Drepturi fireşti, pentru toţi făcură 
Deobște domnia, cu legătură. 


Prin ușoare legi democrâtice, 

Cu drept asemene de persoane, 

Ei de sine, după pragmatece 
Depreună-așezate canoane, 

Să chivernisea când rău, când bine 
Şi s-apăra de neamuri străine. 


Dar' fiindcă-aceste legi făcute 

In pripă de sloboda mulțime, 

N-au putut s-aibă-atâta vărtute, 

Ca să nu le poată frânge nime, 

Cei mai tari și cu multă-îndrăzneală 
Rupsără-în urmă ş-astă tocmeală. 


Anahârs bine-au zis odinioară 
Că cest feliu de legi au sămănare 
Cu cea pre sumțţirică păioară 

A păinginului, întru care 
Să-încurcă musca slabă şi mică, 
lar' cea mare şi tare o strică. 


Așa-în democrâţie cei tari 

Frâng legile fără nice-o frică 

Și din zi-în zi făcându-să mai mari 
Peste toți ceialalți să rădică, 

Iar' între sine făr' contenire 

Să luptă pentru protimisire. 


De-aci războaiele cetăţene 
Să-încep, vrajba din nontru s-aţiţă, 
Dejghinări și vânzării viclene 

lar' năcăjesc omeneasca viţă, 
Pentru mândria duor sau a trii 
Carii vor să fie cei dintii. 


După lungi războaie, multă ceartă, 
Căpetenile părților iară 
Să-împacă-între sine și să iartă, 
Dar' cine rămâne de măscară? 
Norodul! prin a cărui sâlință 

Ei ajunsără la cea putinţă!... 


Aceşti înalți preste popor, 
Apoi fac o legătură noao 

Şi să pun stăpâni a tuturor; 
Lăpădând fățamica măntao 
Fac pe ceialalți să le slujească 
Supt domnie-aristocraticească. 


Dar fiindcă-între cei mari sumeţi 
Aristocraţi, lacomi spre domnie, 
Preteşugul e plin de scăieţi 

Și tot însul va ca-întii să fie, 

Nu poate-între dânșii să domnească 
Lung, pacea şi priinţa frăţească; 


Acuș' unul pe-altul iar' să scoală, 
Cel mai iscusit şi care ştie 

A să cumpăta pe toți înșală, 

Un pe altul scoate din domnie 

Şi măgulind mulţimea vârtos, 

In urmă-o pleacă spre-al său folos. 


Mulțimea, de mult acu-învăţată 
A sluji, de samă nu bagă, 
Numa s-aibă-odihnă și bucată; 
Nici caută cine mânile-i leagă, 
Ci de voia sa cu bucurie 
Zideşte tronul de monarhie. 


Unui domnitoriu s-aruncă-în braţă, 
Toată lui îş încrede puterea, 

Iar' el zidindu-și nalte palață 

Și grijind pentru lungă ţinerea 
Aceștii domnii, în toate zile 

Se ferește-a face rău şi sâle, 


Ci, ca ş-unul de obşte părinte 
Pre supuși apără, mângăieşte, 
Legi drepte-întemeiază și sfinte, 
Averea tuturor ocrotește 
Socotind toată-a sa fericire 
Intru-a supușilor săi iubire. 


Așa, purure să părândară 

Stăpâniile una după-altă 

Mergând din spiță-în spiţă pe scară, 
Păn' ajunsără la spiţa naltă 

Pe care chemăm noi monarhie, 
Adecă-a unui sângur domnie. 


Prin aceasta, liniştea dorită 

Iară să-întoarsă-în soțietate 

Și vrajba fu detot izgonită. 
Oamenii văzură că din toate 

Acest feliu de domnire-e mai bună 
Şi vecinică-i dederă cunună". 


Aici lunga sa fărșind urare 

Baroreu, adâncă-urmă tăcere 

In toată cinstita adunare, 

Și păru că toţi avea plăcere 
S-aleagă-un monarh. Văzând că nime 
Nu să scoală-a zice din mulțime, 


Slobozan atuncia de-altă parte, 
Cu dovezi şi voroavă-îniuţită 
Vru s-arete din minte și carte 
Că nu-i domnie mai fericită 
Decât o republecă-aşezată. 
lacătă-vă zicerea lui toată: 


„Deacă-ar fi cu putinţă să fie 

Un om preste toți mai înțălept, 
Neviclean şi făr' de fățărie, 

Cel mai bun la suflet și mai drept, 
Și-acest om cu noi lăcuitoriu 

Ca să fie și nemuritoriu, 


Acel om cu-un suflet aşa mare 

Și proprietăţi neasămănate 

Să să facă-apoi, prin o tâmplare, 
Monârh absolut într-o cetate, 
Sângur lui și eu doar' m-aș supune 
Din pricinile care voi spune. 


Întii, că-aş fi-încredinţat nainte 
Cum că e cel mai bun om dintru toţi 
Şi va stăpâni ca ş-un părinte, 

Pe mine şi pe-a miei târzii nepoți, 
Apoi, fiind el nemuritoriu, 

Nu mă-aș, teme de-a lui următoriu. 


Atunci numa și eu m-aş plecare 
La monarhia cea lăudată; 

Insă numa la ceastă tâmplare 
Care știu că nu va fi niceodată, 
Căci oameni aleși fără prihană 
Nu s-află ca marfa la dugheană, 


Ci sunt și mai rari decât demânții! 
Nice să cunosc pe din afară, 
De pe porturi, precum eleganții... 
Ci prin ispitire lungă. Dară, 
Și după ce să cunosc odată, 
Altă-împrotivire li să-arată, 


Adecă că nu-s nemuritori 

(Căci pământenii nu pot să fie). 
Pentr-aceasta-îmi par visuitori 
Care zic cum că supt monarhie 
Ar fi traiul cel mai bun și lin 
Ș-ar fi domnia cea mai de plin. 


Să punem că doar' vom alege 

Pe cel mai vrednic dintru noi toţi, 
Sângur să aibă trebile-a ne drege; 
Dar' cum vor fi-a lui fii şi nepoți? 
Oare fi-vor ca ș-a lor părinte 

Aşa buni, drepţi, aşa cu minte? 


Ispitirea fost-au totdeuna 
Prebună la om sfătuitoare, 
Ispitirea dară să ne spună 
Monarhia ce feliu de-urmări are. 
Istoria vremilor trecute 

Va putea-într-aceasta să ne-ajute. 


Care ne-învaţă fără sminteală 
Cum că, de-au şi fost odinioară 
Un domn cu dreaptă socoteală 
Bun, întreg și cu vărtute rară, 
Totuș' sau pre rar sau niceodată 
Fiiul au fost precum al său tată. 


Cum dară pentru' unul să fie 

Cât de-ales, noi să supunem toată 
Moștenirea noastră supt robie? 

Şi cine e care să ne poată 

Chizăşi cum că-urmașii lui toți 
Vor fi ca dânsul buni patrioţi? 


Unul numa, din toată sămânţa 
A lui, să punem că va fi rău, 
Metabhirisind a sa putință 
Volniceşte, după chieful său; 
Atunci toată-a noastră viitoare 
Viţă, iacătă-o lui șerbitoare. 


El având toată puterea-în mână, 
De-ar şi fi strâns măcar cu ce lege, 
Cu nice-o lege mai mult să-înfrână, 
Cu nice-o socotinţă să drege, 

Ci calcă toate, ba-încă și cele 

A cetăţii mai sfinte tocmele. 


Cine poate apoi cum să cuvine 
Să vă-înșire cumpleţii și rele, 
Nedreptăţi şi de cruzime pline 
Tâmplări, osăbitele-asuprele 


Care-apasă atunci pe norodul mișel, 
Din pricina-unui monarh ca-acel? 


Dar să punem că toţi ar fi buni 
Urmașii tronului monarhicesc, 

Căci a fi răi n-au drepte pricini, 
Când să-ascultă de-ai săi, să cinstesc, 
Totuşi, zic eu, cât e despre mine, 
Monarhii nu-mi plac ş-aduc pricine. 


Un om sângur întru monarhie, 
De-ar avea și capul cel mai mare, 
De-ar pune sâlinţă câtă știe, 
Totuș' nu poate el cercetare, 
Cunoaște, hotărî sângur toate 
Trebile ce să tâmplă-în cetate. 


Trebuie dar' să-ş aleagă-ajutoriu, 
Adecă sfetnici lui încrezuțţi, 

Ca să meargă trebile cu sporiu; 
Acest feliu de oameni sunt știuţi 
Pe la noi, supt nume de viziri, 
De miniștri, de lorzi și pairi... 


Monarhul, sau neajuns doară la minte, 
Sau trândav, nebăgătoriu de samă, 
Părăsând datoriile sfinte 

Acestor să-încrede fără teamă, 

Și fiindu-i aşa cu-îndemână, 
Cârma-împărăţii le dă-în mână. 


Spre-aceasta monarhul totdeauna 
Alege pre cei ce-s mai de-aproape, 
Ce pe lângă tronul său s-adună, 

Aibă ei direpte sau doară schioape 
Socoteli. lar' acei mai cu samă 
Curteni sau ciocoi de curţi să cheamă. 


Soiu de oameni vicleni, fără lege, 
Invârtiţi, șereți şi plini de-intrige, 


Cari așa ştiu întinde-a sa mreje, 
Cât monarhul fără nice-o grije 
In urmă să-încurcă cu deadins 
Și să trezește de laţuri prins. 


Iar' dânșii deacă-l apucă-o dată, 
Vai atunci de norodul supus! 
Atunci Direptul nu să mai caută, 
Strâmbătatea-îş' pune tronul sus; 
Robia lanţurile-ş gătește, 
Tirănia toate-oblăduieşte. 


Eu nu vă grăiesc din teorie, 

Ci din prăcteca de toate zile. 
Căutaţi la fieşcare-împărăţie, 

Câte strâmbătăţi și câte sâle 

Să tâmplă bieţilor cetăţeni 

Prin acest feliu de ciocoi curteni!... 


Deci, măcar adevărat să fie, 
După teoria cea mai chiară, 
Cum că lăudata monarhie 
Este-un chip de stăpânie rară, 
Carea bine-în sine socotită 

E dintru toate mai săvârşită, 


Totuş', după practeca ştiută, 

Din monarhia cea mai deplină 
Despoţia-în urmă fu născută, 
Cum naşte din grâul bun neghină; 
Nici să poate-împedecare pune 
Aceștii fireşti stricăciune. 


Un oblăduitoriu în cetate 

Este-un verme pus la rădăcine 

A unui copaciu cu desfătate 
Ramuri, a cărui groasă trupină 

Nici vânturi, nici fortuni ia în samă, 
Nici însuș' de fulger să dăramă. 


Totuşi! acel mititel cărete 

Pe-încet, dedesupt, începe-a roade 
Măduha-împrejur şi pe-îndelete, 
Păn ce copaciul seacă şi cade. 

lar' a putrezirii lui pricină 

Fu cel vierme de la rădăcină. 


Nici poate cineva doar' să zică 
Cum că să pot face-în monarhie 
Și pentru monarh legi ce în frică 
Oarecum de-a purure să-l ţie, 

Ca să nu iasă din cale-afară, 

Ci după legi să domnească-în ţară. 


Căci dovedit lucru este cum că 
A pune legi ş-a n-avea tărie 

De-a sâlirea spre-a legii poruncă 
Pe cei supuși, este mişelie!... 
Cum dar a sili voi veţi putea 

Pe monarhul, când el să nu vrea? 


El are toată putinţa-în mâna 
Ce de cătră obşte i s-au dat; 
Puneţi că calcă legea ş-o-îngână!... 


Nici va să ţie pe ce-au jurat! 
In ce chip îl veţi face să ţie 
Legea, să-ş' plinească datorie? 


Stăpânia-în mâna celui rău 

Arma-i în mâna celui turbat. 

Deci, după dirept cugetul mieu, 
Nici princip, nici craiu, nici împărat 
Vă sfătuiesc, dar' nice sultan, 

Cu mult mai puţin vodă și ban, 


Ci-o republecă bine-așezată, 
Pe temeiuri fireşti, neclătite, 
După-o socotință lămurată 
Și lungi filosoficești ispite, 


Că sângur ast feliu de stăpânie 
Este bună pentru ţigănie. 


Ș-adevărat! ori că nu-i viaţă 
Fericită,-ori numa-în republecă; 
Aceasta speriența ne-învaţă, 

Dar' nice toate mă înduplecă 
Ce-adusă Baroreu pentru monarhie, 
Măcar adevărată să fie. 


În republecă-omul să rădică 
La vrednicia sa cea deplină, 
Fie de viță mare sau mică, 
Aibă-avuţie multă sau puţină, 
Totuș' asemene drepturi are 
Cu cela care este mai mare. 


Lui e patria ca dulce mamă, 

lar' el patrii ca ș-un băiat; 

Și nu-în zădar fiiul ei să cheamă, 
Căci îi dă hrană, viaţă, stat, 

Om slobod îl face și viteaz, 

Ba-l mângăe-în vreme de năcaz. 


De-ar fi monarhia cât de bună, 
Cu vreme să mută-în despoţie 
Care-apoi pe tirani încunună; 
Aceşti duc pe norod la şerbie, 
Apasă-în țărână ş-ovilesc 
De-a-purure neamul omenesc. 


În răpublecă-s toţi cetăţenii 
Fraţi și fii a unii maice bune, 
Ei sunt a ţării deobşte moștenii, 
Legea pre toţi asemene-i pune, 
Și, de-are carevaş' osăbire, 

E sângur cel cu-îmbunătăţire. 


Care-i mai vrednic dregătoreşte, 
Ales fiind cu deobşte voinţă, 


Însă nu dă porunci volniceşte, 
După-a sa părere şi putinţă, 
Ci fieştecare dregătoriu 

E numa de legi-împlinitoriu. 


Dară-în monarhia lăudată 
Toate-s de-împrotivă şi pe dos, 
Cetăţenii acolo-s toți o gloată, 
Un norod giosit şi ticălos 

Ce-i hotărât numa să şerbeze. 
Pre dregătorii săi să-îmbuibeze. 


Monarhul acolo stă deoparte, 
Pre care nice-o pravilă strânge, 
De-alta stă norodul, a cui soarte 
E voia domnului său a nu frânge, 
A urma de amărunt ș-orbeşte 
Toate ce monarhul poruncește. 


Toţi îs slujitori a-unui stăpân, 
Acela-i domnul lor ș-autocrat, 
Toate ce ei au, mult sau puţin, 
Spre visterie s-au numărat, 
Căci monarhul averile toate 
Ca moștenirea sa le socoate. 


Din milostivirea sa prenaltă 
Biruri aruncă pe ţară grele; 

O poruncă merge după-alaltă 
Pentru-angării, dabile,-împlinele, 
Dar' nice-una merge s-ispitească 
Ce-ar avea şi ţara să poftească. 


N-are el destul nice-o dinioară, 
Ci-avuţii peste-avuţii adună 

Cu feliu de feliu de chipuri cu-ocară, 
Nimica lui aşa dulce nu sună 

Ca banul, căci cu aceasta leagă 

El cătră sine pe ţara-întreagă. 


Celor ce slujesc lui cu credinţă, 
Imparte privileghii şi-i scoate 
Cu toată viitoarea sămânță 
Dintru mijlocul de obștii gloate 
Dându-le boierii de moşie, 
Făcându-i nobli prin o hârtie. 


Toţi acești apoi, prin o schimbare 
Minunată, firea-întie-ş' mută 

Și cu gloata proastă, mestecare 

Sau de obşte petrecere-împrumută 

N-au mai mult, ci toți nemeşi să cheamă, 
Care nici dare plătesc, nici vamă. 


Vezi ce face-o sângură hârtie, 
Cum cilibeşte într-o clipită 

Toată viitoarea săminţie!... 

De-ar fi tocma şi cea mai urâtă; 
Care-apoi pe noi, pe cei mai mici, 
Ne cheamă ţărani, proşti şi mojici! 


În monarhie nu e cea sâmţire 
Noablă, de suflet înălțătoare 

Ce să cheamă-a patrii iubire, 
Nici alte vărtuţi strălucitoare 
Ce-în răpublece de-atâte ori 

Minună pre nepoţii viitori. 


În monarhie şi cel mai bun 
Egoist a să face-e silit, 
Pentru că la o samă să pun 
Cu cel rău și cel mai urgisit, 
Ș-acela să caută și să-ascultă 
Care-are bogătate mai multă. 


Vându-să dregătorii alese 

Pe bani ş-într-alte chipuri giosite; 
De-ai avea tu vrednicii ca şese, 
Nu vei dobândi slujbe cinstite 
Făr argint sau făr' ciocotniţire 
Sau alt feliu de-ovilită giosire. 


Ca să v-o spun şi mai chiar în urmă, 
Impărăţia monarhicească 

Să poate-asămănarea cu-o turmă 
De oi care-într-un imaş să pască, 
Iar' monarhul ca un păcurariu 

Ce şede-a' umbră supt un stăjariu. 


Lupi-s nepretenii din afară, 
Câni-s ostaşii cei păzitori, 

Staurul e oraş, imaşu-i ţară, 
Stâna-i visteria cu comori, 
Strunga-i plata birului domnesc 
Ș-altor dări, după cum să numesc. 


Păcurariul mulge oile sale 

In toate zile, şi cea mai bună 
Hrană-a mieilor ia, fără cale; 
Apoi de cătră maice-i dezună, 
Ba-i vinde-în târg, la măcelărie, 
Iar pe cei ce rămân, junghie șie. 


Cât apucă ele cevaş lână, 
Indată le tunde păn' la piele 
Necăutând de bălaie, săină, 
Zicând că le curăţă de rele, 

De căpuşi, cârcei, şi ca la soare 
Păscând să le fie mai răcoare. 


Ș-atâte mii de mii de-oi să tund, 

Să mulg, să junghie pentru o stână; 
Pentru-un păcurariu lacom, flămând; 
Deci pe care-îngreunează lână 


Aleagă-şi un păcurariu păstoriu, 
Eu nu!... Mai bucuros voiu să moriu!" 


Şi cu-acestea fârşi el voroava, 
După care Janalău a zice 

Să găta, Janalău din Roşava. 
Dar', când era glasul să răspice, 


Toţi băgară de samă că-i sară 
Hotărând să zică de-altă oară. 


Cântecul a XI 


Janalău pe toţi cu mintea-împacă 
$-în urmă după-a lui socoteală 
Cinstitul sobor cu tot să pleacă, 
Când Cucavel cu gloata să scoală 
Și năvălind pe sobor în pripă, 
Mână pe delegați în răsipă. 


Doamne la ce-mi dăduşi minte bună 
Ș-inimă de milă sâmţitoare, 

Deacă nu mi-ai dat cu ceste-împreună 
Și putere-în mâni izbânditoare, 

Să pedepsesc pe toţi cei ce-înșală 
Ș-asupresc oamenii fără sfială!... 


Când văd omenirea ticăloasă, 

Cu totul oarbă şi-întunecată, 

După mii și mii de-ani abia scoasă 
Din pruncie, în vrăji afundată, 
Plâng cu lacreme necontenite, 
Cum plângeai oarecând, Eraclite! 


Când omul pe om strică ş-ucide 
Făr' nice-un folos sau trebuinţă, 
Ba muncindu-l încă-în față-i râde, 
Când însuş' huleşte-a sa ființă, 

Ce nu fac celelalte jivine, 

A fire-om atuncea mi-e ruşine! 


Săracă omenire-obidată! 

Nu-ţi ajunge că vreme puţină 
De-a vieţui în lume ţ-e dată, 
Ș-acuş' iară te-întorci în țărână, 


Nu-ţi ajung destul să pătimești 
Slăbiciunile tale fireşti? 


Dar' tu ţi-otrăveşti încă ş-acele 
Puţine zile ce din viaţă 

Iți rămân fericite ș-a tele, 
Dându-te patimilor în braţă, 
Care nu-ţi aduc bine ș-odihnă, 
Ci tot rău, năcazuri şi netâhnă. 


Muritoriul pentru bogătate 
Pluteşte pre mări primejdioase, 
Mărgele și pietrii nestămate 
Căutând, sau de mari elefanţi oase: 
După-atâta-în urmă sbuciumare, 
Cade hrană peştilor de mare! 


Apucându-l poftă de domnie, 

Să luptă-în gânduri zioa și noapte, 
Dar' fiindcă sau n-are tărie, 

Sau proiecturile nu i-s coapte, 

Cu capu-în urmă vina-ş' plăteşte, 
Viţa toată-i piere mișelește. 


Iar' care-ajunge la-întieţime, 
Desp&t şi tiran fără milă 

Să face-asuprind biata mulțime. 
Atunci lege-i putinţa cu sâlă, 
Voia lui e poftă desfrânată, 

Iar' porunca crudă, neîndurată. 


Puind el tot dreptul în putere, 
Face pe cel mai slab să-i slujască 
Despoindu-l cu sâla de-avere, 
Apoi cu îndrăzneală tâlhărească 
Robeşte ţări, arde orașe, sate, 

Şi pe unde merge strică toate. 


Fii de la părinţi ia-în tărie, 
Armându-i asupra lor ş-a toată 


Patria, din deşartă mândrie, 
Cu oaste la război învățată, 
Face-asupra tuturor năvală; 
De sânge-omenesc nu să mai spală. 


Un tinăr Machidonean să scoală 
Și junghie-o jumătate de lume. 
Pentru ce? Pentru deșartă fală 
Vrând a dobândi slavă şi nume!... 
Pentru triumf a Romii cetate 
Junghie ceaialaltă jumătate; 


Un Cinghișhân, un Tamerlán face 

Tot aceaiaş, din altă pricină, 

Adecă sânge-a vărsa le place 

De-alt neam, ce-altor dumneziei să-închină!... 
lar' spaniolii pentru bolovani 

Cu aur, taie pe mexicani. 


Un arap cu sabia-într-o mână 
Cu Alcorânul în ceaialaltă, 

Taie pe toți ș-apasă-în ţărână 

Ce nu cinstesc luna-îngiumătată 
Nu-i primesc visurile și care 
Nu-și taie împrejur mădulare!... 


Şi cestor slăviţi tâlhari putință 

Tu le dădușşi, oame ticăloase! 

Tu le-împrumutași ajutorință 

Spre fapturi atâta nemiloase, 
Spre-a fraților tăi crudă junghiare! 
Dar încă-aceasta puţinu-ţi pare. 


Ci ca să-ţi covârşeşti răutate, 
Scornești noao legi, faci dumnezei 
Improtiva ceii-adevărate 
Dumnezeiri! Pui noi arhierei, 
Noao beserici şi-închinăciuni, 
Toate-a dreptii minți îngânăciuni. 


Înveţi dogme, care nice-o minte 
Le cuprinde,-obiceaiuri afară 
De fire şi crezământuri sfinte, 
Insă nice-o ştiință-adevară, 
Nice-o precepere și sâmţire 
Potrivită cu omeneasca fire. 


Tu-înveţi pe om ca el să nu vază 
Când vede, să nu ştie când ştie, 

Iar' cându-i de-a crede, să nu crează, 
Zâcându-i că mintea-i nebunie, 
Sâmţirea-i patimă ruşinată, 

Firea-i totdeuna necurată. 


Iar' când apoi, în tovărăşie, 

Un de-aceşti a descuvânta-începe, 
Vai de cel care vede şi ştie, 

Vai de care zice că precepe, 

De trei ori vai de cei ce grăiesc 
Că mintea-i dar dumnezeiesc. 


Căci numa muftea din Coran vede, 
Precepe şi ştie!... Celorlalţi 

Numa cât li să cuvine-a crede!... 
Aceştea sunt oamenii cei nalți 

Ce roagă pre Dumnezeu întrună 
Ca să ierte gloata cea nebună. 


Temându-să ca nu cumva-odată 
Să li să vedească-înșălăciune, 
Izgonesc întii mintea curată 

Și pre toți care să țin de minte, 
Ba cu sabie și foc aleargă, 
Besericele ei să le spargă. 


Dar' iacă vin ş-alţii de-împrotivă, 
Cu altă credinţă ș-altă lege, 
Carea-i mai slută și mai ponivă, 
Dar' fiindcă nime n-o-înţălege, 
Pentr-acea dobândeşte priință 
Şi-i zic adevărată credinţă. 


Încă-apoi lege din lege naşte, 
Credinţă din credinţă purcede, 
Păn-în urmă nu să mai cunoaște 

Ce-i de-a ţinea şi ce-i de-a mai crede. 
Pârtnicii să hulesc, să defaimă, 

Să luptă, să gonesc şi să sfarmă. 


Jidovul pe toţi goi-urgiseşte 

Și, de-ar putea i-ar strânge cu totul, 
Ca pe filisteni, că socotește 

Că aşa-i porunci Savadtul!... 

Pe musulmani Coranul învață 

A lipsi pe ghiauri de viaţă. 


Creştinul pe necredincioși încă 
Ardea, cum incviziţia sfântă 

[i arde-acum. Toţi vor ca să vincă 
Ducând pe cei ce nu cred, la ţântă, 
Nu cu dovezi încredinţătoare, 

Ci cu măciuca şi cu topoare. 


Toţi acește să mustră-între sine 

A cui lege este-adevărată; 

Fieșcare zice că-a sa vine 

Insuș' de la Dumnezeu curată! 

Toţi cu tine, prea sfântă ființă!... 

Vor să-și îndrepteze-a lor credință!... 


Într-aceasta ierofanţii strigă: 

„Daţi lui Dumnezeu ce-aveţi, din toate; 
Plăcută jârtfă să i să facă 

Purure pentru-a voastre păcate". 

Ceia dau, ceștea iau, blagoslovesc 

Și la toți raiul făgăduiesc. 


Aşa, ce-au rămas de răpitoare 
Mânile autocrâţilor, apucă 
Ierofantul, iar' voi cu pungi uşoare 
Rămâneţi, ca ş-o deşartă nucă, 

O, buni credincioși, mângăitoriu 
De toate,-având raiul viitoriu. 


Cu adevărat bună răsplată! 

Că cine nu ș-ar da toată-avere 
Pentru cea grădină desfătată? 
De-ar fi cu putinţă a o cere 

Ș-a o dobândi cu bani sau doară 


Cu mai scumpe decât bani odoară!... 


Însă-ajungă-atâtă, pentru că toate 
Tainele-a spune nu să cuvine, 
Tocma să fie ş-adevărate, 

Când oamenii nu primesc de bine!... 
Drept aceasta, musă, lasă-aceste 
Şi spune-a ţiganilor poveste. 


Cum a doao zi, la răsărite, 
S-iviră-a soarelui călăuze, 
Albele zori în haine-aurite, 

Lin zâmbind cu rumeoare buze, 
Indată deputâţia toată 

Fu la marele sfat adunată. 


Toţi aştepta cu nesuferință 
După-a lui Janalău socoteală, 
Căci Slobozan cânta biruinţă, 
Când bunul Janalău să scoală 
Și stând adunării denainte 

Cu ceste-începe-a ura cuvinte: 


„Măcar că eu, bărbaţi aleși! doară 
Nu sunt harnic a mă băga-în price 
Cu cei ce-înainte cuvântară, 
Totuş', fiind că suntem aice 
Adunați pentru deobștele bine, 

A spune ce socotesc să cuvine. 


Spre-aceasta, datorie-îndoită 

Mă leagă:-una, căci însăş' din fire 
Suntem ţinuţi cu neviclenită 
Inimă să dăm noi sfătuire 

Fieșcui şi, după cunoştinţă, 

Să grăim totdeuna-adeverinţă, 


Iar' alta, că cei ce m-au trimis 
La cest sobor şi sfat depreună, 
Chiar m-au îndatorit şi mi-au zis 
Să dau sfat după ştiinţă bună, 
Spre binele deobşte-a tuturor, 
Iar' nu după pofta-undr şi-altor. 


Deci dară vrând eu să vă arăt 
Socotinţa mea chiar curată, 

Zic întii cum că nu mă-încumet 
Nici să laud, nici să defaim îndată 
Și cu rupta nice-o stăpânie, 

Ori cu ce feliu de nume să fie. 


Ori unul pe norod să stăpânească, 
Ori câţva, ori cu toți pre sine, 
Cumpenind cu filosoficească 
Minte tot lucru cum să cuvine, 
Ne vom dovedi că fieşcare 

Chip dintr-este folosul său are. 


Și de la-împrejurări fieșcare 

Poate să capete schimosală, 
Apucând lăturișă cărare 

De la scoposul şi-întia tocmeală; 
Deci nu să poate zice nici ună, 

Din sine sângur, nici rea, nici bună, 


Precum nici poate să să zică 

Că din firea sa-i rea ună ş-alta, 

Căci o pricină pe toate strică 

Și pe toate direge-o unealtă, 
Adecă-obiceaiurile bune 

Sau rele, direg pe-alte, strică pe-une. 


Un popor blând, spre-îmbunătăţite 
Năravuri învăţat din pruncie, 
Măcar supt ce legi învolnicite, 
Măcar supt ce slobodă domnie, 
Totdeuna va fi bun şi drept, 
Tocma să n-aibă rând înțălept. 


Iară mulțimea-întru rău dedată, 

De-ar avea măcar ce lege sfântă, 

Prin sângură lege niceodată 

Nu să va-îndrepta. Deci nice-o smântă 
Să vede-a zăcea-în forma de-afară 

A vreunii stăpâniri de ţară. 


Cu-un cuvânt, eu socotesc că toate 
Formele de domnii cunoscute, 

Pot fi bune şi neasămănate 

Intr-un popor bun şi cu vărtute: 

Și iarăş' pot fi nesăvârşite 

La noroadele nenărăvite. 


Dintru cele zise acum urmează 
Cum că-a unui dătătoriu de lege 
Mai întia sâlință și pază 
Este-obiceaiurile-a direge 

Ș-a plăzmui cetăţeni întregi, 
Decât a da multe mândre legi. 


Acest temeiu puind el poate 
S-așeze-ori ce chip de stăpânire, 
Și care din toate lui îi place, 
Numa s-aibă totdeuna privire 

La împrejurări, la loc și la climă, 
La firea poporului și la shimă. 


Aceste eu vă zic nainte, 
Ca-întru-alegerea de stăpânire, 
Cumva doar' să nu vă desmânte 
Sau să vă-adămănească-o numire 
A unii sau altii forme care 

Ar plăcea la partea cea mai mare. 


Deci eu nu voi lăuda nici una, 
Nici voi defăima pe oarecare, 
Ci mă voi sili s-arăt buna 

Şi reaua parte sau lipsa ce-are 
Fieşcare stăpânie-în sine, 

Ca să puteţi alege mai bine. 


Deacă vom lua la socoteală 

Cum că toți oamenii de la fire 

Să nasc într-un chip, prin o tocmeală, 
Nice s-află-între dânșii-osăbire, 

Vom afla că-asemenea dreptate 
Trebue s-aibă toți în cetate. 


Nici poate unul ș-altul zice 
Cătră cei deopotrivă şie: 

„Eu-s mai mare din toţi aice!" 
Căci împrotivă-i să scoală-o mie 
Şi-i arată, prin dovadă tare, 

Că el ca ş-alții numai un cap are. 


Drept ce dar unul să ne stăpânească, 
Sau doi, sau câţva? Din ce pricină? 
Tocma s-aibă ei minte-îngerească 

Și cu toată-înțălepciunea plină! 

Eu, de voie bună, nu mi-oi pune 
Jugul în grumazi, vă spun ș-oi spune! 


Cel mai înțălept încă rămâne 
In urmă-om pătimaş ca şi noi: 
Și deacă-i vom da bici să ne mâne 


Incătro va vrea, ca pe neşte boi, 
Mai pe-urmă el a mâna să-învaţă 
Și-uită de-a trăgătorilor greață. 


După-a sa slobodă volnicie 
Incarcă carul preste măsură, 
Mână boii pe deal, pe câmpie, 
Şi-i sâleşte la greauă trăsură 
Peste râpe, ţipişuri şi coaste, 
Pănă când îi duce la prăpaste. 


Drept aceasta, ori sângura lege, 

Ori nime-altul să ne stăpânească. 
Căpetenia cetăţii-întrege 

Legea să fie!... să ne domnească!... 


Asta să ne fie fundământ 
La cest a nostru aşezământ. 


Întii dară legi bune şi drepte 
S-izvodim în ţigăneasca ţară, 
Feţe apoi s-alegem înțălepte, 
Cunoscuţi despre vărtute rară, 
Ce cu purtare-întreagă, vitează, 
Să privească spre-a legilor pază. 


Însă ca nice-o dregătorie 

Să fie purure trăitoare, 
Că-aceasta-i un feliu de despoţie, 
Şi persoanele poruncitoare, 

Prin lungă vreme, să-învolnicesc, 
Legile frâng sau le schimosesc; 


De unde-apoi drum larg să deschide 
La mult amarnica despoţie, 
Dregătorii să mută-în omide 

Care rod cu multă lăcomie 

Frunza pomului cetățenesc, 

Ba păn' la rădăcină-l mistuiesc. 


Iar' când după supusul temeiu 
Organisită va fi cetatea, 
Atuncea de la cel mai înteiu 
Pănă la cel mai mic, autoritatea 
Privată ca și nimic rămâne 

Și este numai de-azi pănă mâne. 


Căci prin alegerea deobște să fac 

Toţi dregătorii și păn' la vreme 
Hotărâtă,-apoi iară să desfac 

Prin sfatul deobşte, nici-este-a să teme 
Ca-în acel scurt soroc să să strice 

Şi preste-alţii ei să să rădice. 


Pricina este că ştiu ei bine 
Cum că trecând vremea hotărâtă 


De un an, doi sau trii, iară vine 
Deobşte-alegerea, ș-într-o clipită 
Să prefac din poruncitori 

Insâşi apoi în ascultători. 


Deci vă sfătuiesc ca stăpânia 
Ce-aveţi să-așezaţi, ca dintru toate 
Să puneţi în frunte monarhia, 
Insă-în hotară foarte strâmtate 

Şi numa la vreme de trebuinţă, 
Când să nu fie-altă mântuinţă. 


Adecă la vreo răscoală-în ţară, 
Unde trebuiește-ajutoriu iute, 
Sau vreo grea năvală din afară, 
Unde sfat cu rândueli tăcute 

Și grabnice la lucrarea-a pune 
Cere-a statului înțălepciune. 


Întru-alte, după legi aşezate 
Norodul are să stăpânească 
Prin persoane-alese, delegate, 
Care n-au alta numa să păzască 
Ca legile-odată hotărâte, 

Cu de-amărunt să fie păzite”. 


Aceste şi mai multe-învăţatul 
Janalău atuncia grăia, dară 

In ce-au stătut mai încolo sfatul 
Lui, care ţinu-într-o zi de vară 
Intreagă (precum cronica zice), 
Eu nu pot să vi-l spun aice, 


Că vă-ar scăpa doară şi răbdarea 
Ascultând o materie seacă 
Ca-aceasta, iar' atunci adunarea 
Ţigănească nu putea să treacă 
Cu vederea cea voroavă lungă, 
Voind la scoposul său s-ajungă. 


Drept acea pe scurt nescare-oi spune 
Lucruri minunate ce mai zise 
Janalău atunci (de nu-s minciune!), 
Insă nu cred, căci le găsii scrise 

In cea hârțoagă sus pomenită, 

De Janalău însul iscălită. 


Într-alte ce sfătuiea cu multe 
Dovezi el, era cea mai de frunte 
Ca de lege tot omul s-asculte, 

Și, de-ar fi porunci cât de mărunte, 
Călcarea lor să să pedepsască 
Greu, nimărui să nu să dăruiască. 


Apoi dregătoriile-în ţară 

Să fie-aşezate fără plată, 

Şi ca pe rând această povară 
Cetăţenii să poarte,-în ce dată 
Ales fiind, nu s-ar dovedire 
Nevredhnic, de rea vieţuire. 


Oaste să nu fie stătătoare, 

Nice din venitul ţării plătită, 
Dar' cetăţanul fieştecare 

Să slujască fără nice-o mită, 
Ori în arme, ori precum va cere 
Al ţării folos ş-a lui putere. 


Iar' după ce fârşi Janalău, 

Nimene după dânsul vru să-ureze, 
Ci toţi își dederă votul său 
Intr-acel chip lucru să aşeze 

Și cu cea formă de stăpânie, 
Precum Janalău mai bine ştie. 


Spre-aceasta-aleasără-o comissie, 
Din cei mai procopsiţi cărturari, 
Știuţi în lucru de politie, 

Cari pe atuncea nu era rari; 

Mai vârtos fiind şi de cei care 
Cetisă și pe Platon cel mare. 


După ce mult capete-și bătură 
Şi minţii îş' frânsără-acești aleși, 
In urmă-un mare fără măsură 
Așezământ alcătuiră-și, 

Ce păn' astezi la noi, țigănește 
Anti-barorea să numeşte. 


Din care va vedea fieştine 

Că ţiganii din toate ştiute 
Forme de chivernisiri streine, 
N-au aşezat vruna, ci din tute 
Luând cel mai bun și de folos, 
Toate cele-întoarsără pe dos. 


Adecă puseră să nu fie 
Stăpânia lor nici monarhică, 
Nici orice feliu de-aristocraţie, 
Dar nici cu totul democratică, 
Ci demo-aristo-monarhicească 
Să fie ş-aşa să să numească. 


Era toate-înţălepte şi bune 
Rândueli, după-a lor socotință; 
Ș-acum sfătuiea pe cine-ar pune 
Plinitoriu ceştii deobşte voinţă, 
Care toate să chivernisască 
După-astă lege-anti-barorească. 


Dar' când era sfatul cel mai mare, 
lacă toţi lăieţii şi goleţii, 

Cu măciuci înarmaţi și topoare, 
Ba iacă și ciurarii sumeţi 
Impresurară cinstitul sobor; 
Cucavel era povaţă lor. 


Ieşind el din cei mulți înainte, 
Așa strigă cu vorba-îndrăzneaţă: 
„Voi gândiţi că numa voi minte 
Intreagă-aveţi și gură vorbeaţă, 
De-a vă sfătui cum să cuvine 
Pentru deobștele a nostru bine! 


Noi vom să ştim și să fim de față 
La toate şi poftim ca să hie 

La sfat și ceata noastră goleaţă, 
Cum şi haialaltă ţigănie, 

Iară toate ce voi aţi aşezat 

Nu să primesc dintr-a nostru sfat. 


Nește mişei învăţaţi din carte, 

Cu cuvinte-adânce, neînțălese, 
Vor s-arunce preste noi o soarte 

Și supt greu jug doară să ne-apese; 
Dar' nu!... Noi nu suferim odată 
Cu capul, noi ceaialaltă gloată!... 


Mâne dimineaţă ne vom strânge 
Cu toţii la sfatul depreună, 

Apoi să să-aleagă cine-a-învinge 
Ș-a cui va fi părerea mai bună; 
lar' ca să să strice-ahăst sobor 
Este voia noastră-a tuturor." 


Cât Cucavel estea cu-îndrăzneală 
Zisă,-îndată cea mai mare parte 
Din săborul precinstit să scoală 
(Căci acum să-întărâtasă foarte 
Şi pe dânsul năvălea pornită, 

Ca şi droaia de câni zâdărâtă.) 


lacătă-ţ acum beleaua gata, 
Că şi despre-a lui Cucavel parte 
Era mai toată ţigana ploată, 

Ș-acum striga să deie pe moarte 
Zicând: „Zios cu soborul mișel! 
Noi încă suntem cu Cucavel!... 

Totuş într-acea zi, precum scrie 
Cronica, nu să tâmplă nimica, 
Pentru că-înţăleapta bătrânie, 
Mai cu vorba bună, mai cu frica, 
Știu potoli vrajba-aţâţată 
Lăudând a gloatei judecată. 


Toată zioa-în sfadă și gâlceavă 
Trecu; soborul cinstit să sparsă 
Și birui gloata făr' ispravă!... 
A doaoălea zi, după ce-întoarsă 
Vremea hotărâtă de sfat iară, 
Toate cetele-atunci s-adunară. 


Aceasta era zioa-întru care 
Trebuiea cu temeiu să să facă 
In ţigănia noastră-așezare, 
Carea fieştecărui să placă. 
Și-într-acel chip să să-așeze 
Ca pe nimene să-îngreuneze. 


Tot omul era plin de-așteptare, 
Ș-afundat în adâncă tăcere, 

Când 'Tandaler înainte sare 

Și grăieşte strigând cu putere 

Ca să-l poată-auzi-împrejur toate 
Gloatele ţigăneşti adunate: 


„Dară pănă când veţi tăcea voi încă? 
Când veţi căuta şi dă-a voastră trabă? 
Au doară nu știți unde vă mâncă? 
Așa Tandaler pă voi întreabă! 
Deacă-aveţi a face-o rânduială, 
Faceţ-o-îndată, fără pestală! 


Iar' deacă nu vreţi şi poftiți doară 
A fi cum aţi fost cum v-i data, 

Să ştiţi că doară-încă-în hastă sară, 
Eu cu toți cetaşii mei sunt gata 

A mă duce dă la voi oriunde 

Ș-ori încătro vom putea pătrunde. 


Ce ne trebuie noao sfat mult? 
Ştiţi că vorba multă-i sărăcie; 
Eu aici nu voi s-ascult, 

Făr' numa decât o stăpânie 
S-așezăm cu bună rânduială 
După-a tuturor deobște-învoială. 


Mai întii să-începem de la frunte, 
Că-apoi lesne om vini și la coadă, 
Cum și la toate hele mărunte!... 
Mai nainte-adecă, fără sfadă, 
S-alegem un vodă-în ţigănie, 
Apoi un divan și boierie. 


De-aci-încolo lesne-apoi s-or face 
Toate helelalte vrednicii; 

Aşa vă sfătuiesc, aşa-mi place! 
Eu carte nu știu, nici istorii, 

Ci vă sfătuiesc păcum socot 
Ș-ahăst chip este sfatul mieu tot!" 


Tandaler fârșind aici zisul, 

Toţi dederă sămn de bucurie, 

Iară Drăghici abia-ş ţinu râsul 

Și grăi: „O, dragi feților! mie 

(Drept vă spun că) nu-mi intră în cap 
Un gând aşa străin și sureap. 


Deie Dumnezeu să hie bune 
Toate ce-au zis Tandaler aice: 

Eu împrotivă nu mă voi pune, 
Numa cât v-am zis, vă zic, oi zice 
Totdăuna: luaţi sama bine, 

Ca nu cumva dracu să vă-îngâne! 


Eu nu pociu nicecacum a crede 
Că-au rămas ţara dă tot pustie!... 
Cine dar' slobozie vă dede 

Să vă rădicaţi voi o domnie, 
Stăpânind încă Vlad vodă-în ţară? 
Doar' gândiţi lui a vă pune-în poară? 


Cine-auzi sau văzu vreodată 

Un vodă sau boieriu dă ţigan? 

Vita noastră proastă, neînvăţată, 
Cum va ședea sfătuind la divan? 
Gândiţi voi că-a domni ţara-întreagă 
Ar hi doar' numa lucru dă șagă? 


Apoi câţi din voi înțăleg carte? 
Cum dară veţi face judecate? 
Iar' care dintre voi va să poarte 
Domnia și caftanul în spate, 
Caută să fie dă mare viţă, 
Născut din doamnă sau domniţă. 


Dar' şi câţi sunteți voi împreună 
Ca să puteţi apărare-o ţară? 

De vreo trii, patru mii o mână!... 
Pentru că-aţi biruit în ha sară. 
Nu gândiţi cu mintea ha nebună 
Că-aşa să va tâmpla totdăună! 


O sută numa dân călărașii 

Lui Vlad asupra voastră să vie, 
Unde-s a lui 'Tandaler ostașii 

Atunci, hăi slăbiţi dă vitejie? 

Dăci nu, feţii miei, nu vă-amegească 
Ahastă-îndemnare dimonească... 


Noao nimic alta nu ne rămâne 
Făr' să ne chivernisim în pace, 
Grijindu-ne de-astăzi pănă mâne 
Să nu-înfomeze gura mâncace, 
Lăsând domnia ş-arme cumplite 
Neamurilor celor neodihnite. 


Trecând a războiului fortună 

Apoi, și-întorcând iar' pace-în ţară, 
Și noi vom întoarce-în strânște bună, 
La dăruite noao hotară; 

Acolo rând bun apoi om face, 

Cu voia domnii, cum ne place. 


Apoi hie cum ursitorile hirul 

Vieţii torcând au zis din gură, 

Căci, dă-ar umbla cât, oamenii şirul 
Intâmplărilor din ursitură 

Nu vor putea să-l schimbe, să-l mute, 
Nici cu mintea lor, nici cu vărtute!..." 


Drăghiciu tăcu: iar cu nerăbdare 
Improtivă-i Goleman să scoală 

Şi zice:-,„,O, Drăghiciu! Vorba ta n-are 
Nici un haz și e dă minte goală. 

Dă când te cunosc, tot proroceşte 
Grăieşti, dar nici una ţi să loveşte. 


Dacă nu poţi tu fără cârteală 

Sfatul bun ascultă, mergi acasă 
Ș'ochii róşi dă urdori-ţi spală, 

Să vezi mai curat!... Dar ce ne pasă, 
(Grăi-întorcându-să spre-adunare), 
Când cu noi e partea cea mai mare!" 

Atunci toţi strigară: „Craiu și ţară!... 
Drăghici întorcându-le călchie: 
„De-aţi avea mămăligă cu zară 
Destulă!..." răspunsă cu mănie, 
Apoi să dusă din adunare, 

Mâhnit de cele vorbe sprinţare. 


Iar' Goleman tot ca mainte 
Văzând că vorba lui la toţi place, 
Acum de mândru nu să mai sâmte 
Şi pănă toată mulțimea tace, 

El de iznoavă să-îmbărbăteşte 
Ș-acest chip despută şi grăiește: 


„Adevărat că-a râdere-mi vine 
Când aud că-a stăpâni-într-o ţară 
Este lucru greu! Din ce pricine? 
Au doară pentru că-i o povară 
Carea să n-o poată sprijinire 
Slaba noastră țigănească fire? 


Spuneţi-m, rogu-vă, ce greutate 
Are-un vodă? Eu voi desvolbi-o: 
Doarme ca noi, pă dungă, pă spate, 
Sau cum vra, păn' ce să face zio; 
Apoi sculându-să bea şi mâncă 
Sau îş' razămă capul în brâncă. 


Apoi jalbe și cereri ascultă 

Şi le hotărăşte cum precepe, 

Făr' a-ş' mai frânge capul cu multă 
Invăţătură, ce nice-i închepe 

Lui în mintea ha domnească dă-alte 
Griji mai trebuincioase și nalte, 


Precum sunt ciferturi şi împlinele 
Ș-alte-a domnii venituri grase. 
lacătă-vă-a lui mai toate hele 


Ostăneli și greutăţi povăroase; 
Intr-altele-apoi, cum socotește 
Ș-îi vine-în minte,-aşa poruncește. 


Ș-ahasta-o zice Drăghiciu povară! 
Dar' eu vă zic că-a scobire-o covată 
Este-o meșterie mult mai rară 

Și mult mai grea, decât în polată 
Șezând la divan a porunci: „Eu 
(Cutare), din mila lui Dumnezeu, 

Poruncesc aceasta cu tărie!... 
Și cum știți voi însăţi celelalte. 
Iar' în cât e pentru boierie, 

Ei încă şed în pălaturi nalte 
Toată zioa cu ciubuc în gură 
Ș-a vorbi câteodată să-îndură." 


„Bine zici, Dumnezeu să te custe 
Golemane (strigă din mulțime 
Gogul)! Ba sunt ca neşte lăcuste 
Ce mâncă-a pământului grăsime. 
Trăind în volnicie şi sâlă, 

Jupesc toată ţara fără milă." 


Nu mai putu răbda Corcodel 
Voroava Gogului crâmpiţată. 
„Dar ce mai tocorosește-ahăl 
(Zise), tocma ca moara stricată? 


Lăsaţi cumu-s pă boieri să hie; 
Ce vă pasă dă-a lor volnicie? 


Că voi nu vă-aţi adunat aice, 

Să vărsaţi din gură vorbe goale, 
Și puneţi unul altui price? 
Ajunge-un băț la un car dă oale! 
Incepeţi odată-a lucra ș-a face 
Ca să stăpânim ţara cu pace!... 


Însă toate ca toate, dar' una 
Este care voi cu mintea toată 
Nu veţi putea-o face cu buna: 
Ca patriarci şi vlădici odată 
Sau și metropoliți dă moșie 
Și bieţii noștri ţigani să fie; 


Precum și preoţi, ca ţigăneşte 

Să ne boteze, paşti să ne facă; 

Sau călugări de carne şi peşte 

Nu mâncă nice pot să petreacă 

Cu femei, ci-având spre lume greață, 
In mănăstiri duc a lor viaţă. 


Fraţilor, ahasta pare mie 

Că nici unul dintre noi va face, 
Ca lăsându-și iubita soție 

Şi cu toate ce pe lume-i place, 
In chilie dă viu să să-îngroape 
Sau în vreo pustie prin vârtoape. 


Vlădici mai lesne s-or afla doară 
Şi dintre noi, pentru că vlădica, 
Măcar nici însul nu să însoară, 
Totuși nu-i zice nime nimică 
Cându-și ţine-o soâră sau nepoată, 
Ba și când să-înfruptă câteodată. 


Dă preoți nu-i grijă, că-au preutese, 
S-oaspătă la botez şi la nunte, 


La zaifături, cumândări şi mese, 
Și purure șezând ei la frunte, 
Blagoslovesc vinul și mâncare 
Luându-și tot partea ha mai mare. 


Dăci vrând a face-un lucru dă trabă, 
Să lăpădăm altă nebunie: 

Popi să ne-alegem cât mai dăgrabă, 
Ca să ne-ajute la cununie; 

lar dă vlădici şi călugări pare 

Că n-ar hi trăbuinţă pre mare." 


Bun Corcodel era să mai zică, 

Când îmbulzându-să Ciuciu-în gloată 
Strigă și mâna dreaptă rădică: 

„Dar ce fleacuri voi zioa toată 

Veţi grăi, făr' capet ş-început! 

Bine era dă aţi hi tăcut. 


Și tu Corcodele,-ar hi mai bine 
Să mai taci odată, să grăiască 
Alţii mai cu minte dăcât tine. 
Dară dă rasa călugărească, 

Dă vlădici şi popă cu preuteasă, 
Noao ţiganilor ce ne pasă? 


Bine că scăpăm de-o mâncătură, 
Dumnezeu dă ei să ne ferească! 
Numa la părale şi prescură 

Ahăst feliu dă oameni acum cască; 
Cu o mână te blagoslovesc, 

Cu alta dă-averi te jecuiesc. 


Dă să naște-un copil, nu-l botează 
Fără plată, dă vra să să-însoare 
Cineva, ei nu-l cununează, 

Nici vor să-l îngroape, dacă moare, 
Pănă nu-și iau plata rânduită 
Pentru sfântul dar, sfânta mită. 


Dăci, ori nice-un popă,-ori fără plată 
Să hie la noi, dacă vă place." 

„Dăh, mai înceată şi tu vrodată 
(Strigă Goleman) și ne dă pace 

Cu sfaturile tale necoapte, 

Că-aşa n-om fârşi pănă la noapte. 


Bărbaţi buni, ian să luăm sama 
Dă hele ce-s mai dă trebuinţă 

Im pare că-întii dă toate cheamă 
Pe-a voastră-înțăleaptă socotință 
Alegerea vreunui vodă hamic, 
Unui ban, vel spătariu şi păhamic, 


Unui stolnic şi visternic mare, 
Apoi și hălor mai mici dă viţă: 
Ispravnici, vătavi și dă hăi care 
Urmează, pănă la mica spiţă 
Dă panțţiri și plăiași! Asta-întie 
A voastra hotărâre să hie. 


Iar ca să vă duc mai lesne-în cale, 
lacătă, voi să vă-întreb pe cine 
Vreţi a pune pe scaunul moale 
Dă domnie și lui să să-închine 
Vra, ca ş-unui vodă, țigănia? 
Apoi, cui să cuvine bănia?" 


Cântecul a XII 


Tiganii la sfat încep gâlceavă; 
Războiul atuncea li s-arată 

Cu toată curtea sa cea gubă 
Ș-învrăjbeşte ţigănia toată; 
Mulţi voinici să-ucig în bătălie; 
Vlad de voia sa merge-în urgie. 


Aşa zisă Goleman și-aştepta 
Vorbă-înțăleaptă să-i întărească, 
Dar' alţii nu să putea deștepta 

Din atâte sfaturi să găsască 

Care-i mai bun, şi cei mai cu minte 
Nu voia să să certe-în cuvinte. 


Atunci Bobul a să răbda nu poate 
Și zice: „Dă ţ-ar hi mintea lungă 
Ca căciula, Golemane! poate 
Că-ar nimeri doar sfat să-ţi ajungă 
A ne-îndupleca-întra-aceaiaş' parte, 
Unde vrei să ne duci pe departe. 


Dar n-am mâncat încă stregoaie 
Nici mătrăgună, să nu sâmțim 
Când ar vra cine să ne despoaie!... 
Și pentru ce să nu grăbim 

Așa tare, într-un lucru care 
Pofteşte mai multă judecare? 


Au doară ca să te punem pe tine 
Vodă, sau doar ban, sau cevaș' altă, 
Și ţiganii ţie să să-închine? 

Iar' tu la dânşii cu sprânceană naltă 


Căutând în zios, să scupii dăparte, 
Uitându-ţi dă-opincile sparte! 


Dar nu!... Dumnezeu să mă ferească! 
Mai bine hălui mai rău muntean 

Voi să mă-închin! el să-m poruncească, 
Decât ciurariului Goleman!" 

Incă Bobul vorba nu fârşisă, 

Când Ciormoiu ciurariul aşa-i zisă: 


„lan' mușcă-ţi și tu ha limbă,-o Boabe! 
Nu te-acăţa dă-oameni dă-omenie 

Ca scaiul dă-oi. Au doară la scoabe 
Făurim aici dă-a ta meșterie? 
Mișel>ule<ce eşti, dă ţ-ai ţinea gura 
Și ţ-ai spăla dă pă faţă sgura!" 


„Dar tu cine ești (mânios strigă 
Burda fierrariul cu piica mare)? 
Adecă râde Ciormoiu dă-obsigă, 
Cum râde cazanul dă căldare, 
Sau ca şi dracu dă porumbele 
Fiind el mai negru dăcât ele. 


Dracu mai văzu ciurariu cu minte!... 
Şi vedeţi-l cum să născocoară, 
Ca când ar îmbuca tot plăcinte 
Ș'ar screme tot aur și comoară!... 
De-aci mearsă ca pârjolul sfada 
Şi să rășchiră-în toată grămada. 

Împărechieri dederă-a să face; 
Unul pe-altul a mustrare-începe, 
Nici unul vra să-asculte cu pace 

Şi tocma ca neşte fieri surepe 
Răpştind merg și să scoală pe sine, 
Ar mușşca, dară nu ştiu pe cine. 


Urgia văzând aceste, bate 
In palme: „Bravo, ţigănie!... 

Și zice Războiului: „O, frate, 
Acu, deacă vrei, fă-ţi o şozie! 

Și te-arată la ţigani în pripă, 

Să vezi cum or purcede-în răsipă." 


Iară cumplitul Războiu îndată 
Sare-în cotigă, spre ţigani pleacă 
Cu toată curtea sa-înfricoșată. 
Suflă-în bucin de trei ori şi iacă! 
Spaima cu Frica merg călăuze, 
Și răci Fiori tremurând în buze. 


După dânse cu capete-o mie 

Ş-o mie de mâni, Vrajba pornește 
Având Pisma duşmană, soţie; 
Dârzia cai buieştri-înteţeşte; 

Pe lângă cotigă mergând saltă 
Jacul cu prada ş-lzbânda naltă. 


Cazna, Răutatea necăită, 

Sâla şi Cruzia neîndurată, 
Vrăjmășia şi cu arma ascuţită, 
Șugubina cu haina cruntată; 
După-aceste și Moartea-obidată, 
Cu mii de Chinuri împresurată. 


Războiul stropit cu negru sânge 
Răgni, și suliță-ucigătoare 

Cu care șireaguri întregi frânge 
Arătă ţiganilor ciopoare, 
Trecând pe lângă ele mereu, 

Cu tot groaznicul alaiul său. 


După dânsul Vaietele-amare 

Și Tânga cu Plânsurile mere, 
Blăstămul cu limbă-otrăvitoare, 
Jelea, Gemetul fără putere, 
Suspinele-abia răsuflătoare 

Cu Grija d-inimă rozătoare. 


Deznnădăjduirea-în dinţi scrâşnește, 
Năcazul frângând mânile plânge, 
Lipsa caută, nimic nu găseşte, 


Iar' Căinţa-în lacreme să stânge, 
Stremţoasa Sărăcie suspină, 
Golătatea de toți să ruşină. 


O! maice, neveste și fecioare, 
Pe la care s-a tâmplat să treacă 
Aceșştea, cât amar şi plânsoare 
V-așteaptă!- O, ţigănie săracă! 
Cum te turburași toată la minte, 
Când văzuşi Războiul de nainte. 


Atunci Tandaler ce la domnie 
De mult căsca și de jumătate 

O şi-îmbucasă, strigă cu mănie: 
„Soiu dă câne! Laie blăstămată! 
Până când tu tot dă capu tău 
Vei umbla, și fără Dumnezeu? 


lacă, vă zic ha mai dă pă urmă: 
Aşa să tăceţi ca peştii-în apă! 

Că dacă-oi sâmţi că mă mai curmă 
Cineva-în vorbă ş-un cuvânt scapă 
Din gura lui ha nerușinată, 

Imbe i-oi zdrobi fălcile-îndată. 


Nește mişei făcători dă ciure, 
Lăieţi şi mâncători de mortăciune, 
Incă și pă hăi cinstiţi să-înjure?... 
Aşteptaţi numa, că-acuş v-oi pune 
Căpăstru-în cap și zăbele-în gură, 
Și veţi juca pe-altă zicătură”. 


„Hăi, măi! cine-ţi dede-aha putere 
(Sfârcul strigă de după spate) 

Să ne bajocoreşti, Iandalere!... 
Așa prost și fără dă dreptate? 


Că n-au sosit încă-aha clipită 
Ca să cerem de la tine pită. 


Ne rugăm foarte mării-tale 
Să-ţi mai cruţi ha trufă timpurie 
Ș-apregimea ha fără de cale, 
Că-încă nu ești domn în ţigănie! 
Şi nice vei hi, te poţi încrede; 
In zădar pofta ţi să răpede!" 


Auzind această defăimare, 

Lui Tandaler scăpă suferinţa; 
Denaintea toatei adunare 

Să întoarsă şi din toată sâlința, 
O palmă-așa-i repezi de-amară, 
Cât să-învârti ş-ochii scânteiară. 


„Na! Sfârcule (zisă),-ahasta-ţi hie 

Pănă una-altă dă-învăţătură; 

Iar' când oi ajunge la domnie, 

Nu-ţi va rămânea nici un dinte-în gură!...". 
Nu-şi fârşi Tandaler vorba bine, 

Când și lui o palmă iacă-i vine 


De la Cârlig (nepotu de frate 

A lui Drăghici). Tandaler s-întoarsă 
Să vază cine cutează-a-l bate, 
Când unul din gloată aşa-l ștearsă 
Cu un fuştiu pe ceafă de tare, 

Cât îl porni sângele pe nare. 


Aurariu ameţit nu mai caută 
Cine l-au lovit, ci dă pe-întreg 
Și-împinge mulțimea-întărâtată, 
Sâlind să iasă-afară din zbeg 
Care-împrejurul lui s-adunasă 
Și să scape sănătos acasă. 


Musă, care-ai fost la bătălie 
Și şti toate decât toţi mai bine, 


Spune faptele de vitejie, 

Care s-au tâmpinat și cu cine? 
Care pe care tăind ucisă 

Și la ţara morţilor trimisă? 


Tandaler oblicind că nu-i șagă 

Şi ciurarii vor să-l împresoare, 
Pusă mâna pe cioarsă să-o tragă, 
Dar' tocma când era la strâmtoare, 
Cărăbuş zlătariul i-o furasă, 

Și viteazul spăimântat rămasă. 


Spre norocul său un ciolan vede 
Zăcând pe pământ, de moartă vită. 
lute-l rădică și să răpede 

Intre ciurărimea grămădită 

Şi pe unde merge cutrupește, 
Ucide, prăvale și rănește. 


Cum oarecând Jidovul preatare 
Cu măseaua de-asin, filistiana 
Oaste-împrăștie, morţii amare 
Dând multe mii, așa-întru ţigana 
Gloată, mănios 'Tandaler face, 
Dând, hărțuind încolea ş-încoace. 


Întii lui Lăpăduş capul sparsă, 
Apoi lui Șugurel falca dreaptă 

O făcu strâmbă, de-acolea ştearsă 
Nasul lui Şoş6i, şi iar' aiaptă 
Ciolanul cumplit tocma-în urechie 
Lui Aordel cel de viţă vechie. 


Dar' cu toate aceste nu poate 
Printre mulțime prejur bulzită, 
Incai la cetaşii săi străbate, 

lar' gloata din ce din ce să-invită: 
Unii bat, alții stau, iar alţii scapă, 
Ceia vor la bătaie să-încapă. 


Într-acea iacă, repezit vine 
Muţu-într-ajutoriu cu doisprezece, 
Cei mai voinici, că-i spusese-or cine 
Cum că fac pe Tandaler tot flece. 
Aceştea sosind rupsără-a bate 

Păn' făcură voievodului spate. 


Însă şi Goleman pe cărare 
Le-aleargă,-înarmat ca la bătaie, 
Purtând o furcă de şatră mare, 

Și după dânsul proaspătă laie, 
Ce sosind mult nu socotește, 

Ci dă pe-întreg, cum i să loveşte, 


Lui Ganafir pe creştet prăjina 
Căzând îi face tot capul fleacă, 
Rumpe lui Băluţ din umeri mâna, 
Iar Muţului frânge cioarsa în teacă, 
Lui Colbeiu zdrobește dinţii-în gură. 
Câte poate face-o lovitură!... 


De-aici rădicând furca cumplită 
Vede pe Bratul voinic că vine 
Cu ceata lui Tandaler vestită. 
Acestui acum el drumul ţine 

Și-l nimereşte tocma la tâmplă, 
Unde grabnică moarte să tâmplă. 


Tandaler văzând trista cădere 

A Bratului, întracolo pleacă, 
Căci inima lui izbândă cere, 
Și-învârtind ciolanul cel de vacă, 
L-arúncă şi pe vrăjmaș loveşte, 
Pe unde neagra mustaţă-i crește. 


Cade ciurariul ca mort pe spate 
Și căzând furca din mână-i pică; 
Pământul cu picoarele bate. 

Pe toţi atuncea cuprinsă frică 
Și-îndărăpt să dede fieşcare 
Făcând aurariului cărare. 


Cela zăcând ameţit de minte, 
Cesta sare și furca-i apucă 

Și răpit de patima fierbinte 
Era cap să-i crepe ca ş-o nucă, 
De nu l-ar fi năvălit îndată 
Ceata ciurarilor bărbătată. 


Aceştia cu rude-împoncişate 
Pre viteazul aurariu săriră. 
Aici să vezi capete crepate! 
Amândoao-acum să-înoțărâră 
Părţile, și acum depreună 
Toată tabăra-în arme s-adună. 


Muierile fără-învălitoare 

Aleargă, copilele fricoase 
Trămurând din cap pănă-în picioare, 
Umblă ca ş-oile spărioase, 
Rătăcindu-să-încolea şi-încoace 

Şi nu ştiu de spaimă ce vor face. 


Bărbaţii sosind nu căuta-în cine 
Să deie, ci da de toată parte, 

In toţi cei de cetele străine. 

Așa dete Vârlan negrii moarte 
Pe Neagu lingurariu, aşa Gogul 
Pe Burda şi Pleşca șontorogul. 


Toţi acu de arme s-apucasă, 
Numa Parpangel de lina pace 
lubitoriu, ce nu să mestecasă 

La nici un sfat, priveşte şi tace 
Socotind cu cetașii să iasă 

Din ciorobor și să meargă-acasă. 


Face semn cătră-ai săi să purceagă 
După dânsul și pleacă-înainte, 
Vrând să meargă la Romica dragă, 
Dar' în cărare-i stau răgăminte 

De lăeţi și goleţi întrarmate 
Socotindu-să pe cine-ar bate. 


Corcodel voievod era la frunte 
Vrând a sa noduroasă măciucă 

De com cu sânge și el s-o crunte. 
De tânărul Parpangel s-apucă; 
Umflă să deie, dar' cestui nu-i pasă, 
Căci cu mult mai nainte să-înflasă 


Și zvârli buzduganul de-aramă 
Așa cu năpraznă, tocma-în frunte, 
Cât îi făcu crierii-în cap tot zamă. 
Iar' Corcodel căzând ca ș-un munte 
Sună, când năroit să prăvale 

Și de-aproapea cutremură vale. 


Zlătariu mândru de ceastă-izbândă, 
Căutând la mort grăi: „Corcodele, 
Aceasta-i pă tine-o dreaptă-osândă! 
Pentr-atâte nedreptăţi și rele! 

Rău ţi-ai aruncat cu bobii foarte, 
Când însuţi nu știuşi de-a ta soarte!" 


Dup-aceasta el porneşte iară 

Cu cetaşii săi prin gloate 

De lăieţi şi goleţi tăindu-să-afară, 
Dar' nu-i cu putinţă a străbate, 
Că de toată partea cu năvală 
Golăţimea pe dânsul să scoală. 


Și, măcar că nu vra să-aibă parte 
La războiu, pentru că rău îi pare 
Şi necuvios a face moarte 

In soiul său și-atâta stricare, 
Ci,-în zădar, că-întărâtata laie 

Nu caută, ci-urneşte, dă și taie!... 


Pietrile vin pe dânsul ca ploaie, 
Mulţi voinici a lui căzusă 

De-a goleţilor măciuci și maie, 
Când voinicul aminte-şi adusă 
De-armătura sa şi vitejie 

Ce făcusă-în turci pe cea câmpie. 


Deci lucindu-și sabia din teacă, 
Strigă cătră-ai săi cu bizuinţă: 
„După mine, copii! Ori cum să placă 
Lui Dumnezieu pentru biruinţă!... 
Incâăi s-arătăm cestor calici 

Că nu suntem pui dă potârmnici!... 

Asta zicând, sară cu iuţime 
Și-întorcând sabia vitejeşte 

Unde-i cea mai deasă golățime 
Acolo dă, taie şi loveşte, 

Nasuri, mâni, urechi, capete-o sută 
Picară zburate-într-o minută. 


Cetașii lui îmbărbătaţi încă 
Fac minuni de vitejie-în gloata 
Protivnică; gemere adâncă 

Și vaiet s-aude, pe-unde ceata 
Voinică merge tăind în goleți 
Ca și-în cucute sau ciuciuleți. 


Muierile cu copii-în spate 
Văzându-să de bărbaţi rămase 
Aleargă și iele ca turbate; 

Și ca nește Furii nemiloase, 
Luându-și copii de picioare 

Dau cu dânșii-în sabii şi topoare. 


Dar' a lui Corcodel, cea mai crudă 
Dintru toate maicele, muiere 
Groaznică, pildă lăsă de ciudă 

Și de femeiască neputere, 
Svârlindu-şi pruncul său mititel 
Drept în obraz lui Parpangel 


Și zicând: „Na mâncă-ţi-l, o, câne! 
Dacă-i mâncaşi pe dragul tătucă!... 
Bunul voievod ş-uitasă de sine 

Şi-i părea că vede o nălucă, 
Răsturnat de-alungul pe pământ 
Trezindu-să cu nasul frânt. 

Această tâmplare neașteptată 
Iară desarmă toată mănie; 

Și fiind ordia-împrăștiată 

De lăieţi şi goleți pe câmpie, 

Să trasă cu-ai săi din toiu afară, 
La corturi, scârbit de-atâta-ocară. 


Într-acea Găvan pe Ghiţul omoară, 
Cocoloş pe 'Titirez dăculă, 

Coastea lui Zăgan capul zboară; 
lar' Peperig a Dodii căciulă 
Tăie-în doao şi capu-i despică 

Din creştet pănă-în tufoasa piică. 


Parnavél cu suliță-ascuţită 
Străpunsă pe Corbea-în gemănare, 
Și, de nu era punga-încreţită, 
Pătrundea-i fierrul pănă-în spinare, 
Dar' totuş' răstumându-l pe-o dungă 
Ii zdrobi toată cremenea-în pungă. 


Mândrea pe Ciuntul de barbă trage, 
Năsturel pe Dondu flocăieşte, 

Iar' ca ş-un juncan Dragos în rage 

Şi cu dinţii beliţi clențănește, 

Căci Sperlea-îi sburasă nasu-în doao 
Şi musteţe cu buzele-amândoao. 


Ghiolban încă dede să deie 

In Căcâcia cu barda lată, 

Iar' cela aruncând o bebee, 

Il tocă tocma-în gura căscată. 
Ș'așa-i fu de crudă lovitură, 
Cât îi zdrobi toţi dinţi din gură. 


Într-acea Tandaler de-altă parte 
Hărţuind cu ceata sa voinică, 
Făcea-întru căldărari mare moarte, 
De mâna lui mulți tari voinici pică, 
Căci văzându-să fără scăpare 

Ca turbat aşa răgni de tare. 


Ș-așa lovi-împrejur cu pârlita 
Furcă de cort peste ţigănime, 
Cât șepte căzură-într-o clipită 
Prăvăliți. Și nu cuteză nime 
Mai mult să-i steie nainte, iară 
El unde dă, prăvale ş-omoară. 


De furca lui năpraznică cade 
Țântea, făcătoriu ales de-inele, 

Și Chifor, ce ştia bine rade, 

Cum şi tu, tinere Viorele, 

Ce dulce cântai cu viers măiestru; 
Cad apoi şi Gârdea, Mircea, Sestru, 


Șoldea, lencuţ, Barbu și cu Nuţul, 
Covrig, Mozoc, Barbu și Ciurilă, 
Corneiu, Cârlig, Sperlea ş-apoi Huţul. 
Toţi aceștea, loviți fără milă, 

Să fârşiră cu moarte păgână 

De-a lui Tandaler groaznică mână. 


Însă de altă lature s-aude 
Mare vaiet, zarvă și strigare; 
Aurarii acolo era în-trude, 
Căci acum şi cetele căldărare 
Ajungând cu goleţii de toată 
Partea-i împresurasă roată. 


Cercea, voinicu-aurariu, aice 
Hărţuieşte cu multă vărtute, 

Dar o mulțime-i să pune-în price 
Dintru lăieţi de mai multe sute, 

Păn' ce să trezește mai pe urmă 
Inchis giur împregiur cu-a sa turmă. 


Atunci cătră cetașii săi strigă: 

„Ochii închişi, măi! Și dați pe moarte 
Cruciş, în curmăziş' și cărligă!" 

Iar' cetaşii-începură-a da foarte, 

Cu ochii închiși mergând nainte, 
Tăind în lăieţi ca şi-în plăcinte. 


Tandaler precepu văzând aceasta, 
Că ceata lui s-află la strâmtoare 
Și-aruncând acum arma sa proastă 
Apucă nește-arme mai uşoare 
Care Stanciul din cort îi adusă 

Şi cu ele spre-ajutoriu să dusă. 


Încă nu mersese jumătate 

De cărare, când Bălăban iacă, 
Acuma-i sosisă după spate 

Și vra să-l tundă-în ceafa săracă 
Cu un greu baros ce pe-astă vreme 
Trii rădicându-l încă s-ar screme. 


Tandaler oblicind scutu-întinse 

Și sprijini groaznica lovită, 

Dar' în bucăţi scutul i să frânsă; 
Dar' nu rămasă lucru-întratâtă, 

Şi cu chivăra lui voinicească 

Pe frunte-i să pluşti ca ş-o broască. 


Nasu-îi fumă şi-ochii scânteiară, 
Ș-apucându-l de cap ameţală 
Căzu pe-un picior, dar' venind iară 
La sineş', de zios iute să scoală 

Și lucind agera săbioară, 

Lui Bălăban urechiuşa-i zboară. 


Apoi lăturiş' trăgând lovita 

Il nimeri tocma-între fălci, unde 
Măcinează măselile pita; 

Pănă la os fierrul crud pătrunde, 
Iară lui Bălăban tăietura 

Pănă la urechi îi lărgi gura. 


Vra bietul atunci ceva să zică, 

Dar' numa lOlotă neînțăleasă 

S-aude, căci limba nu-i răspică 

Nici un cuvânt cu vreo noimă-aleasă, 
Fiindu-i toată falca deschisă! 

Atunci Tandaler cu fală-i zisă: 


„Mergi, Bălăbane,-acum ş-îţi ajungă 
Lauda că lui Tandaler în față 
Cutezaşi a sta!" ...De-aci s-alungă 
Și lui Petcu cel cu barbă creaţă, 
Ce-asupra lui vine cu năpraznă, 
Nasul tăindu-i îl face de caznă. 


Lui Buărla-apoi, care cu măciucă 
Ferecată la dânsul străbate, 
Intr-o lovită,-o mână ş-o bucă 
Taie, şi nici caută nici s-abate, 
Căci vede pe Cucavel de-o parte 
Făcând între aurari mare moarte. 


Deci într-acolo rapede-aleargă, 
Iar' Purdea din ochi și de pe faţă 
Sămuind, trămură ca ș-o vargă 
Pentru-a lui bun Cucavel viaţă, 
Și Bumbului ce era cu dâns, 
Aşa zisă cu lacremi și plâns: 


„Vezi, Bumbule, Tandaler unde 
Năzuiește, ș-unde-izbânda-l trage? 
Dar, dă cumva el va pătrunde, 

Zeu! că va curma zilele drage 

Lui Cucavel, cum şi-altora fece, 

Și moartea cumplită nu-l va trece!... 


Dar' ian iscusește ceva-în tine, 
Să-împedecăm ahastă tâmplare, 
Căci almintere nu rămâne 

Niciunul întreg dă vătămare, 

Și, pân' sta Tandaler pă picioare, 
Noi nu vom scăpa de la strâmtoare. 


Mi-aduc aminte, Bumbule, că-odată 
Răstumași pă unul şi mai tare 
Dăcât Tandaler, iar' astă dată 

Tu nu numa că-ţi vei face-un mare 
Nume, dar țigănia toată 
Mulţămită-ţi va da şi plată". 


Bumbul suspinând: „O! Purde iubite! 
(Grăi) dă aş hi ș-acum în vârsta 
Ahaia, când pă Zăgan ce-întriite 
Puteri avea, luptai și pă Cârsta 
Trântii, dă hainele îi crepară, 

N-aş suferi eu ahastă-ocară!... 


Dară s-au fârșit zilele-ahele! 

Și cu dânse vărtutea săracă, 
Lăsându-mi slăbiciune şi jele. 
Una ş-altă-a bătrânii-ortacă! 
Insă-orice-a fi, face-voi cercare, 
Facă-apoi norocul cum îi pare!" 


Aceste zicând, trupu-ș' îndreaptă, 

Să scutură și tinzându-și brață 

Cearcă-ș, mai cu stânga, mai cu dreapta, 
Putere, şi pare că să-învaţă, 

Apoi ca când cevaş s-ar încrede, 
Hotărât spre Tandaler purcede. 


Ca lupoaia bătrână vicleană 

Când vede un taur fără pază, 

Mugând, buiecind într-o poiană, 

A-l năvăli făţiş' nu cutează, 

Ci pe-ascuns, prin tufe-urmându-i caută 
Cum să dea pe dânsul neașteptată, 


Cela coarne fluturând aleargă, 

La tot muşunoiul să-întărâtă 

Şi vra din rădăcină să-l spargă, 
Impraște ţărâna cu copită 

Și coarne,-uitându-și cu tot de sine, 
Păn' lupoaia dindărăpt îl ţine, 


Aşa Bumbul pe departe-urmează 
Vrăjmașului, clipită dorită 
Așteptând ca zăpăcit să-l vază, 
Să-i deie răsplată cuvinită, 
Făcându-l tuturor de măscară, 
Pentr-atâte morţi ş-atâtă-ocară. 


Tandaler pe mulți morţii dedusă, 
Nice-i mai sta cineva-împrotivă. 
Nenorocul în cale-i adusă 

Pe Buta cel cu minte ponivă, 
Cărui aurariul mândru strigă: 

„Feri! dă ţii să mai mânci mămăligă!...". 


Atunci Bumbul de napoi soseşte 
Și chibzuindu-și treaba sa bine, 
Din toată sâla să răpezește 
Pitindu-să cu capul, şi vine 

Lui Tandaler tocma-între picioare, 
Dându-i o cumplită berbecare. 


Viteazul să răsturnă pe spate, 

Iară Purdea strigă-în gura mare: 
„Daţi acum, fraţilor, pe-apucate, 
Că, iacă, zace Tandaler cel tare!" 
Şi-aşa-l tocă cu ciocanu-în frunte, 
Cât îl porniră lacreme crunte. 


Viteazu cea mai de pe-urmă putere 
Culegând în sine, să rădică, 

Dară vârtutea din trup îi piere 

Şi iar' îndărăpt la pământ pică; 
Atunci lovituri nenumărate 

Vin pe el de prăjini ferecate. 


Capul lui mai mult nu să cunoaște, 
Și totuş' mănia neînsătată 

Nu să poate-îndeajuns a să paşte, 
Păn sosește-a lui voinică ceată; 
Atunci trupul tot zdrobit ei lasă, 
Voioşi de-astă biruință-aleasă. 


Doară-aci s-aţâţă şi mai mare 
Vrajbă, de nu-i despărţea făr' veste 
O minunată foarte tâmplare 
(Așa-în cronică-aflai ş-așa este): 
Adecă-o-înviorată fortună 

De cele ce fulgeră și tună. 


Spun că multe fulgere loviră 

Intre ţiganii-învrăjbiţi! Dar' fie 
Măcar cum! destul că mulți pieriră 
Intr-acea zi din oastea murgie. 

Și toţi ţiganii de-aci prin ţară 
Pribegind, iară să-împrăştiară. 


Așa trebile sta,-în iastă gioasă 
Lume-a noastră pe pământ, când iacă, 
Din nălțimea cea mai luminoasă 

Ce raze nemuritoare-o-îmbracă, 

Din tronul său mai sus de stele, 
Vecinicul împărat privi la ele!... 


Văzu toate; şi-a>le< sale judeţe 
Vecinice rămân păzite bine!... 
Văzu cetele iadului îndrăzneţe 
Amegind sufletele creștine; 
Văzu păgânele turceşti gloate 
Fugind din ţară și-împrăștiate. 


lar' după vecinica hotărâre 

Incă turcilor nu le sosisă 

Ceasul și vremea cea de pierire, 
Care le este din vecie scrisă, 

Deci lui Gavriil, din sfântul coriu, 
Care-i cel mai întii solitoriu, 


Iar' după vecinica hotărâre 
La Vlad Vodă:,„-arată-i și-l învaţă 
Că-în zădar la pierire s-aruncă, 
Căci hotărât este să mai paţă 
Norodul lui încă vreme lungă 
Jugul turcesc; ş-atâta-i ajungă.. 


Aşa zisă vecinicul Părinte, 

Iar' Gavriil solitoriu îndată 
Mearsă ţiind poruncile-aminte; 
Ș-învăscându-să-în rază curată 
Luă față-asemene celie 

Ce-are un tinăr ieşind din pruncie. 


Zburând apoi în arepi uşoare 
Ceriu cel mai de-asupra străbate, 
Trece pe lângă stele și soare 

Şi nicăieri din drum el abate, 
Pănă când la Vlad Vodă soseşte 
Şi cereasca poruncă-i vestește. 


„Vlade! (strigă cereasca solie) 
Aşa zice Făptoriul a toate: 
„Zădarnică-i a ta măiestrie!... 
Vecinice hotărâri nemutate 

Vor poporul tău încă să fie 
Lungă vreme-în păgână robie!" " 


Aceste zicând îngerul purceasă 
Ascunzându-să-în nuor suptire; 
Principul înalt, deacă-înțăleasă 
Solia şi sfânta hotărâre, 

Căzând pre față-îndată să-închină 
Cu inima-înfrântă și creştină. 


Voios poruncii el să supune. 

Pe cei mai încrezuţi ai săi cheamă 
Și cum să tâmplă pe rând le spune, 
Cu mângăioase vorbe-i întramă; 
Și defăimând turceasca robie, 

Mai bine-aleasă-a merge-în urgie. 


Mergi sănătos, inimă vitează, 

Căci oameni şi ceriu îţi fu-împrotivă! 
Poate că va mai luci vo rază 

Și ţării tale,-însă deopotrivă 

Cum au lucit supt tine, n-aştepte, 

De nu vra din somn să să deştepte. 


Iar' Brâncovan, pe care pusese 
Vlad povaţă muntenelor cete 

Ce era din toate mai alese, 

Să să-adune-atunci poruncă dete, 
Şi cătră toți ce era mii zece, 
Intr-acest chip cuvântare fece: 


„O! voinici aleși! soți de-arme şi fraţi, 
A patrii de pe urmă sprijană, 

Numelui turcesc nepreteni juraţi! 

Incă viiă gloata musulmană, 

Incă pradă dragă ţara noastră, 
Cruzimea ei nimică nu pastră! 


Pe domnul viteaz ai săi vândură, 
Care fu silit a merge-în streini; 
Insă mie lăsă-învăţătură 

Să nu vă supuiu turcilor păgâni. 


Pagubă-ar fi de-a voastră viaţă, 
Pagubă (zisă) și de vărtute, 

Să răpuneţi pentru-o şugubaţă 
Boierime, suflete vândute; 

Ci să cruţaţi-nalta bărbăţie 

Spre mai bune vremi, de-or fi să fie! 


Vă mulţumesc dar eu, domnul, ţara, 
Pentru-a voastră vitează sâlinţă. 
Mergeţi dragii mei! Fugiţi de-ocară 
Ce-aşteaptă pe cei fără credinţă, 

Ce s-aruncară la turci în braţă! 
Lăsaţi, după vrednicii să paţă." 


Aşa zâcând cu lacremi pe faţă, 
Cuvânt îi închisă-amara jele, 

Iar' în oastea vitează,-îndrăzneaţă, 
Nu s-auzia făr' suspinuri grele. 
Toţi în adâncă era tăcere, 
Nădușindu-și amara durere. 


Când din şireaguri ieşi cu-îndrăzneală 
Romândor înainte și stete, 

Impregiur cătând fără sfială, 

Și sămn că va să grăiască dete, 
Romândor viteaz cu fire-isteață 

Ca Mart la războiu, ca ş-Amor în faţă. 


Însă atunci părea că-i scânteiază 

Ochii grăind așa cătră cete: 

„Oastea lui Vlad, adecă vitează! 
Războiu a face-acum va să-încete? 

Iar' turcii vor merge cu pofală 
Râzându-și de-a noastră neîndrăzneală? 


La-atâta-adecă ţara ne-ajunsă 

Să-ş' vază muieri, maice, copile 
Roabe la turci în saraiu ascunse? 
Iar! fii şi părinţii de zile 

Făcuţi musulmani sau puşi la robie? 
Ah! voinici! aceasta să nu fie! 


Nu fie! păn' suntem în viaţă!... 

Să nu să zică vreo dinioară 

Că trăind noi și-într-a noastră faţă 
Vrăjmașul ne robi dulcea ţară, 
Că-oastea lui Vlad întreagă ş-armată, 
Patria-şi lăsă la turci argată! 


Ș-unde-ţi merge răsipiţi în lume 
Făr' patrie, casă, fără hrană? 

Ah' cel mai amar! ba şi făr' nume 
Purtând cu voi vecinică prihană!... 
Nu, dragi voinici! Ori la slobozie, 
Ori la moarte drumul să ne fie!... 


Și deacă-i hotărât din vecie, 
Patria să cază fără vină, 

Aceaiaş' soarte ş-a noastră fie: 

Un mormânt ne-astupe ș-o ţărână! 
Vrăjmașului alta nu rămână 

Făr' pământul și slava română!" 


Romândor fârşind, răpşti mulţimea, 
Ș-un gomot din șireag în șireag 
Mearsă crescând, iară călărimea 
Desvoalsă-îndată-alb-verdele steag: 
„Du-ne (strâgând), măcar în ce parte, 
Ori la slobozie sau la moarte!" 


